ލައިވް ބްލޮގް: އިހަވަންދޫ ދާއިރާގެ ގޮނޑި މުޙައްމަދު ޢަބްދުﷲ ކަށަވަރުކޮށްފި. — Ihavandhoo.com\nލައިވް ބްލޮގް: އިހަވަންދޫ ދާއިރާގެ ގޮނޑި މުޙައްމަދު ޢަބްދުﷲ ކަށަވަރުކޮށްފި.\n20 މާރިޗު 2014 17 ޢަބުދުﷲ ޙަމީދު, އިބްރާހިމް ނަޝީދު, މުހައްމަދު އަކްރަމް, ޢަބްދުލްމާނިޢު ޙުސައިން\nމިއީ ރައްޔިތުންގެ މަޖިލީހުގެ އިންތިޚާބުގެ އެންމެ ފަހުގެ ޚަބަރާއި މަޢުލޫމާތު ގެނެސްދިނުމަށް އިހަވަންދޫޑޮޓްކޮމް އިން ހުޅުވާލެވުނު ލައިވް ޞަފުހާ އެވެ.\n08:28 24 Mar 2014\nއިހަވަންދޫ ދާއިރާގެ 80 ނަތީޖާ ޝީޓު ޗެކްކޮށް ނަތީޖާ އިޢުލާނު ކުރުމާއި އެކު މި ލައިވް ކަވަރޭޖު މިހާ ހިސާބުން ނިންމާލަމެވެ.\n08:25 24 Mar 2014\nއިހަވަންދޫ ދާއިރާގެ ހުރިހާ ފޮއްޓެއްގެ ނަތީޖާ ޗެކުކޮށް ނިމުނު އިރު ނަތީޖާ ދައްކާގޮތް. މުޙައްމަދު ޢަބުދުﷲ ވަނީ މިހާރުގެ މަޖިލިސް މެންބަރަށްވުރެ 215 ވޯޓިު އިތުރަށް ހޯދާފައި\n20:04 23 Mar 2014\n80 ފޮށީގެ ތެރެއިން 71 ފޮށީގެ ނަތީޖާ ޗެކްކުރެވުނުއިރު، ނަތީޖާ ދައްކާގޮތް\n12:15 23 Mar 2014\n19:06 22 Mar 2014\nގޮނޑި ކަށަވަރުވުމަށްފަހު މުހައްމާގެ ސަޕޯޓަރުންނާ ބައްދަލުކުރުމުގެ ތެރެއިން.\n18:44 22 Mar 2014\n18:41 22 Mar 2014\nމިހާތަނަށް ސާފުވެފައިވާ ޖުމުލަ ވޯޓު.\n18:36 22 Mar 2014\nއިހަވަންދޫ 1 ނަންބަރު ފޮށީގެ ވަގުތީ ނަތީޖާ\n18:18 22 Mar 2014\nއިހަވަންދޫ2ނަންބަރު ފޮށީގެ ވަގުތީ ނަތީޖާ\n18:05 22 Mar 2014\nމާލޭގެ ވަގުތީ ނަތީޖާ\n17:53 22 Mar 2014\nމާލޭގައި ބަހައްޓާފައި ހުރި ފޮށިން މުޙައްމަދު ޢަބްދުﷲ ވަނީ 187 ވޯޓް ހޯދާފަ. އަޙްމަދު ޢަބްދުﷲ އަށް ލިބިފައި ވަނީ 122 ވޯޓް. މި ފޮށިން މުޙައްމަދު މަޠީނަށް ލިބިފައި ވަނީ 33 ވޯޓް. އަޙްމަދު ޝާފިޢު އަށް ލިބިފައި ވަނީ 45 ވޯޓް.\n17:45 22 Mar 2014\nމާރަންދޫގެ ވަގުތީ ނަތީޖާ.\n17:43 22 Mar 2014\nފިހާޅޮހި އައިލެންޑް ރިސޯޓް ގައި ބެހެއްޓި ވޯޓު ފޮށީގެ ވަގުތީ ނަތީޖާ: 1. މުޙައްމަދު ޢަބުދުﷲ : 13 2. އަޙުމަދު ޢަބުދުﷲ :63. މުޙައްމަދު މަތީން :04. އަޙުމަދު ޝާފިޢު:3މިފޮއްޓަށް ވޯޓުލުމަށް ރެޖިސްޓުރީ ކުރި އިހަވަންދޫ ދާއިރާގެ އެންމެން ވަނީ ވޯޓު ލާފަ.\n17:42 22 Mar 2014\nމާލޭގައި ބަހައްޓާފައި ހުރި ފޮށިން މުޙައްމަދު ޢަބްދުﷲ ވަނީ 187 ވޯޓް ހޯދާފަ. އެއީ އެ ފޮށްޓަށް ވޯޓް ލާފައިވާ މީހުންގެ 48 އިންސައްތަ\n17:22 22 Mar 2014\nތާޖުއްދީން ސުކޫލްގައި ބެހިއްޓި އިހަވަންދޫ ދާއިރާގެ ވޯޓުފޮއްޓަށް ވޯޓު ލާފައި ވަނީ 389 މީހުން. މިއީ އެފޮއްޓަށް ވޯޓު ލުމަށް ރެޖިސްޓުރީ ކޮށްފައިވާ މީހުންގެ 88 އިންސައްތަ\n17:15 22 Mar 2014\nހއ. މޮޅަދޫގައި ބެހެއްޓި ވޯޓު ފޮށީގެ ވަގުތީ ނަތީޖާ: 1. މުޙައްމަދު ޢަބުދުﷲ : 60 2. އަޙުމަދު ޢަބުދުﷲ : 86 3. މުޙައްމަދު މަތީން : 1 4. އަޙުމަދު ޝާފިޢު: 1\n17:00 22 Mar 2014\nއިހަވަންދޫ2ނަންބަރު ވޯޓު ފޮށީގެ ވޯޓު ގުނުމުގެ މަސައްކަތް ކުރިއަށް ދަނީ\nއިހަވަންދޫ ދާއިރާގެ ރައްޔިތުންނަށް މާލޭގައި ބެހެއްޓި ވޯޓު ފޮށި މިހާރުވަނީ ބަންދުކޮށްފައި. އެފޮށީގެ ވޯޓު އަދި ގުނާކަށް ނުފަށާ.\n16:32 22 Mar 2014\nއިހަވަންދޫގައި ބެހެއްޓި ދެފޮށީގެ ވޯޓުވެސް ގުނަން ފަށައިފި.\n16:30 22 Mar 2014\nއިހަވަންދޫ 1 ނަމްބަރ ވޯޓުފޮށި ބަންދުކޮށްފައި.\nއިހަވަންދޫ2ނަމްބަރ ވޯޓުފޮށި ބަންދުކޮށްފައި.\n16:28 22 Mar 2014\nފޮށި2ގެ ކިއު ބަންދުކޮށްފައި.\nފޮށި 1 ގެ ކިއު ބަންދުކޮށްފައި.\n16:23 22 Mar 2014\nއިހަވަންދޫ ދާއިރާގެ ގޮނޑިއަށް ކުރިމަތިލި ކެނޑިޑޭޓް އަދި މިހާރުގެވެސް މިދާއިރާގެ މަޖިލިސް މެމްބަރ އަޙްމަދު ޢަބްދުﷲ މިއަދުގެ އިންތިޚާބުގައި ވޯޓުލަނީ.\nއިހަވަންދޫ ދާއިރާގެ ގޮނޑިއަށް ސަރުކާރު ކޯލިޝަނުން ކުރިމަތިލި ކެނޑިޑޭޓް މުޙައްމަދު ޢަބްދުﷲ މިއަދުގެ އިންތިޚާބުގައި ވޯޓުލަނީ.\n16:07 22 Mar 2014\nއިހަވަންދޫ2ނަންބަރު ފޮއްޓަށް ވޯޓުލާފައި ވަނީ ޖުމުލަ 735 މީހުން. އެއީ 393 އަންހެނުންނާއި 342 ފިރިހެނުން\n16:06 22 Mar 2014\nއިހަވަންދޫ 1 ނަންބަރު ފޮއްޓަށް ވޯޓުލާފައި ވަނީ ޖުމުލަ 729 މީހުން. އެއީ 374 އަންހެނުންނާއި 355 ފިރިހެނުން\n16:03 22 Mar 2014\nއިހަވަންދޫ 1 ނަންބަރު ފޮށިވެސް ބަންދުކޮށްފި.\n16:02 22 Mar 2014\nއިހަވަންދޫ2ނަންބަރު ފޮށީގެ ވޯޓު ފޮށިވެސް ބަންދުކޮށްފި. ވޯޓުގުނަން ފަށާ ގަޑިއަކަށް އިޢުލާނު ކުރީ 4:30\n16:01 22 Mar 2014\n1 ނަންބަރު ފޮއްޓަށް ވޯޓު ލުމަށް މިހާރު ބާކީ2މީހުން.\n16:00 22 Mar 2014\nއިހަވަންދޫގެ ދެ ފޮށީގެ ކިއު ބަންދު ކޮށްފި.\n15:31 22 Mar 2014\nމިހާތަނަށް އާއިރު، އިހަވަންދޫގެ ދެފޮއްޓަށް ވޯޓު ލާފައިވާ ޖިސްމާނީ ގޮތުން ނުކުޅެދިގެންވާ މީހުންގެ ޢަދަދު 80 އަށްވުރެ މައްޗަށް އަރާ.\nއިހަވަންދޫގެ ދެފޮއްޓަށް 86 އިންސައްތައަށްވުރެ ގިނަ މީހުން ވޯޓު ދީފި. 1 ނަންބަރު ފޮށި ޖުމުލަ 656.2ނަންބަރު ފޮށި ޖުމުލަ 674.\n15:12 22 Mar 2014\nއިހަވަންދޫ މަދަރުސާގައި ވޯޓު ފޮށި ބަހައްޓާފައިވާއިރު މަދަރުސާގެ ބޭރުގައި ބަޔަކު މަޑުކޮށްގެން.\n15:05 22 Mar 2014\nއިހަވަންދޫ ކައުންސިލް އިދާރާގެ ޒިންމާދާރު އިސްވެރިޔާ ވޯޓު ދެއްވަނީ.\n15:03 22 Mar 2014\nމީހަކު އިނގިލީގައި ފާހަގަ ޖަހަނީ. މިފަހަރު ފާހަގަ ޖަހަނީ ކަނާއަތު ޝަހާދު އިނގިލީގައި.\n15:02 22 Mar 2014\nއިހަވަންދޫ ދާއިރާގެ ގޮނޑިއަށް ވާދަކުރާ ކެންޑިޑޭޓް އަލްއުސްތާޛު އަޙްމަދު ޝާފިޢު ވޯޓުލަނީ.\n14:59 22 Mar 2014\nއިހަވަންދޫ2ނަމްބަރ ފޮށްޓަށް ވޯޓުލުމަށް ކިޔު ހަދައިފަތިބި މީހުން.\n14:54 22 Mar 2014\nވޯޓުލުމަށް ކިޔުގައި މީހަކު ނެތި ވަގުތުތަކެއް ދިއުމަށްފަހު ކިޔު ބަންދުކުރާ ގަޑި ކުޑަތަން ކައިރިވަންވެފައި ވަނިކޮށް ކިޔުއަށް މީހުން އަރަންފަށައިފި.\n13:25 22 Mar 2014\nމާލޭގައި ވޯޓްފޮށި ބަހަށްޓާފައިހުރި ކުލާސްރޫމް ބޭރު\n13:24 22 Mar 2014\nލިސްޓުގައި ނަންނެތިގެން ވޯޓްނުލެވުނު ފާތިމަތު ޝިއުނާ، ލިސްޓް ޗެކްކުރަނީ\n13:23 22 Mar 2014\nމާލޭ ފޮށްޓަށް އަންހެނަކު ވޯޓްލަނީ\n13:20 22 Mar 2014\nތާޖުއްދީން ސުކޫލް ސަރަހައްދުގައި ހަރަކާތްތެރިވަމުންދާ ކެންޑިޑޭޓުންގެ މަންދޫބުންނައި މޮނީޓަރުން\n13:05 22 Mar 2014\nވޯޓުލުމުގެ ހައްގު ލިބިފައިވާ މީހުންގެ 50 އިންސައްތަ އަށްވުރެ ގިނަ މީހުން ވޯޓު ދީފި.\n13:03 22 Mar 2014\nމިހާތަނަށް އިހަވަންދޫގެ ދެފޮއްޓަށް ވޯޓު ލާފައި ވަނީ ޖުމުލަ 805 މީހުން. އެއީ 1 ނަންބަރު ފޮއްޓަށް، ވޯޓުލީ 744 މީހުންނާއި2ނަންބަރު ފޮއްޓަށް ވޯޓުލީ 795 މީހުން.\nއިހަވަންދޫގައި ބަހައްޓާފައިވާ ވޯޓު ފޮށި ކައިރީ ކިއުގައި ގިނަފަހަރު މީހަކު ނުހުރޭ. 1 ނަންބަރު ވޯޓު ފޮށީގައި އޮބުޒާވަރުންވެސް ނެތި ހަމައެކަނި އޮފިޝަލުން އެކަނިވެސް ބައެއް ފަހަރު ހަރަކާްތަތެރިވާކަމަށް މަޢުލޫމާތު ލިބޭ.\n12:57 22 Mar 2014\nވޯޓު ނުލެވުނު ފާތިމަތު ޝިއުނާގެ ނަން އޮތީ. ހއ. މާރަންދޫގެ ވޯޓު ފޮށީގެ ލިސްޓުގައި. މިމައްސަލަ މިހާރު ކޮމްޕިއުލަންސް ބިއުރޯ އިން ދަނީ ބަލަމުން.\n12:52 22 Mar 2014\nތާޖުއްދީން ސުކޫލުގައި ހުރި އިހަވަންދޫ ދާއިރާގެ ފޮށީގެ ލިސްޓުގައި ނަން ނެތުމުގެ ސަބަބުން ވޯޓު ނުލެވިފައި ވަނީ ހއ. މާރަންދޫ ޖަނބުރޯލު ގަސްދަށުގޭ ފާތިމަތު ޝިއުނާއަށް.\n12:47 22 Mar 2014\nތާޖުއްދީން ސުކޫލުގައި ހުރި އިހަވަންދޫ ދާއިރާގެ ފޮއްޓަށް ވޯޓު ލުމަށް ދިޔަ މާރަންދޫގެ އަންހެން ކުއްޖަކަށް ލިސްޓުގައި ނަންނެތުމުގެ ސަބަބުން ވޯޓެއް ނުލެވުނު. ނަމަވެސް، އެސް.އެމް.އެސް ކޮށްގެން ބަލާއިރު، އެފޮއްޓަށް ރެޖިސްޓުރީ ވެފައިވާ ކަމަށް މެސެޖު ލިބޭކަމަށްވޭ.\n12:17 22 Mar 2014\nދެފޮށި ކައިރީގެ ކިޔު ހުސްކޮށް އޮތްއިރު، 1 ނަންބަރު ފޮއްޓަށް 183 އަންހެނުން ވޯޓުލާފައި ވާއިރު ވޯޓުލާފައިވާ ފިރިހެނުންގެ އަދަދަކީ 187 (ޖުމުލަ 370) އަދި2ނަންބަރު ފޮއްޓަށް 161 އަންހެނުން ވޯޓުލާފައި ވާއިރު ވޯޓުލާފައިވާ ފިރިހެނުންގެ އަދަދަކީ 184 (ޖުމުލަ 345)\n12:13 22 Mar 2014\n12:00 ގެ ނިޔަލަށް އިހަވަންދޫގެ ދެފޮށްޓަށް 715 މީހުން ވޯޓު ލައިފި.\n11:58 22 Mar 2014\nތާޖުއްދީން ސުކޫލުގައި ހުރި އިހަަވަންދޫ ދާއިރާގެ ވޯޓު ފޮށްޓަށް މިހާތަނަށް ވޯޓު ލާފައި ވަނީ 150 މީހުން.\n11:43 22 Mar 2014\nތާޖުއްދީން ސުކޫލުގައި ހުރި އިހަަވަންދޫ ދާއިރާގެ ވޯޓު ފޮށްޓަށް މިހާތަނަށް ވޯޓު ލާފައި ވަނީ 100 މީހުން. އެއީ 25 އަންހެނުންނާއި 75 ފިރިހެނުން.\n11:36 22 Mar 2014\nސ.ފޭދޫ ސްކޫލުގައި ބަހައްޓާފައިވާ ވޯޓު ފޮއްޓަށް ވޯޓްލުމަށްގޮސް ވޯޓު ކަރުދާހުގައި ފާހަގަ ޖެހުމަށްފަހު ވޯޓު ކަރުދާސް ދެއްކި 33 އަހަރުގެ މީހަކު މަޢުލޫމާތު ސާފުކުރުމަށް ސ. ގަން ޕޮލިސް ސްޓޭޝަނަށް ހާޒިރުކޮށްފި ކަމަށް ފުލުހުން ބުނެފި.\n11:21 22 Mar 2014\nގދ. މަޑަވެލީ ގައި ވޯޓު ކަރުދާހުގައި ފާހަގަ ޖެހުމަށްފަހު ވޯޓު ކަރުދާސް ދެއްކި މީހަކު މަޢުލޫމާތު ސާފުކުރުމަށް ފުލުސް އޮފީހަށް ހާޒިރުކޮށްފި ކަމަށް ފުލުހުން ހާމަކޮށްފި.\n11:20 22 Mar 2014\nމިއަދު އިހަވަންދުއަށް މޫސުން ރަނގަޅު. މިއަދަކީ އަވިގަދަ ދުވަހެއް.\n11:03 22 Mar 2014\nސ. ފޭދޫ ސްކޫލްގެ ވޯޓު ފޮށްޓަށް ވޯޓްލާންދިޔަ 28 އަހަރުގެ ފިރިހެނަކު ވޯޓު ކަރުދާސްކޮޅުގައި ފާހަގަޖެހުމަށްފަހު ވޯޓު ކަރުދާސް ދެއްކުމާ މަޢުލޫމާތު ސާފުކުރުމަށްޓަކައި ޕޮލިސް ސްޓޭޝަނަށް ހާޒިރުކޮށްފި ކަމަށް ފުލުހުން ހާމަކޮށްފި.\n10:52 22 Mar 2014\nމިއަދު ކުރިއަށްދާ އިންތިޚާބުގައި އިހަވަންދޫ2ނަމްބަރ ފޮށްޓަށް މީހަކު ވޯޓުކަރުދާސްކޮޅު ވައްޓާލަނީ.\n10:44 22 Mar 2014\nއިހަވަންދޫގައި ބަހައްޓާފައިވާ ދެފޮށްޓަށް މިހާތަނަށް ވޯޓުލީ މީހުންގެ އިންސައްތަ. މިދެފޮށްޓަށް މިދާއިރާއިން ޖުމްލަ 1539 މީހުންނަށް ވޯޓުލުމުގެ ހައްޤު ލިބިފައިވޭ.\n10:34 22 Mar 2014\nމިވަގުތާ ހަމައަށް އިހަވަންދޫ 1 ނަމްބަރު ފޮށްޓަށް 233 މީހުން ވޯޓުލާފައިވާއިރު އިހަވަންދޫ2ނަމްބަރު ފޮށްޓަށް ވޯޓުލާފައިވަނީ 200 މީހުން.\n10:30 22 Mar 2014\nވޯޓުލުމަށް އަންނަ މީހުންގެ އަދަދު ނިސްބަތުން ރަނގަޅު ނަމަވެސް ގިނައީ ކިޔޫގައި މީހަކު ނުތިބޭ ވަގުތުތައް.\n10:03 22 Mar 2014\nއިހަވަންދޫގެ2ނަންބަރު ވޯޓު ފޮށްޓަށް، މިހާތަނަށް ވޯޓުލާފައި ވަނީ ޖުމުލަ 143 މީހުން. އެއީ 55 އަންހެނުން ނާއި 88 ފިރިހެނުން. މިފޮށްޓަށް މިހާތަނަށް ވޯޓުލާފައި ވާ ޖިސްމާނީގޮތުން ނުކުޅެދޭ މީހުންގެ ޢަދަދަކީ 13.\n09:58 22 Mar 2014\nއިހަވަންދޫ 1 ނަންބަރު ފޮށި ކައިރީގައި ހަދާފައިވާ ކިއު.\n09:50 22 Mar 2014\nއިހަވަންދޫގެ 1 ނަންބަރު ވޯޓު ފޮށްޓަށް، މިހާތަނަށް ވޯޓުލާފައި ވާ ޖިސްމާނީގޮތުން ނުކުޅެދޭ މީހުންގެ ޢަދަދަކީ 21.\n09:47 22 Mar 2014\nއިހަވަންދޫގެ 1 ނަންބަރު ވޯޓު ފޮށްޓަށް، މިހާތަނަށް ވޯޓު ލާފައި ވަނީ 170 މީހުން. އެއީ 56 އަންހެނުންނާއި 114 ފިރިހެނުން.\n09:43 22 Mar 2014\nމާލޭ ތާޖުއްދީން ސުކޫލުގައި ވޯޓުލުން ކުރިއަށް ދާއިރު، އާއްމު ހާލަތު ރަނގަޅު ނޫން ކަމަށް އެސަރަހައްދުގައި ހުންނެވި އިހަވަންދޫޑޮޓްކޮމްގެ ރިޕޯރޓަރު މަޢުލޫމާތު ދޭ. އެސަރަހައްދު ފުދޭވަރަކަށް ހަލަބޮލި ކަމަށް ޚަބަރު ލިބޭ. ނަމަވެސް އެއްވެސް މައްސަލައެއް އަދި ދިމާނުވާކަން ފާހަގަ ކުރެވޭ.\n09:41 22 Mar 2014\nނިލަންދޫން ވެސް ވޯޓް ކަރުދާސް ދެއްކައިގެން ޒުވާނަކު ފުލުހުންގެ ބެލުމުގެ ދަށަށް ގެނެސްފި. މިފަހަރުވެސް ފުލުހުންގެ ބެލުމުގެ ދަށަށް ގެނެސްފައި ވަނީ 18 އަހަރުގެ ޒުވާނަކު ކަމަށް ފުލުހުން ބުނޭ.\n09:31 22 Mar 2014\nވޯޓު ލުމަށްފަހު ވޯޓް ކަރުދާސް ދެއްކި 18 އަހަރުގެ މީހަކު ގައްދޫއިންފުލުހުންގެ ބެލުމުގެ ދަށަށް ގެނެސްފި ކަމަށް ފުލުހުން ހާމަކޮށްފި. ވޯޓު ލުމަށްފަހު ވޯޓު ކަރުދާސް އެހެންމީހުންނަށް ދެއްކުމަކީ އިންތިހާބާ ބެހޭ ގަވާއިދުގައި ވާގޮތުން މަނާކަމެއް.\n09:20 22 Mar 2014\nއިހަވަންދޫ ދާއިރާގެ މީހުން ވޯޓުލުމަށް މާލޭ ތާޖުއްދީން ސުކޫލުގައި ބަހައްޓާފައިވާ ފޮއްޓަށް މިހާތަނަށް ވޯޓު ލާފައި ވަނީ 76 މީހުން.\n08:50 22 Mar 2014\nއިހަވަންދޫގެ2ނަންބަރު ވޯޓު ފޮށްޓަށް، މިހާތަނަށް ވޯޓުލާފައިވަނީ 62 މީހުން، ނަމަވެސް މި ފޮށީގެ ކިޔު އޮތީ ހުސްކޮށް\n08:49 22 Mar 2014\nއިހަވަންދޫގެ 1 ނަންބަރު ވޯޓު ފޮށްޓަށް، މިހާތަނަށް ވޯޓުލާފައިވަނީ 80 މީހުން، އަދި މި ފޮށީގެ ކިޔޫގައި މިވަގުތު ތިބީ3މީހުން\n08:44 22 Mar 2014\nއުސްހަކުރުގޭގައި ހަދަމުންދާ ފިހާރައިގެ ބިއްލޫރިގަނޑު ތަޅާލާފައި\n08:29 22 Mar 2014\nއިހަވަންދޫގައި ބަހައްޓާފައިވާ2ނަންބަރު ވޯޓު ފޮއްޓަށް މީހަކު ވޯޓު ލަނީ\n08:10 22 Mar 2014\n2 ފޮށީގަވެސް ވޯޓުލުން ވަރަށް ހަލުއިކޮށް ކުރިއަށްދާކަން ފާހަގަ ކުރެވޭ.2ނަންބަރު ފޮށީގެ ކިއުގައި މިހާރު ބާކީ2މީހުން ތިބިއިރު، 1 ނަންބަރު ފޮށީގެ ކިއުގައި ގިނަ ޢަދަދެއްގެ މީހުން ތިބިކަން ފާހަގަ ކުރެވޭ.\n08:09 22 Mar 2014\nއިހަވަންދޫ 1 ނަންބަރު ފޮށީގެ ވޯޓުލުންވެސް ފެށިގެން ކުރިއަށް އެބަދޭ.\n08:04 22 Mar 2014\nއިހަވަންދޫގައި ބަހައްޓާފައިވާ2ނަންބަރު ވޯޓު ފޮއްޓަށް (A02.05.2) ވޯޓު ދިނުމުގެ ހައްޤު ލިބިފައި ވަނީ ޖުމުލަ 795 މީހުން ނަށް. މިފޮއްޓަށް ލިބިފައިވަނީ 802 ވޯޓު ކަރުދާސް ކަމަށް ފޮށީގެ ވެރިޔާ ވަނީ އިޢުލާނު ކޮށްފައި.\n08:02 22 Mar 2014\nއިހަވަންދޫގެ 1 ނަންބަރު ވޯޓު ފޮށްޓަށް، އިހަވަންދޫ ދާއިރާގެ 751 ވޯޓު ކަރުދާސް ލިބިފައި ވާއިރު، އެހެނިހެން ދާއިރާގެ ލިބިފައި ވަނީ 27 ކަރުދާސް.\n08:01 22 Mar 2014\nއިހަވަންދޫގެ2ނަންބަރު ވޯޓު ފޮށީގެ ވޯޓުލާން ފަށައިފި. ފޮށި 1 ގެ ވޯޓުލުން އަދި ނުފެށޭ.\n08:00 22 Mar 2014\nއިހަވަންދޫގެ ވޯޓުލާ މަރުކަޒަށް ލިިބިފައިވާ ވޯޓު ކަރުދާސްތައް ގުނައި، ކަރުދާހުގެ ސީރިއަލް ނަންބަރު އިޢުލާނު ކޮށްފި.\n07:46 22 Mar 2014\nއިހަވަންދޫގެ ވޯޓުލާ މަރުކަޒުގެ ބޭރުގައ ހަދާފައި އޮތް ސަފު، މިހާރު ވޯޓުލާމީހުން ތިބޭ ކިއުއަށް ވައްދަން ފަށައިފި.\n07:25 22 Mar 2014\nއިހަވަންދޫގައި ބަހައްޓާ ދެ ވޯޓު ފޮށީގައި މަސައްކަތް ކުރައްވާ އިލެކްޝަންސްގެ އޮފިޝަލުން ވޯޓުލާ މަރުކަޒަށް ހާޒިރުވެ، ވޯޓުނެގުމަށްޓަކައި ވާންޖެހޭ އެންމެހާ ތައްޔާރީތަށް ވާން ފަށައިފި.\n07:03 22 Mar 2014\nއުސްހަކުރުގޭގައި ހަދަމުންދާ ފިހާރައިގެ ބިއްލޫރިގަނޑު ރޭ ތަޅާލާފައި ވާކަމަށް އިހަވަންދޫޑޮޓްކޮމް އަށް ޚަބަރު ލިބިއްޖެ. އެއީ މިއަދު އޮންނަ މަޖިލިސް އިންތިހާބުގައި ވާދަކުރައްވާ ކެންޑިޑޭޓެއްގެ ގެ.\n06:38 22 Mar 2014\nމަދަރުސާގެ ހުޅަނގު ފަރާތުގައި ހަދާފައި ވާ ކިއުގައި މިހާރުވެސް3މީހުން އެބަތިބި. މި ތަނުގައި ކިއު ހަދަނީ ވޯޓުފޮށި ނަންބަރު2އަށް ވޯޓުލާ މީހުން.\n06:37 22 Mar 2014\nމަދަރުސާގެ އިރުމަތީ ފަރާތުގައި ގޮނޑިތަކެއް ބަހައްޓާފައި ވާއިރު، އެ ކިއުގައި އެއްވެސް މީހަކު އަދި ނެތް.\n06:13 22 Mar 2014\nމިއަދު ވޯޓުލުން ކުރިއަށް ދާނީ ހެނދުނު 8:00 ން ހަވީރު 4:00 އަށް ކަމަށް އިލެކްޝަންސް ކޮމިޝަނުން ވަނީ ހާމަކޮށްފައި.\n06:11 22 Mar 2014\nފިހާޅޮހި އައިލެންޑް ރިސޯޓް (ކ. ފިހާޅޮހި) ގައި ބަހައްޓާ ވޯޓު ފޮއްޓަށް އިހަވަންދޫ ދާއިރާގެ ޖުމުލަ 22 މީހުން ރެޖިސްޓަރ ކޮށްފައިވޭ. އެއީ އިހަވަންދޫގެ 20 މީހުންނާއި މާރަންދޫގެ2މީހުން.\n06:08 22 Mar 2014\nމިއިންތިހާބުގައި މާލޭގައި އިހަވަންދޫ ދާއިރާގެ ރައްޔިތުން ވޯޓުލުމަށް މާލޭގައި ބަހައްޓާ ވޯޓު ފޮއްޓަށް ވޯޓު ލުމަށްޓަކައި ޖުމުލަ 440 މީހުން ރެޖިސްޓަރ ކޮށްފައިވޭ. އެއީ އިހަަވަންދޫގެ 259 މީހުންނާއި، މާރަންދޫގެ 133 މީހުންނާއި މޮޅަދޫގެ 48 މީހުން.\n18:11 21 Mar 2014\nއަދި އަމިއްލަ ގޮތުން ވާދަކުރާ ކެންޑިޑޭޓް މަތީން ކެމްޕެއިން ނިންމާލުމުގެ ގޮތުން ޕިކަޕް ބުރެއް ޖެހިއިރު އަމިއްލަ ގޮތުން ވާދަކުރާ ކެންޑިޑޭޓް ޝާފިޢު ކެމްޕެއިން ނިންމާލުމުގެ ގޮތުންވަނީ އަޑުގަދަކުރާ ބޭނުންކޮށްގެން ތާއީދު ހޯދުމުގެ މަސައްކަތްކޮށްފައި.\n18:04 21 Mar 2014\nސަރުކާރު ކޯލިޝަންގެ ކެންޑިޑޭޓް މުޙައްމަދު ޢަބްދުﷲ ގެ ކެމްޕެއިން ނިންމާލާފައިވަނީ ކާމިޔާބު ދެއްވުމަށްއެދި ކުރެވުނު ޙާއްސަ ދުޢާއަކުން.\n18:02 21 Mar 2014\n6:00 ވުމާއެކު ކެމްޕެއިން ހަރަކާތްތައް ނިންމާލައިފި.\n12:02 21 Mar 2014\nހއ. މޮޅަދޫގައި ބަހައްޓާ ވޯޓު ފޮއްޓަށް (A02.03.1) ވޯޓު ދިނުމުގެ ހައްޤު ލިބިފައިވާ ޖުމުލަ 202 މީހުން ތިބިއިރު، އިހަވަންދޫ ދާއިރާއަށް ވޯޓު ދިނުމުގެ ހައްޤު ލިބިފައިވަނީ 189 މީހުންނަށް.\n11:58 21 Mar 2014\nހއ. މާރަންދޫގައި ބަހައްޓާ ވޯޓު ފޮއްޓަށް (A02.10.1) ވޯޓު ލުމުގެ ހައްޤު ލިބިފައި ވަނީ 448 މީހުންނަށް. އެފޮއްޓަށް އެހެނިހެން ދާއިރާތަކުގެ މީހުންވެސް ވޯޓުލުމަށް ހަމަޖެހިފައިވާ އިރު އެފޮއްޓަށް ވޯޓުލުމަށް ހަމަޖެހިފައިވާ އިހަވަންދޫ ދާއިރާގެ މީހުންގެ ޢަދަދަކީ 435 މީހުން އެއީ މާރަންދޫގެ 432 މީހުންނާއި އިހަވަންދޫގެ3މީހުން.\n11:50 21 Mar 2014\nއިހަވަންދޫގައި ބެހެއްޓުމަށް ހަމަޖެހިފައިވާ 1 ނަންބަރު ވޯޓު ފޮއްޓަށް (A02.05.1) ވޯޓު ދިނުމުގެ ހައްޤު ލިބިފައިވާ އިހަވަންދޫ ދާއިރާގެ ޖުމުލަ މީހުންގެ އަދަދަކީ 744. އެއީ އިހަވަންދޫގެ 742 މީހުން ނާއި މާރަންދޫގެ 1 މީހަކާއި މޮޅަދޫގެ މީހެއް.\n11:47 21 Mar 2014\nއިހަވަންދޫގައި ބެހެއްޓުމަށް ހަމަޖެހިފައިވާ 1 ނަންބަރު ވޯޓު ފޮއްޓަށް (A02.05.1) ވޯޓު ދިނުމުގެ ހައްޤު ލިބިފައި ވަނީ ޖުމުލަ 771 މީހުން. މިފޮއްޓަށް އިހަވަންދޫ ދާއިރާ ފިޔަވައި އެހެނިހެން ބައެް ދާއިރާ ތަކުގެ މީހުންވެސް ވޯޓު ލާނެ.\n11:46 21 Mar 2014\nއިހަވަންދޫގައި ބެހެއްޓުމަށް ހަމަޖެހިފައިވާ2ނަންބަރު ވޯޓު ފޮއްޓަށް (A02.05.2) ވޯޓު ދިނުމުގެ ހައްޤު ލިބިފައި ވަނީ ޖުމުލަ 795 މީހުން ނަށް. މިފޮއްޓަށް ވޯޓުލާނީ ހަމަ އެކަނި އިހަވަންދޫގެ ރައްޔިތުން.\n20:12 20 Mar 2014\nކެމްޕެއިންކުރުން މަނާ ވަގުތުތަކުގައި އިންތިޚާބަށް ނުފޫޒެއް ފޯރާފާނެ އަމަލެއް ނުހިންގުމަށް އިލެކްޝަންސް ކޮމިޝަނުން އިލްތިމާސްކޮށްފި. ޤާނޫނު ނަންބަރު 2008/11 "އިންތިޚާބުތަކާ ބެހޭ ޢާންމު ޤާނޫނު" ގެ 44 ވަނަ މާއްދާގައި ވާގޮތުން އިންތިޚާބެއްގައި ވޯޓުނަގާ ދުވަހުގެ ކުރީ ދުވަހުގެ ހަވީރު 6:00 ން ފެށިގެން ވޯޓުނަގާ ދުވަހުގެ ފަހުދުވަހުގެ ހެނދުނު 6:00 އާ ދެމެދު، ތާއީދު ހޯދުމަށް އެއްވެސް ހަރަކާތެއް ނުވަތަ ތާއީދު ހޯދުމަށް މަގުފަހިވާފަދަ އެއްވެސް ޢަމަލެއް ހިންގުމަކީ މަނާކަމެއްކަމުގައާއި ރައްޔިތުންގެ މަޖިލީހުގެ އިންތިޚާބު 2014 އާއި ގުޅިގެން މި އިންތިޚާބުގައި ވާދަކުރައްވާ އެއްވެސް ކެންޑިޑޭޓަކަށް ތާއީދު ލިބޭފަދަ ނުވަތަ ތާއީދު ކުޑަވާފަދަ ނުވަތަ އިންތިޚާބަށް ނުފޫޒެއް ފޯރާފާނެ އެއްވެސް ޢަމަލެއް 21 މާރޗު 2014 ވާ ހުކުރު ދުވަހުގެ ހަވީރު 6:00 ން ފެށިގެން 23 މާރޗު 2014 ވާ އާދިއްތަ ދުވަހުގެ ހެނދުނު 6:00 އާ ދެމެދު އެއްވެސް ވަސީލަތެއްގެ އެހީގައި އެއްވެސް ފަރާތަކުން ނުހިންގުމަށް އިލެކްޝަންސް އިން ވަނީ އިލްތިމާސްކޮށްފައި.\n16:47 20 Mar 2014\nސުޕްރީމް ކޯޓުގެ އަމުރާ އެއްގޮތަށް، އިލެކްޝަންސް ކޮމިޝަންގެ ރައީސް ފުއާދު ތައުފީގާއި ނާއިބު ރައީސް އަހްމަދު ފަޔާޒުގެ ބަދަލުގައި އެ ކޮމިޝަނަށް ދެ ބޭފުޅަކު އައްޔަން ކުރައްވާފައި ނުވާކަމަށް ބުނެ ހޮނިހިރުދުވަހު ބާއްވާ ރައްޔިތުންގެ މަޖިލީހުގެ އިންތިހާބު ފަސްކުރުމަށާއި ރައްޔިތުންގެ މަޖިލީހުގެ ރައީސް އަބްދުﷲ ޝާހިދާއި ނާއިބު ރައީސް އަހްމަދު ނާޒިމްގެ މެމްބަރުކަން ގެއްލިފައިވާ ކަމަށް ކަނޑައަޅައި އަދި އެ ދެ ބޭފުޅުންގެ ކެންޑިޑެސީ ވެސް ބާތިލުކުރުމަށް ސުޕްރީމް ކޯޓަށް މިއަދު ހުށަހަޅައިފި. ސްޕުރީމް ކޯޓަށް މިމައްސަލަ ހުށައަޅާފައި ވަނީ ޖުމްހޫރީ ޕާޓީގެ ޒުވާނުންގެ ގޮފީހުގެ ރައީސް މޫސާ އަންވަރު.\n16:41 20 Mar 2014\nވޯޓު ކަރުދާސް ކައުންސިލް އިދާރާއަށް ގެންދިއުމަށްޓަކައި ކައުންސިލްގެ ވޭނަށް އަރުވަނީ. ވޯޓު ކަރުދާސް ރަށަށް ގެނެސްފަިއ ވަނީ ފުލުހުންގެ ބެލުމުގެ ދަށުން.\n16:38 20 Mar 2014\nއިހަވަންދޫގެ އިލެކްޝަން ފޯކަލް ޕޮއިންޓުން ވޯޓު ކަރުދާހާއި ޙަވާލު ވަނީ.\n16:36 20 Mar 2014\nއަންނަ ހޮނިހިރު ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ އިންތިޚާބުގައި އިހަވަންދޫ ގައި ބެހެއްޓުމަށް ހަމަޖެހިފައިވާ2ވޯޓު ފޮށްޓަށް ބޭނުންވާ ވޯޓު ކަރުދާހާއި އެހެނިހެން ސާމާނު ދާދި ދެންމެ އިހަވަންދުއަށް ގެނެސްފިއެވެ.\nއިތުރަށް ލޯޑުކުރަށްވާ »\n↵ މަޖިލިސް އިންތިޚާބު 2014, މުހައްމަދު އަބުދުﷲ\nކާކު މިހާރު ކުރީގަ އުޅޭނީ؟\n– 22 މާރިޗު 201440\nބައްލަވަ އެންމެ ކެންޑިޑޭޓެއްތޯ އަދި މިހާތަނަ ވޯޓު ލެއްވީ؟\n– 22 މާރިޗު 201420\nއަދިވެސް ފައިސާ ވޯޓަށް ބަހަމުންދާ ހަބަރުމީ ..؟\n– 22 މާރިޗު 201421\nމި ރޯ ނުބައި\n– 22 މާރިޗު 201422\nކެތްތެރިކަމާއެކު ސައްޙަ މައުލޫމާތު ގެނެސްދޭންވީނު ދޯ...\n– 22 މާރިޗު 2014 1 1\nކަލޯ މުހަންމާ ހޮވުނީދޯ ހެހެހެހ\n– 22 މާރިޗު 201441\nމަރުޙަބާ މުޙައްމަދު އަބުދުﷲ\nމަރުހަބާ މުހައްމާ......................މުހައްމަަާގެ ސަޕޯޓަރުންގެ ފަރަަާތުން ވެސް މަރުހަބަަަާ.....................\n– 22 މާރިޗު 201401\nއަހުމަދު އަބުދުﷲ އަށް އެވަރު އެކުރެވުނީވެސް ހާދަ ފައިސާއެއް ބަހާގެންނޭ. ފައިސާގަ ހިފާގެން އަހުމަދަށް ވޯޓުލީމީހުންނަށް ވަރަށް ސަލާމް.\n– 22 މާރިޗު 201433\nނައީމު އިސްމާޢީލް މެން އަޑީގަތިބެގެން ބެނުން ވީ އިހަވަންދޫޢީން އެމްޑީޕީ ފޮހެލުން ކަމަށް ވަރަށޤ ސައްހަ ކަންގޮތެއްގްއި ފާޅުވެއްޖެ.\n– 24 މާރިޗު 201400\nޢީޙަވަނުދޫ ގެ ރައްޔިތުންނަކީ ދީނޭކިޔާ ގެން މާ ބިރުގަންނަކަމަށް ހެދިގެން އުލޭބައެއް،! އެކަމކު ހަގީގަތަކީ ރިސްވަތުނަގއި އެއިން ފެންވަރާ ކައިބޮއެހަދައި ބޭސްފަރުވާކުރުން ތިރަށަށް ކޯފާޢެއް ނުލައްވަނީ ނަސީބެއް\nކުއްލިހަބަރު! ރިސްވަތަށް ނެގި ލާރި ހިފައިގެން މުހައްމާ ކެންޕޭންނުގަ އުލުނު މީ ހުން ބޭސްފަރުވާ ކުރަން މާލެ އަތުވެއްޖެ.މީ އިހަވަދޫ ގެ ގިނައަދަދެއްގެ މީހުންނަށް އަްންނަ ޢީދެއް\nފަހުޒަމާނުގެ އަލާމަތް ތަކުތެރެއިން ހިމެނޭކަމަށް ބުނޭ ކަމަށް އެކަށޭނަމީ ހާނޫން މީހާޔަށް އެމަގާމު ލިބުން ހިތާމާގެ ބޮޑުކަމުގެ ކޮޅެއްނެތް ތީމުހައްމަދުތަކުރުފާނުގެ މަންމާފާނުގެ ރަށުގެ އަހުލުވެރިންނޭބުނާތީއެކަމާ ހިތާމަކޮށް ރޯން ކިއްތޯކުރާނީ ކިތަންމެ ދެކެން ބޭނުންނުވިކަމުގަވިޔަސް ޝާފިުމެންފަދަ އަބުރުވެރި ކަމަށް އެކަށޭނަދަރިން ނަތިދިންޖަވާބު ފުދޭ ހިކަމުގާޔަގީނުންވެސް ވާނީހިތާމައެއް ގޯސްކަމަކުންރަގަޅެއް ނެރެވޭނެބޭ؟\n– 25 މާރިޗު 201400\nމަސައްކަތް ކުރަން އައި ބިދޭސީން ޕޮޒިޓިވް ވުމާއެކު ކަންބޮޑުވުން ތަކެއް! - 13 ސެޕްޓެމްބަރު 2020\nއިހަވަންދޫގައި ވޯޓުލުން ކުރިއަށް ދަނީ\n22 މާރިޗު 2014\nރައްޔިތުންގެ މަޖިލިސް އިންތިހާބުގެ ވޯޓުލުން އިހަވަންދޫގައި ކުރިއަށް ދަނީ. (1)


Dhanduverin ah2million ah vure gina rufiyaa ge loan dheefi\nނުވަގަޑި ޕްރޮގްރާމްގައި ދަނޑުވެރިކަން ކުރިއަރުވަން ކުރާ މަސައްކަތްތަކުގެ މައުލޫމާތު ދެނީ -- ފޮޓޯ: ފިޝަރީޒް މިނިސްޓްރީ\nދަނޑުވެރިންނަށް މާލީ އެހީތެރިކަން ފޯރުކޮށްދިނުމުގެ ގޮތުން ސަރުކާރުން ކުރާ މަސައްކަތުގެ ތެރެއިން މި އަހަރުގެ މިހާތަނަށް ދަނޑުވެރިންނަށް ދެ މިލިއަނަށްވުރެ ގިނަ ރުފިޔާ ލޯނުގެ ގޮތުގައި ދޫކޮށްފައިވާ ކަމަށް ފިޝަރީޒް އެންޑް އެގްރިކަލްޗާ މިނިސްޓްރީން މިއަދު ބުނެފި އެވެ.\nދަނޑުވެރިކަން ކުރިއަރުވަން ފިޝަރީޒް މިނިސްޓްރީން ކުރަމުންދާ މަސައްކަތް ހިއްސާ ކުރުމުގެ ގޮތުން މިއަދު ބޭއްވި ބައްދަލުވުމުގައި ވާހަކަދައްކަވަމުން މިނިސްޓްރީގެ އެސިސްޓެންޓް ޑިރެކްޓަރު ހުސައިން ފައިސަލް ވިދާޅުވީ މިދިޔަ މާޗު މަހު ތައާރަފު ކުރި "ދަނޑުވެރި ނަފާ" ލޯން ސްކީމްގެ ދަށުން ދަނޑުވެރިންނަށް 2،250،0000 ރުފިޔާގެ ލޯން ދީފައިވާ ކަމަށެވެ.\nފައިސަލް ފާހަގަ ކުރެއްވި ގޮތުގައި ލޯން ސްކީމަށް މިހާތަނަށް ހުށަހެޅި 25 ފަރާތަށް ދޫކޮށްފައި ވަނީ 75،000 ރުފިޔާ އާއި 500،000 ރުފިޔާއާ ދެމެދުގެ ލޯނުތަކެވެ. އެ ގޮތުން 75،000 ރުފިޔާއިން މަތީގެ ކޮންމެ ލޯނަކަށް ރަހުނު ބަހައްޓަން ޖެހޭ ކަން ވެސް އޭނާ ފާހަގަ ކުރެއްވި އެވެ.\nއޭނާ ވިދާޅުވި ގޮތުގައި ލޯން ދޫކުރުމުގައި މައިގަނޑު ހަތަރު ދާއިރާއަކަށް ބަލާފައިވާނެ އެވެ. އެއީ އެންމެ ފަހުގެ ޓެކްނޮލޮޖީ ބޭނުން ކޮށްގެން ދަނޑުވެރިކަން ކުރުމާއި، އެގްރޯފޮރެސްޓްރީ އާއި، ގަހުގެ ނާސަރީ އުފެއްދުން، އަދި ދިރޭ ކުދި ޖަނަވާރު ގެންގުޅެގެން ދަނޑުވެރިކަން ކުރުމެވެ. އެ ދާއިރާތަކަށް ލޯން ދޫކުރިއިރު ވެލިއު އެޑްކޮށްގެން ތަކެތި އުފައްދާ ވަރު ވެސް ބެލި ކަމަށް އޭނާ ވިދާޅުވި އެވެ.\nއޭނާ ވިދާޅުވީ ލޯނުގެ ފައިސާ ބޭނުން ކުރެވެނީ ސީދާ ދަނޑުވެރިކަމަށް ކަން ޔަގީން ކުރުމަށް ވެސް މި ފަހަރު މިނިސްޓްރީން މަސައްކަތް ކޮށްފައިވާ ކަމަށެވެ. އެ ގޮތުން ލޯނަށް އެދި ހުށަހަޅާއިރު ބޭނުންތަކެތީގެ އަގާއި ކޯޓޭޝަން ހުށަހަޅަން ޖެހޭ ކަން އޭނާ ފާހަގަ ކުރެއްވި އެވެ.\nއޭގެ އިތުރުން ދަނޑުވެރިކަން ކުރިއަރުވަން އަންނަ އަހަރަށް ގިނަ މަސައްކަތްތަކެއް ރާވާފައި ހުރިކަން މިނިސްޓްރީން މިއަދު ފާހަގަކުރި އެވެ. އެ ގޮތުން އިންޓަނޭޝަން ފަންޑް ފޯ އެގްރިކަލްޗާ ޑިވެލޮޕްމަންޓް (އިފާޑް) އާއި ގުޅިގެން 3.5 މިލިއަން ޑޮލަރުގެ ޕްރޮޖެކްޓްއަކާއި ދަނޑުވެރިކަމުގެ ކުންފުނީގެ އިތުރުން މާލެ ސަރަހައްދުގައި އިތުރު މާރުކޭޓެއް ހުޅުވުން ހިމެނެ އެވެ.


ރާއްޖެ އިން އިތުރު 5,204 މީހަކަށް ވެކްސިން ދީފި! | Sandhaanu\nރާއްޖެ އިން އިތުރު 5,204 މީހަކަށް ވެކްސިން ދީފި!\nކޮވިޑް19 އިން ރައްކާތެރި ވުމަށްޓަކައި ޖަހާ ވެކްސިން އިއްޔެ 5,204 މީހަކަށް ދީފިއެވެ. ރާއްޖޭގައި މިހާރު ދެމުންދާ ވެކްސިން އަކީ އިންޑިޔާގެ ހިލޭ އެހީގެ ދަށުން ރާއްޖެ އަށް ލިބިފައިވާ ކޮވިޝީލްޑް ވެކްސިނެވެ.\nއިއްޔެ ވެކްސިން ދިން މީހުންގެ ތެރެއިން 3,967 މީހުންނަށް ވެކްސިން ދީފައިވަނީ މާލެ ސަރަހައްދުގައި ވެކްސިން ދޭން ހަމަޖެހިފައިވާ ތަންތަނުންނެވެ. އަދި އަނެއް 1,237 މީހުންނަށް ވެކްސިން ދީފައިވަނީ އަތޮޅު ތަކުގައި ގާއިމް ކޮށްފައިވާ ވެކްސިން ދޭ މަރުކަޒު ތަކުންނެވެ.\nމާލެ ސަރަހަށްދުން މިހާތަނަށް 35,289 މީހަކަށް ވަނީ ވެކްސިން ދީފައެވެ. އަދި އަތޮޅު ތެރެއިން މިހާތަނަށް 8,429 މީހަކަށް ދީފައި ވާއިރު ރިސޯޯޓްތަކުން 99 މީހުންނަށް ވަނީ ވެކްސިނަދީފައެވެ. މިއާއެކު، މުޅި ރާއްޖެ އިން ވެކްސިން ދިން މީހުންގެ އަދަދު 43،817 ވަނީ އަރާފައެވެ. އަދި މިއީ މިހާތަނަށް އެންމެ ގިނަ މީހުންނަށް ވެކްސިން ދިން ދުވަހެވެ.


vnews - Sarukaarun ulhenee guest house concept olhuvaalan: GAM\nސަރުކާރުން އުޅެނީ ގެސްޓްހައުސް ކޮންސެޕްޓް އޮޅުވާލަން: ޖީއޭއެމް\nގެސްޓްހައުސް އެސޯސިއޭޝަނާއި އަމާނާ ތަކާފުލްއާއި ދެމެދު އެއްބަސްވުމެއްގައި ސޮއިކުރުމަށްފަހު ނޫސްވެރިންނަށް މައުލޫމާތުދެނީ -- ވީފައިލް ފޮޓޯ\nގެސްޓްހައުސް ވިޔަފާރި ކުރިއެރުވުމަށް މަސައްކަތް ކުރާ ކަމަށް ބުނި ނަމަވެސް ސަރުކާރުން މަސައްކަތް ކުރަނީ ގެސްޓްހައުސް ކޮންސެޕްޓް އޮޅުވާލުމަށް ކަމަށް ގެސްޓްހައުސް އެސޯސިއޭޝަނުން ބުނެފިއެވެ.\nރާއްޖޭގައި ކުރިއަރަމުން އަންނަ ގެސްޓްހައުސް ސިނާއަތާ ގުޅޭގޮތުން ވީޓީވީގެ ސައްލާ ޕްރޮގްރާމުގައި ގެސްޓްހައުސް އެސޯސިއޭޝަނުގެ ރައީސް އަހުމަދު ކަރަމް ވިދާޅުވީ މި ވިޔަފާރި ކުރިއެރުވުމަށް ސަރުކާރުން މަސައްކަތް ކުރާ ކަމަށް ބުނި ނަމަވެސް އެކަން ގަބޫލުނުކުރެވޭ ކަމަށެވެ. މިހާތަނަށް އެއްވެސް ކަމެއް ކޮށްދެވިފައި ސަރުކާރަށް ނެތް ކަމަށާއި ބައެއް ކުންކުނިތަކުން ކުދިކުދި ކަންކަން ކޮށްދީފައި ހުރިނަމަވެސް ގެސްޓްހައުސް ވިޔަފާރި ފުޅާކުރުމަށް އެދެވޭ މަސައްކަތެއް ސަރުކާރަށް ނުކުރެވޭ ކަމަށް ކަރަމް ވިދާޅުވިއެވެ. ކަރަމް ވިދާޅުވީ ގެސްޓްހައުސްތައް ކުރިއެރުވުމުގެ ބަދަލުގައި ފެންނަނީ ގެސްޓްހައުސްގެ މުޅި ކޮންސެޕްޓް ބަދަލުކުރުމަށް ބައެއް ކަހަލަ ނިންމުންތައް ނިންމާ ތަން ކަމަށެވެ.\n"ރާއްޖެ ކައިރީގައި މިހުރި ގައުމުތަކުގެވެސް ބީޗުތަކުގައި ހުންނަ ހޮޓާތައް ބަލައިލީމަ އެނގޭނެ އެއްވެސް ހޮޓަލަކަށް ޕްރައިވެޓް ބީޗު ހަދާފައި ދީފައެއް ނުހުންނާނެ. އޭގެ ބަދަލުގައި މިހާރު އަޅުގަނޑުމެންނަށް މިފެންނަނީ ގެސްޓްހައުސްތައް ރަށްރަށުގައި ކާމިޔާބުކަމާއެކު ހިނގާތަން ފެނުނީމަ މިތަންތަނަށް އައިސް ވެރިވާން މަސައްކަތް ކުރާ ކުރުން ވަރަށް ބޮޑަށް ކުށްވެރިކުރަން. ސަރުކާރަށް ގޮވާލަން އެސިޔާސަތު އެގޮތަށް ކުރިއަށް ނުގެންދިއުމަށް. ރަށްރަށުން ސަރަހައްދުތައް ކަނޑާ މިލްކުވާގޮތަށް ބޮޑެތި ވިޔަފާރިވެރިންނަށް ނުދިނުމަށް ގޮވާލަން" ކަރަމް ވިދާޅުވިއެވެ.\nކަރަމް ވިދާޅުވީ ރަށްރަށުން ބޮޑެތި ބިންތައް ކަނޑައަޅައި އިންވަކިކޮށް ވިޔަފާރިވެރިންނަށް ނުދިނުމަށާއި ރަށުގެ ހުރިހާ ރައްޔިތުންނަށް މަންފާ ކުރާނެ ގޮތަކަށް ކަންކަން ކުރުމަށް ކައުންސިލްތަކަށް ވެސް އިލްތިމާސްކުރައްވާ ކަމަށެވެ. ރަށެއްގެ ތުނޑި ރިސޯޓެއްގެ ގޮތަށް ތަރައްގީކޮށް ވިއްސަކަށް މުވައްޒަފުން ލުމުން، އޭގެ ފައިދާ ރަށަށް ކުރީ ކަމަށް ގަބޫލުނުކުރައްވާ ކަމަށް އޭނަ ވިދާޅުވިއެވެ.\nކަރަމް ވިދާޅުވީ ގެސްޓްހައުސްއާއި ރިސޯޓު ކޮންސެޕްޓާ ދޭތެރެއަށް ގެންނަން އުޅޭ ކޮންސެޕްޓުގެ ސަބަބުން ދެ އިންޑަސްޓްރީއަށް ވެސް އޮތީ ގެއްލުން ކަމަށެވެ. އިންޓަގެރޭޓެޑް ރިސޯޓު އައިލެންޑުގެ ނަމުގައި ފަޅު ރަށްރަށް ތަރައްގީ ކުރަން އުޅޭ އުޅުމަކީ ވަރަށް ބޮޑު ބިރެއް ކަމަށާއި އެކަން ބަލައިނުގަންނަ ކަމަށް ވެސް ކަރަމް ވިދާޅުވިއެވެ.\nގެސްޓްހައުސް އެސޯސިއޭޝަނުގެ ސެކްރެޓަރީ ޖެނެރަލް މުހައްމަދު ފައިސަލް ވިދާޅުވީ މި ވިޔަފާރިއަށް ދިމާވެފައިވާ ވަރަށް ބޮޑު ތިން ގޮންޖެހުމެއް އެބައޮތް ކަމަށެވެ. އެގޮތުން ރަށްރަށުގައި ފަތުރުވެރިކަމަށް ބޭނުންކުރެވެން އޮތް ޖާގަ އެއްކޮށް އެކަކަށް ދިނުމާއި، ރަށްރަށުގެ ބިމުގެ އަގު ކުޑަވުން އޭނަ ފާހަގަކުރެއްވިއެވެ.\nފައިސަލް ވިދާޅުވީ ހުޅުމާލޭގެ ބިމުގެ އަގު ބޮޑުވެފައި އެހެން ހިސާބުތަކުގެ ބިމުގެ އަގު އެހާކުޑަވާން ޖެހޭ ސަބަބެއް ނުވިސްނޭ ކަމަށެވެ. ރަށްރަށުގައި ގެސްޓްހައުސް އެޅުމަށް ލޯނެއް ނަގަން ބަލާއިރު ބިންކޮޅުގެ އަގުކުޑަކަމުން މޯގޭޖްކުރެވެން ނޯންނަ ކަމަށް ވެސް ވިދާޅުވިއެވެ.\nމީގެ އިތުރަށް ސަރުކާރުގެ ކުންފުނިތަކުން ގެސްޓްހައުސް ހިންގަން އުޅޭ އުޅުން އެއްގޮތަކަށް ވެސް ނުވިސްނޭ ކަމަށާއި އެމްޕީއެލްއާއި އެސްޓީއޯފަދަ ކުންފުނިތަކަށް ވަކި މެންޑޭޓެއް އެބައޮތް ކަމަށް ފައިސަލް ވިދާޅުވިއެވެ.\n"އެމްޕީއެލް ކަހަލަ ކުންފުނިތަކަށް ވަކި މެންޑޭޓެއް އެބައޮތް. ދެން ވަކި ރިސޯޓުތަކެއް ތަރައްގީކޮށް ނުވަތަ ގެސްޓްހައުސްތަކެއް ތަރައްގީކޮށް މިކަންކަމުގެ ތެރެއަށް ވަނުމަށް މަސައްކަތް ކުރީމަ ވާގޮތަކީ އާދައިގެ ފިހާރައެއްގައި ވިއްކަން ހުންނަ ރިހާކުރު ފުޅި އެސްޓީއޯގެ ބިލިއަން ރުފިޔާގެ ވިޔަފާރީގެ ތެރެއިން ވިއްކުން ކަހަލަ ކަމަކަށް ވަނީ. ކުދި ވިޔަފާރިތަކާއި މެދުފަންތީގެ ވިޔަފާރި ނައްތާލުން މިއީ" ފައިސަލް ވިދާޅުވިއެވެ.\nއެމްޕީއެލް ފަދަ ކުންފުނިތަކުގެ ލަޔާގަތު ދެނީ އާންމު ރައްޔިތުން ކުރާ ކުދި ވިޔަފާރިތަކުގެ ތެރެއަށް ވަނުންތޯ ފައިސަލް ވަނީ ސުވާލު އުފައްދަވާފައެވެ. އަދި ވިދާޅުވީ ބޮޑެތި ވިޔަފާރިތަކުން މީގެ ތެރެއަށް ވަނުމަކީ ބަލައިގަނެވޭނެ ކަމެއް ނޫން ކަމަށެވެ.\nފައިސަލް ވިދާޅުވީ ސަރުކާރުން އިއުލާންކޮށްފައިވާ އިންޓެގްރޭޓެޑް ރިސޯޓު އައިލެންޑުގެ ކަންކަން އިވެނީ މީޑިއާއިން ކަމަށާއި އެސޯސިއޭޝަނާ މިއިން އެއްވެސް ކަމެއް ސަރުކާރުން ހިއްސާނުކުރާ ކަމަށެވެ. އަދި މިއީ ކޮން ބަޔަކަށް ހަދާ ކޮން ކަހަލަ ރަށެއްކަން ސާފުނުވާ ކަަމަށެވެ. މިފަދަ ނިންމުންތަކަކީ ގެސްޓްހައުސް ވިޔަފާރިން ރައްޔިތުންނަށް ލިބެމުންދިޔަ މަންފާ ސަރުކާރަށް އަތުލުމަށް ކުރާ ކަމެއްގެ ގޮތުގައި އޭނަ ސިފަކުރެއްވިއެވެ.\nގެސްޓްހައުސް ވިޔަފާރީގެ ކުރިމަގު އަދި ފެންނަނީ ވަރަށް އުޖާލާކޮށް ކަމަށާއި ނަމަވެސް ސަރުކާރުގެ އަމަލުތައް މިހާރު ހުރި ގޮތަށް ކުރިއަށް ގެންދާނަމަ، މި ވިޔަފާރި ހުއްޓިދާނެ ކަމުގެ ބިރު ވަރަށް ބޮޑަށް އެބައޮތް ކަމަށް ގެސްޓްހައުސް އެސޯސިއޭޝަނުން ބުނެއެވެ.


Kuriah Oiy Dhethin Mahu Bilah Varah Bodu Badhal Thakeh Annaane: STELCO - Vaguthu\n3 މަސް ކުރިން ( ފެބުރުއަރީ 16, 2021 )\nކުރިއަށް އޮތް ދެ ތިންމަހަކީ ހޫނު މޫސުން ކަމަށްވާތީ ކަރަންޓު ބިލަށް ވަރަށް ބޮޑު ބަދަލުތަކެއް އަންނާނެ ކަމަށް ސްޓެލްކޯ އިން ވިދާޅުވެއްޖެއެވެ.\nސްޓެލްކޯ އިން މިއަދު ބޭއްވި ނޫސްވެރިންގެ ބައްދަލުވުމުގައި ސްޓެލްކޯ ފަރާތުން ހުސެއިން ފަހުމީ ވިދާޅުވީ ކޮންމެ އަހަރަކު ވެސް ހޫނު މޫސުމާ ދިމާކޮށް ބިލަށް ބަދަލުތަކެއް އަންނަކަން ފާހަގަ ކުރެވޭ ކަމަށެވެ.\nއަދި އެކަމަށް ހައްލު ހޯދުމަށް ކުރަމުންދާ މަސައްކަތުގެ ދަށުން ކަރަންޓު ބޭނުން ކުރާ އެވްރެޖަށް ބެލުމަށް ފަހު "އީކުއަލް ޕޭ"ގެ ނަމުގައި ދެ ފަރާތުން އެއްބަސްވާ ވަކި އަދަދަކަށް ފައިސާ ސްކީމެއް މިއަދު ވަނީ ތައާރަފްކޮށްފައެވެ.\n"އެނގިވަޑައިގަންނަވާނެ ފަދައިން ކޮންމެ އަަހަރަކުވެސް ހޫނު މޫސުމެއް އާދޭ. ކުރިއަށް މި އޮތް ދެ ތިން މަހަކީ ބިލަށް ވަރަށް ބޮޑެތި ބަދަލުތަކެއް އަންނާނެ މަހެއް ކަމަށް ފެންނާތީ އަޅުގަނޑުމެން ހައްލެއްގެ ގޮތުގައި، ހިއްސާކޮށްލަނީ ކޮންމެ މަހަކުވެސް އީކުއަލް އެއް އެމައުންޓަކުން ފައިސާ ދައްކާ ރައްޔިތުންނަށް ފަސޭހަކަމާއެކު ބިލް ދަައްކާލެވޭ ކަހަލަ ނިޒާމަކަށް. އެއީ އީކުއަލް ޕޭމެންޓް ޕްލޭން." ފަހުމީ ވިދާޅުވިއެވެ.\nހޫނު މަހާއި ރަމަޟާން މަހު އިންތިހާ އަށް ކަރަންޓު ބިލްތައް ބޮޑުވާ މައްސަލަ އަކީ ކޮންމެ އަހަރަކުވެސް ބޮޑުވާ މައްސަލައެކެވެ. އެގޮތަށް ކަރަންޓު ބިލު ބޮޑު ވަނީ ކަރަންޓު ބޭނުންވާ ނިސްބަތް ބޮޑު ވުމުން ކަމަށް ސްޓެލްކޯ އިން ބުނި ނަމަވެސް އާއްމުން އެކަމާއި މެދު ސުވާލު އުފައްދައެވެ. މިދިޔަ އަހަރު ހޫނު މޫސުން ދިމާވީ ކޮވިޑް-19 އާއި ގުޅިގެން ފުރަބަންދުގައި އާއްމުން ގޭގައި ގިނަ ވަގުތު ތިބެން ޖެހުނު ދުވަސްކޮޅަކަށް ވުމުން އެ މައްސަލަ އިތުރަށް ބޮޑުވިއެވެ. އަދި ބިލްތައް ބޮޑުވުމުން ދިމާވި ކަންބޮޑުވުންތަކަށް ހައްލު ހޯދައި ދިނުމަށް ވަކިން ބަހާލައިގެން އެކި ފަހަރު މަތިން ފައިސާ ދެއްކުމަށް ސްޓެލްކޯއިން ވަނީ ފުރުސަތު ދީީފައެވެ.\nފެބުރުއަރީ 16, 2021 14:14\nއިންތިހާބަށް ކުޅޭ ގޭމް މޮޅެއް ނުވާނެ\nފެބުރުއަރީ 16, 2021 14:39\nފެބުރުއަރީ 16, 2021 14:59\n100%ހީލަތެއް މިގޭއެއްމެން މިދިޔަލޮކުޑައުންގަ ގޭގަނޫޅޭ އެއްބަޔަކުއިންޑިޔާގަތާށިވީ އަނެއްބަޔަކު ރާއްޖެތެރޭގަ އެކަމަކު އެއްކަލަ ބޮޑުވިބިލް އޮތީމިގެޔަށްވެސް ލިބިފަ މީހީލަތަކީ މީވަށްކަމަކީ\nފެބުރުއަރީ 16, 2021 15:13\nދެން ފިނި މޫސުމުގަ ބިލް ކުަޑަ ނުވަނީ ކީއްވެ ބާ؟\nފެބުރުއަރީ 16, 2021 15:20\nފާޑުފާޑުގެ ނަންކިޔައިން މީހުންގެ އަތުން ފެލާނެކަމެއްނެތް\nފެބުރުއަރީ 16, 2021 15:32\nގޭގަ ނޫޅި ކަރަންޓުބިލް ބޮޑުވާތި މައްސަލައަކީ\nފެބުރުއަރީ 16, 2021 16:18\nރޯދަމަހު އެލަވަސް ދިނުމަކީ ސަރުކާރުން ބޮޑު ހެދައެއް ކުރަންޖެހޭ ކަމެއް.\nތިޔަތާގައި މުވައްޒަފަކަށް ލުޔެއް ނުލިބޭ 24 ގަޑިއިރު އޮފީހުގައި އުޅެވޭނެގޮތް ރޭވުން ކަމަކީ މުގުނީ އާއި ފަހުމީއަށް ރޭވެނީ އެގޮތަށް އެޗްޕީއޭގެ ގަވާއިދަކީ އެއްވެސް އެއްޗެއްނޫން. ބަލާނެ މީހަކުނެތް\nފެބުރުއަރީ 16, 2021 21:06\nބޭނުން ނުކުރާއިރުވެސް ހޫނު ގަދަ ވީވީނުން ބިލް ހަމަ ބޮޑުވަނީ. ތިޔައްވުރެ ރަނގަޅުވާނެ ސަރުކާރުގެ ތިޖޫރީގެ ފުލުގައިން ލޯވޅު ބައްދަން އުޅުނިއްޔާ.\nފެބުރުއަރީ 16, 2021 22:40\nމީދެން ކިހާބޮޑުވެއްޖެ ކަމެއް ، ކަރަންޓް ބޭނުން ނުކުރިޔަސް ހަމަ ބޮޑުވަނީތަ.\nފެބުރުއަރީ 16, 2021 23:46\nކުރީބައިގަ ބުނެލީދޯ. އޯކޭ މިއަދު ތިގޮތަށް ލާރިނެގިދާނެ، އަބަދަކު ތިކަމެއް ނުވާނެ، މުޣުނީވެސް ހަމަޖެހޭނީ ދާން.\nފެބުރުއަރީ 17, 2021 22:12


ގަން އިންޓަނޭޝަނަލް އެއާޕޯޓް\nއިންޑިއާގެ އެތެރޭގެ ވައިގެ ދަތުރުތައް 25 ގައި ފަށަނީ\nނިއު ދިއްލީ (މެއި 21) - ކޮރޯނާވައިރަހާ ގުޅިގެން އިންޑިއާގެ އެތެރޭގެ ވައިގެ ދަތުރުތައް ހުއްޓާލާފައި އޮންނަތާ ދެ މަސް ދުވަހަށް ފަހު މި މަހު 25 އިން ފެށިގެން ދަތުރުތައް އަލުން ފަށަން ނިންމައިފަ އެވެ.\nFebruary 06, 2019 6\nވައިގެ އުޅަނދު ދޭން ދެ ގައުމަކުން ވާހަކަ ދައްކާ\nރާއްޖެ އަށް ވައިގެ އުޅަނދު ހަދިޔާކުރަން ދެ ގައުމަކުން ވާހަކަ ދައްކަމުން އަންނަ ކަމަށް މޯލްޑިވްސް ނެޝަނަލް ޑިފެންސް ފޯސް އިން ބުނެފި އެވެ.\nކޮޗިން އެއާޕޯޓުގައި ތާށިވި މީހުން ހޮޓަލަކަށް ގެންގޮސްފި\nއިންޑިއާގެ ކޮޗިން އެއާޕޯޓުގައި ނުފުރި ތާށިވެފައި ތިބި ދިވެހިން އެތައް އިރެއް ފަހުން ރޭ ފަތިހު ހޮޓަލަކަށް ބަދަލުކޮށްފި އެވެ.\nހުޅުލޭގެ އާ ރަންވޭ އަށް މިދިޔަ ހުކުރު ދުވަހު އޮޅިގެން ޖެއްސި ކަމަށް ބުނާ އެއާ އިންޑިއާގެ މަތިންދާބޯޓަށް އަދިވެސް ފުރުމުގެ ހުއްދަ ރާއްޖޭގެ ސިވިލް އޭވިއޭޝަން އޮތޯރިޓީން ނުދޭކަން އެނގިއްޖެ އެވެ.\nSeptember 08, 2018 19\nއިންޑިއާގެ ޓްރިވެންޑްރަމުން 136 ޕަސިންޖަރުންނާ އެކު އައިސް، ރާއްޖޭގެ މައި އެއާޕޯޓު، ވެލާނާ އިންޓަނޭޝަނަލް އެއާޕޯޓުގެ އާ ރަންވޭގައި "އޮޅިގެން" އިއްޔެ މެންދުރު ޖެއްސި އެއާ އިންޑިއާ ބޯޓު ޕައިލެޓުން ސަސްޕެންޑްކޮށްފި އެވެ.\nގިނިހިލައެއްކަމަށް ހީކުރި އެތި ވީ ނަޖިސްގަނޑަކަށް\nމަތިން އެއްޗެއް ވެއްޓުމުން އެއީ ގިނިހިލައެއް ކަމަށް ހީކޮށް ބެލި އިރު އެއީ މަތިންދާބޯޓަކުން ވައްޓާލި ނަޖިސްގަނޑެއްކަން އެނގިއްޖެ އެވެ. މި ނަޖިސްގަނޑު ފެނުނީ އިންޑިޔާގެ ގުރުގައޮންގެ ފަޒިލްޕޫރް ބަދްލީ އަވަށުންނެވެ.\nހަތަރު އެއާލައިނަކުން އަލަށް ދަތުރުތައް ފަށަނީ\nއިތުރު ހަތަރު އެއާލައިނަކުން ރާއްޖެ އަށް މި އަހަރު ދަތުރުތައް ފަށަން ތައްޔާރުވަމުން އަންނަ ކަމަށް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އިން މިއަދު ބުނެފި އެވެ.\nApril 11, 2017 15\nމޯލްޑިވިއަން އިން ގަމުން ހަތަރު ސިޓީއަކަށް\nމޯލްޑިވިއަން އިން މާލެ މެދުވެރިކޮށް އިންޑިއާގެ ޓްރިވެންޑްރަމަށާއި ޗެންނާއީ އަދި ބަންގްލަދޭޝްގެ ޑާކާ އަށާއި ތައިލެންޑްގެ ބެންކޮކަށް ސ. ގަމުން ދަތުރުކުރަން ބޭނުންވާ މީހުންނަށް ޓިކެޓް ވިއްކަން ފަށައިފި އެވެ.\nމީހުންނާ ބެހޭ ފަސިންޖަރުން ހުއްޓުވަން ބިޑި އަޅުވަނީ\nފްލައިޓުން ދަތުރުކުރާ މީހުންނާ ބެހި އުނދަގޫކުރުމުގެ މައްސަލަތަކެއް މިދިޔަ ދެ ހަފުތާ ތެރޭގައި ކުރިމަތިވުމާ ގުޅިގެން އެއާ އިންޑިއާ އިން ގަވައިދު ހަރުކަށިކޮށްފި އެވެ. އެއާ އިންޑިއާ އިން ނިންމާފައި ވަނީ އެންގުންތަކަށް އަމަލު ނުކުރާ ފަސިންޖަރުންގެ އަތުގައި ބިޑި އެޅުވުމަށެވެ.


Kudhinge lolaai dhaithakah mi vanee kihineh? | Mihaaru\nދަރިވަރުންތަކެއް ސްކޫލު ގޯތިތެރޭގައި މަޑުކޮށްލައިގެން: ކުދިންގެ ދުޅަހެޔޮކަން ކަށަވަރުކުރަން ދުޅަހެޔޮ އާދަތަކެއް ބޭނުންވޭ.-- ފޮޓޯ: ނިޝާން އަލީ/ މިހާރު\nކުދިންގެ ލޮލާއި ދަތްތަކަށް މިވަނީ ކިހިނެއް؟\n19 ނޮވެމްބަރ 2016 - 06:12 13 comments\nކުއްޖެއްގެ ދަތް ފަނިކެއުމަކީ މާ ބޮޑު ކަމެކޭ ހިތަށް ނާރަފާނެ އެވެ. ނުވަތަ، ރަނގަޅަށް ނުފެންނަ ކުއްޖާ އައިނު އެޅުވީމާ ނިމުނީއޭ ހީވެދާނެ އެވެ. އެކަމަކު ރާއްޖޭގެ ސްކޫލްތަކަށް ކިޔަވަންދާ ކުދިންގެ ހެލްތު ސްކްރީނިން އިން ފެންނަނީ ސީރިއަސް މަންޒަރެކެވެ. ލޮލާއި އަނގައިގެ މައްސަލަތަކާއި އެ ނޫން ވެސް ބައެއް ކަންކަން ކަންބޮޑުވާން ޖެހޭ ދަރަޖަ އަށް ގޮސްފައިވާ އިރު ކުދިންގެ އާދަތަކާއި ދިރިއުޅުމުގެ ވައްޓަފާޅި އަށް ބެލެނިވެރިންގެ ލޯ ހުޅުވަން ޖެހެނީ މިއީ އެހާ އާދައިގެ ކަމަކަށް ނުވާތީ އެވެ.\nދިރިއުޅުމުގެ އާދަތަކާ ގުޅިގެން ސިއްހީ ނުރައްކާތައް ކުރިމަތިވުން މިހާރު މި އޮތީ އާއްމުވެފަ އެވެ. މިކަމުން ކުޑަކުދިން ވެސް އިސްތިސްނާއެއް ނުވެ އެވެ. ވޭތުވެދިޔަ ތިން އަހަރު ތައުލީމީ ދާއިރާ އިން ކޮށްފައިވާ ދިރާސާތަކުން ދައްކާ ގޮތުގައި ދަރިވަރުންނަށް ތަފާތު ގިނަ މައްސަލަތަކެއް ދަނީ ކުރިމަތިވަމުންނެވެ.\nއެޑިއުކޭޝަން މިނިސްޓްރީން ކުރިއަށް ގެންދާ ހެލްތު ސްކްރީނިންތަކަކީ ހަގީގަތުގައި ވަރަށް ފުޅާ ދާއިރާއެއްގައި ކުރާ ބޮޑެތި ދިރާސާތަކެކެވެ.\nދަރިވަރުންނާއި ބެލެނިވެރިންނާ ބައްދަލުކޮށް މައުލޫމާތު ހޯދުމުގެ އިތުރުން ކުދިން ޗެކްކޮށް ފަރުވާ ދިނުމުގެ އިންތިޒާމްތައް ވެސް ހެލްތު ސްކްރީނިންގައި ހަމަޖައްސަ އެވެ.\nއެޑިއުކޭޝަން މިނިސްޓްރީ އާއި ހެލްތު މިނިސްޓްރީ އާއި އެމްއެންޑީއެފް ގުޅިގެން ގްރޭޑް އެކެއްގެ ދަރިވަރުންގެ ދުޅަހެޔޮކަން ހުރި ގޮތް މި އަހަރު ބެލި އިރު ރާއްޖޭގެ ހުރިހާ ސްކޫލެއްގެ ޖުމްލަ 7488 ދަރިވަރުންގެ 92 ޕަސެންޓް ކުދިން ހިމެނުނެވެ. މިއީ ހާލަތު ވަރަށް ރަނގަޅަށް ވަޒަންކޮށްދޭނެ، މަތީ އަދަދެކެވެ. މާނައަކީ، ރާއްޖޭގައި ތިބި 6-7 އުމުރުފުރާގެ ގިނަ ކުދިންގެ ސިއްހީ ކަންކަން ހުރި ގޮތް މި ދިރާސާގައި ރެކޯޑްކުރެވޭނެ އެވެ.\nދަރިވަރުންގެ ސިއްހަތު ދެނެގަތުމަށް ހެދި ސާވޭގެ ރިޕޯޓު، އެޑިއުކޭޝަން މިނިސްޓަރު ޑރ. އާއިޝަތު ޝިހާމް (ކ)، ޑިފެންސް މިިނިސްޓަރު އާދަމް ޝަރީފް (މ) އަދި ޑަބްލިއުއެޗްއޯއިން ރާއްޖެ ކަނޑައަޅާފައި ހުންނަވާ މަންދޫބު އަރްވީން މަރްތޫރު މިދިޔަ އާދީއްތަދުވަހު ނެރެދެއްވަނީ.-- ފޮޓޯ: އެޑިއުކޭޝަން މިނިސްޓްރީ\nމި އަހަރު އެއްކުރި މައުލޫމާތުތައް ވޭތުވެދިޔަ ދެ އަހަރުގެ ސްކްރީނިންތަކާ އަޅާކިޔައި، ސާވޭގެ ނަތީޖާތައް މިދިޔަ ހަފްތާގައި ވަނީ އާއްމުކޮށްފަ އެވެ. މި ދިރާސާގައި ބަލާފައިވާ ކަންތައްތަކުގެ ތެރޭގައި، އިސްކޮޅާ އެއްވަރަށް ބަރުދަން ހުންނަ މިންވަރު، އަނގައިގެ ސިއްހަތު، ފެނުމާއި އަޑުއިވުމުގެ ދުޅަހެޔޮކަން، ބަނޑު ހަރުވުން، ޔޫރިން އިންފެކްޝަން، ހަމުގެ މައްސަލަތައް، އެލާޖީ، އެސްމާ، ޓީބީ އަދި ހެޕަޓައިޓިސް ބީ ހިމެނެ އެވެ. އޭގެ އިތުރުން މައިންބަފައިން ދުންފަތުގެ އިސްތިއުމާލުކުރޭތޯ ބަލައި އާއިލާގެ ސިއްހީ މައްސަލަތަކުގެ މައުލޫމާތު ވެސް ވަނީ ހޯދާފަ އެވެ.\nސްކްރީން ބޭނުންކުރުން ކަންބޮޑުވާ ދަރަޖައަށް\nމިހާރު ދިރިއުޅުމުގެ ވައްޓަފާޅީގެ ތެރެ އަށް ވަރަށް ބޮޑަށް ވަދެފައިވާ އާދައަކާ ބެހޭ މައުލޫމާތު މި ހެލްތު ސްކްރީނިންގައި އެއްކޮށްފައިވެ އެވެ. ޓެކްނޮލޮޖީގެ އާލާތްތައް ބޭނުންކުރުން އާއްމުވެފައިވާ އިރު ކުޑަކުދިން ވެސް ޓީވީ، ސްމާޓްފޯން އަދި ޓެބްލެޓް ފަދަ ސްކްރީންތަކަށް ބަލަން ތިބޭ ވަގުތު ގިނަ އެވެ. މިއީ ކުދިންގެ ސިއްހަތަށާއި ހެދިބޮޑުވުމަށް ކުރިމަތިވެފައިވާ ވަރަށް ބޮޑު ނުރައްކަލެއް ކަން ކަމާބެހޭ މާހިރުން ފާހަގަކުރެ އެވެ.\nގްރޭޑް އެކެއްގެ ދަރިވަރުންގެ ހެލްތު ސްކްރީނިން އިން އެނގުނު ގޮތުގައި ވަރަށް ގިނަ އަދަދެއްގެ ކުދިން ސްކްރީން ބޭނުންކުރަނީ ނުރައްކާތެރި މިންވަރަކަށެވެ. ހާއްސަކޮށް މާލޭގައި ދިރިއުޅޭ ކުދިންނެވެ. މާލޭގެ ސްކޫލްތަކުގެ ދަރިވަރުންގެ ތެރެއިން ދުވާލަކު ދެ ގަޑިއިރަށް ވުރެ މަދުން ސްކްރީން ބޭނުންކުރާ ކުދިންގެ ނިސްބަތް 57 ޕަސެންޓްގައި ހުރި އިރު ދެ ގަޑި އިރާއި އަށްގަޑި އިރާ ދެމެދުގެ "ސްކްރީން ޓައިމް" 41 ޕަސެންޓަށް އަރަ އެވެ. އަދި ބައެއް ކުދިން އަށް ގަޑިއިރަށް ވުރެ ގިނަ ވަގުތު ވެސް ސްކްރީން ބެލުމުގައި ހޭދަކުރެ އެވެ. މުޅި ރާއްޖެ އަށް ބަލަންޏާ 64 ޕަސެންޓް ދަރިވަރުން ދެ ގަޑިއިރަށް ވުރެ މަދުން، 34 ޕަސެންޓް ކުދިން 2-8 ގަޑިއިރު އަދި 0.8 ޕަސެންޓް ކުދިން އަށް ގަޑިއިރަށް ވުރެ ގިނަ ވަގުތު ސްކްރީން ބޭނުންކުރެ އެވެ.\n"ކުއްޖަކު ސްކްރީން ބޭނުންކުރާ ވަގުތު ދުވާލަކު ދެ ގަޑިއިރަށް ވުރެ ގިނަ ނުކުރަން ލަފާދީފައި އޮންނަނީ. ސްކްރީންއޭ މި ބުނަނީ ޓީވީ، ލެޕްޓޮޕް، އައިޕެޑް ނުވަތަ ސްމާޓްފޯން ކަހަލަ ކޮންމެ އެއްޗެއް،" އެޑިއުކޭޝަން މިނިސްޓްރީގެ ޑިރެކްޓަ ޖެނެރަލް ފާތުމަތު އައްޒަ ވިދާޅުވި އެވެ.\n"ކުއްޖާގެ ސިކުނޑި ތަރައްގީވާން އޭނާގެ ހުރިހާ ސްކިލްތަކެއް ބޭނުންކުރަން އެބަ ޖެހޭ. މިސާލަކަށް ފެންނަ އެއްޗެއް ލިޔުން، އަޑުއިވޭ އެއްޗެއް ނަގައިގަނެ އެއަށް އިޖާބަދީގެން ވާހަކަދެއްކުން ކަހަލަ އެކްޓިވް ސްކިލްތައް ބޭނުންވޭ. ސްކްރީނަށް ބަލަން ތިބޭ ވަގުތު މި ބޭނުންކުރެވެނީ ފެނުމާއި އިވުން އެކަނި. މިއީ ޕެސިވް ސްކިލްތަކެއް. އެހެންވީމާ ސްކްރީން ޓައިމް މާ ގިނަވީމަ އޭގެ ނޭދެވޭ އަސަރު ކުއްޖާ އަށް ފޯރާނެ."\nކުދިން ސްކްރީން ބޭނުންކުރުން ގިނަކަން މި ދިރާސާގައި ފާހަގަކުރެވުނު އިރު، ފެނުމުގެ މައްސަލަތައް ވެސް ގިނަ އެވެ. މި އަހަރުގެ ހެލްތު ސްކްރީނިންގައި ރާއްޖެ އިން، މުޅިން އަލަށް، އެފަދަ ގާތްގަނޑަކަށް 400 ކުއްޖަކު ފާހަގަކުރެވުނެވެ. މިއީ ސްކްރީން ބޭނުންކުރުމާ ގުޅުންހުރި ކަމެއް ކަމަށް ބެލިދާނެ އެވެ.\nސްކްރީން ބޭނުންކުރުން ގިނަވީމާ ދިމާވާ އަނެއް ކަމަކީ ހަރަކާތްތެރިވެ އުޅުމުގެ ފުރުސަތު ކުޑަވުމެވެ. އޭގެ ސަބަބުން، މާ ބޮޑަށް ބަރުދަން އިތުރުވުމާއި އޮބީސިޓީ އަށް މަގުފަހިވެ އެވެ.\n"ބަލިވެގެން ސްކޫލަށް ނާދެވޭ ކޮންމެ ދުވަހަކީ އެ ކުއްޖާ އަށް ކަރިކިއުލަމް ގެއްލޭ ދުވަހެއް. ކިޔެވުމަށް އަސަރު ފޯރާނެ. އެހެންވީމާ ސްކޫލްތަކާއި ބެލެނިވެރިންނާއި، ހުރިހާ ފަރާތްތަކެއް ގުޅިގެން މި މައްސަލަތަައް ހައްލުކުރަން މަސައްކަތްކުރަންވީ. ސިއްހީ މައްސަލަތަކަށް މަގުފަހިވާ އާދަތައް ބަދަލުކުރަންވީ."\n"ހުރިހާ ކުދިން"ގެ ދަތްތައް ފަނިކައިފައި\nމިއީ ގްރޭޑް އެކެއްގެ ހެލްތު ސްކްރީނިންތަކުން ފާހަގަކުރެވޭ ބޮޑު އަނެއް މައްސަލަ އެވެ. އަނގައިގެ ސާފުތާހިރުކަން ކުޑަ ދަރިވަރުންގެ ނިސްބަތް 38 ޕަސެންޓަށް އަރާ އިރު އޭގެ ތެރެއިން 34 ޕަސެންޓް ކުދިންނަށް ދިމާވެފައި ވަނީ ދަތް ފަނިކެއުމުގެ މައްސަލަ އެވެ. މާލޭގައި ދިރިއުޅޭ ކުދިންގެ 88 ޕަސެންޓް އަދި ރަށްރަށުގެ ސްކޫލްތަކަށް ދާ ދަރިވަރުންގެ 91 ޕަސެންޓް ކުދިންގެ ދަތްތައް ވަނީ ފަނިކައިފަ އެވެ.\n"ބައެއް ރަށްރަށުގެ ހުރިހާ ކުދިން އެބަހުރި ދަތް ފަނިކައިފައި،" އައްޒަ ވިދާޅުވި އެވެ.\nދަތް ފަނިކެއުމަށް މެދުވެރިވާ ދެ ސަބަބެއް އޮތްކަން ހެލްތު ސްކްރީނިންގައި ފާހަގަކުރެވިފައިވެ އެވެ. އެއް ކަމަކީ ހަކުރު ގިނަ ބުއިންތައް ކުދިންނަށް ދިނުމެވެ. އަނެއްކަމަކީ ރަނގަޅަށް ދަތް ނުއުނގުޅުމެވެ.\n"ރޭގަނޑު ނިދަން އޮވެފައި ކުއްޖާ ހޭލީމާ ކިރު ޕެކެޓް އެއްޗެހި ދީފައި ނިންދަވާކަން އެބަހުރި ފާހަގަވެފައި،" އައްޒަ ވިދާޅުވި އެވެ.\n"އޭގެ އިތުރުން އެމްއެންޑީއެފްގެ ބޭފުޅުން ފާހަގަކުރެއްވި، ބެލެނިވެރިންނާ އިންޓަވިއުކުރި އިރު ބައެއް ބެލެނިވެރިންނަށް އެނގިފައެއް ނެތޭ ރަނގަޅަށް ދަތް އުނގުޅަންވީ ގޮތެއް."\nބަލިވުމަކީ "އެހާ ކުޑަކުޑަ ކަމެއް ނޫން"\nކެއުމުގެ ގޯސް އާދަތަކާއި ހަރަކާތްތެރިކަން ކުޑަވުމުގެ ސަބަބުން ބަރުދަން އިތުރުވުމަކީ ވެސް ހެލްތު ސްކްރީނިން އިން ފާހަގަކުރެވިފައިވާ މައިގަނޑު މައްސަލައެކެވެ. ފަލަވުމަކީ ތަފާތު ބަލިތަކަށް ހުޅުވޭ ދޮރެކެވެ.\nއެޑިއުކޭޝަން މިނިސްޓްރީން ފާހަގަކުރާ ގޮތުގައި ދިރިއުޅުމުގެ އާދަތަކާއި މިފަދަ ސިއްހީ މައްސަލަތަކަކީ އާދައިގެ ކަންކަމުގެ ގޮތުގައި ދޫކޮށްލައިގެނެއް ނުވާނެ އެވެ. މިއީ ކުއްޖާގެ ހެދިބޮޑުވުމަށާއި ކިޔެވުމަށް ހުރަސްއެޅި އަދި އޭނާގެ ކުރިމަގަށް ވެސް ނޭދެވޭ އަސަރު ފޯރާ ކަންކަމުގެ ގޮތުގައި ބަލަން ޖެހޭކަން އައްޒަ ފާހަގަކުރެއްވި އެވެ.\n"މިސާލަކަށް ފައިދާހުރި ކާނާ ކުއްޖާ އަށް ނުލިބެންޏާ ސިކުނޑީގެ ޑިވެލޮޕްމެންޓަށް ހުރަސްއެޅޭނެ. ހަކުރު ގިނައިން ބޭނުންކުރީމާ ކުއްލިއަކަށް ވަރަށް ބޮޑަށް ގައިގައި ވަރުޖެހިފައި އިރުކޮޅަކުން އަނެއްކާވެސް ވަރުބަލިވެފައި ހުންނާނީ. އެއީ ކޮންސެންޓްރޭޝަނަށް އަސަރު ފޯރާ ކަމެއް. ހަކުރުބަލި ޖެހުމުގެ ފުރުސަތު ވެސް އޮންނާނެ،" އޭނާ ވިދާޅުވި އެވެ.\n"އަނެއްކޮޅުން، ބަލިވެގެން ސްކޫލަށް ނާދެވޭ ކޮންމެ ދުވަހަކީ އެ ކުއްޖާ އަށް ކަރިކިއުލަމް ގެއްލޭ ދުވަހެއް. ކިޔެވުމަށް އަސަރު ފޯރާނެ. އެހެންވީމާ ސްކޫލްތަކާއި ބެލެނިވެރިންނާއި، ހުރިހާ ފަރާތްތަކެއް ގުޅިގެން މި މައްސަލަތަައް ހައްލުކުރަން މަސައްކަތްކުރަންވީ. ސިއްހީ މައްސަލަތަކަށް މަގުފަހިވާ އާދަތައް ބަދަލުކުރަންވީ."\nއިތުރު ލިޔުންތައް ސިއްހަތު ސްކޫލް ކުޑަކުދިން އެޑިއުކޭޝަން މިނިސްޓްރީ\nނާސްތާ ތައްޔާރުކުރާނެ ގޮތް ބެލެނިވެރިންނަށް ކިޔައިދެނީ\nނާސްތާ އަށް ދޮންކެޔޮ ދޭން ވައުދެއް ނުވޭ


ބޮޑު ޕާޓީއެއް ބާއްވާ އުފަންދުވަސް ފާހަގަކުރި އިންޑިއާގެ މިނިސްޓަރަކު ހޫނު ފެނަށް – Dhen.mv\nބޮޑު ޕާޓީއެއް ބާއްވާ އުފަންދުވަސް ފާހަގަކުރި އިންޑިއާގެ މިނިސްޓަރަކު ހޫނު ފެނަށް\nApril 11, 2020 - 3:24 pm\nނުރައްކާތެރި ކޯވިޑް 19 ވައިރަސް އިންޑިއާގައި ފެތުރުން ކޮންޓްރޯލު ކުރުމަށްޓަކައި، އެގައުމުގައި ވަނީ 21 ދުވަހުގެ ލޮކްޑައުން އެއް އިއުލާން ކޮށްފައެވެ. މި ލޮކްޑައުން ގެ މުއްދަތު ހަމަ ވާނީ މިމަހުގެ 15 އަށެވެ.\nއިންޑިއާގައި ލޮކްޑައުން އިއުލާން ކޮށްފައިވަނިކޮށް، އެގައުމުގެ ބީޖޭޕީ ޕާޓީގެ އެމްއެލްއޭ އެއް ކަމަށްވާ މަސަލަ ޖަޔާރަމް ވަނީ 100 ވަރަކަށް މީހުންނާއިއެކު އޭނާގެ އުފަންދުވަސް ފާހަގަކޮށްފައެވެ. އިންޑިއާގެ ބައެއް ނޫސްތަކުން ރިޕޯޓް ކޮށްފައިވާ ގޮތުގައި މިނިސްޓަރ ޖަޔާރަމް އުފަން ދުވަސް ފާހަގަކުރީ މިހާރު އިންޑިއާގައި އިއުލާންކޮށްފައިވާ ލޮކްޑައުންނާއި ވެސް ހިލާފަށެވެ.\nއިންޑިއާގެ ސަރުކާރު ހިންގާ ޕާޓީއެއްގެ މިނިސްޓަރަކު، އެފަދަ ގޮތަކަަށް އަމަލު ބެހެއްޓުމުން އެތައް ބަޔަކު ދަނީ އޭނާއަށް ފާޑު ކިޔަމުންނެވެ. ޖަޔާރަމް އުފަން ދުވަސް ފާހަގަކުރުމަށްޓަކައި އެތައް ބައެއްގެ ފުރާނަ ނުރައްކަލަށް ވައްޓާލީ ކަމަށްބުނެ ގިނަ އަދަދެއްގެ އިންޑިއާ ރައްޔިތުން ދަނީ މީސްމީޑިއާގައި ނުރުހުން ފާޅުކުރަމުންނެވެ. އިންޑިއާގެ ބައެއް ރައްޔިތުން ދަނީ ޖަޔާރަމް ވަގުތުން މަގާމުން އިސްތިއުފާ ދިނުމަށްވެސް ގޮވާލަމުންނެވެ.\nއިންޑިއާގެ އެކި ހިސާބުތަކުގައި، ލޮކްޑައުން އިއުލާން ކޮށްފައި ވީނަމަވެސް ކޯވިޑް 19 ވައިރަސް ދަނީ ހަލުވިކަމާއިއެކު ފެތުރެމުންނެވެ. އެގޮތުން މިހާތަނަށް އިންޑިއާއިން ބަލި ޖެހުނު މީހުންގެ އަދަދު ވަނީ، 7447 އަށް އަރާފައެވެ. އިންޑިއާއިން ކޯވިޑް 19 ޖެހިގެން މަރުވި މީހުންގެ އަދަދު ވަނީ 239 އަށްވުރެ މަތިވެފައެވެ.


Badhshah ge Depression ge andhiri thajuribaa\nބޮލީވުޑް މިއުޒިކަށް ލޯބިކުރާ މީހުންނަށް ލަވަކިޔުންތެރިޔާ އަދި ރެޕާ ބާދްޝާހް އަކީ ކާކުކަމެއް ނޯޅޭނެ އެވެ. ބޮލީވުޑް ގިނަ ފިލްމުތަކަކަށް ވަރަށް ރީތި އަދި ކާމިޔާބު ލަވަތަކެއް ބާދްޝާހް ކިޔައިދީފައި ވެއެވެ.\nދާދިފަހުން ބާދްޝާހް ވަނީ ޝިލްޕާ ޝެޓީގެ ޗެޓް ޝޯ "ޝޭޕް އޮފް ޔޫ"ގައި ބައިވެރިވެ އޭނާގެ ހަޔާތުގެ އެންމެ އަނދިރި ސަފުހާތައް ހުޅުވާލާފަ އެވެ.\nބާދްޝާހް ކިޔައިދިން ގޮތުގައި ޑިޕްރެޝަން އާއި އެންޒައިޓީގެ މައްސަލަތަކެއްގައި އޭނާ ވަރަށް ގިނަ ދުވަހު ވަނީ އުޅެފަ އެވެ. މި މައްސަލަތައް ބޮޑުވެގެން ގޮސް ބައެއް ޕާފޯމަންސްތައް އޮންނަ ދުވަސް ދުވަހު އެއްގޮތަކަށް ވެސް ނުކައި ހުރެ ހާންތިވާ ކަމަށް އޭނާ ބުންޏެވެ.\n"އަހަރެންގެ ހަޔާތުގައި މިހާރު އެންމެ އިސްކަންދޭ ކަމަކީ ނަފްސާނީ ގޮތުން ދުޅަހެޔޮކޮށް ހުރުން. ކޮންމެ ދުވަހަކު އެކި ކަހަލަ ޕްރެޝަރުތައް ކުރިމަތިވީ ޕްރޮފެޝަން އެއްގައި އުޅޭ މީހަކަށް މިއީ ވަރަށް މުހިއްމުކަމެއް،" ބާދްޝާހް ބުންޏެވެ.\nބާދްޝާހް ބުނި ގޮތުގައި އެންޒައިޓީ ޑިސްއޯޑާގެ މައްސަލަތައް ވެސް އިންތިހާއަށް އޭނާ ތަހައްމަލުކުރި އެވެ. އަދި އިތުރަށް އެ މައްސަލަތައް ކުރިމަތިވާކަށް އޭނާ ނޭދެ އެވެ.\nމި އަނދިރި ދުވަސްތަކުން ބާދްޝާހް އަށް ދަސްވީ އެންމެ އެއްޗެއްކަމަށް އޭނާ ބުންޏެވެ. އެއީ ހިތް އުފާވާ މީހުންނާ އެކު ދިރިއުޅުމެވެ. އެއީ ކިތަންމެ ގާތް މީހެއް ކަމަށް ވިޔަސް އެމީހަކާ އެކު ދިރިއުޅެން ހިތްހަމަނުޖެހޭ މީހަކާ އެކު ނޫޅުމެވެ. އަދި ނޫނެކޭ ބުނަން ޖެހޭ ފަހަރު ފަހަރު ނޫނެކޭ ބުނަން ދަސްކުރުމާއި އާނއެކޭ ބުނަން ޖެހޭ ފަހަރު ފަހަރު އާނއެކޭ ބުނަން ދަސްކުރުމުގެ މުހިއްމުކަން ވެސް ބާދްޝާހް އަށް ވިސްނިފައިވާ ކަމަށް އޭނާ ބުންޏެވެ.


New Dhivehi Observer | ސިދާ ހަރަކާތް ޗާނދަނީމަގުން ފެށިގެން މާލޭގައި ކުރިޔަށް އެބަދޭ!\nEnglish\tސިދާ ހަރަކާތް ޗާނދަނީމަގުން ފެށިގެން މާލޭގައި ކުރިޔަށް އެބަދޭ! 14 ޖުލައި 2012 18:00 |6ކޮމެންޓް 18:35 ޝައުނާ ދޫ ކޮއްފައިވަނީ3ހަފްތާ ވަންދެން މުޒާހަރާ ނުކުރެވޭނެ ކަމަށްބުނެ ޝަރުތު ކޮއްފަ.\n18:33 އިއްޔެ ހަވީރު ހައްޔަރު ކުރި ޒުވާނުންގެ ގޮފީގެ ރައީސާ އަައިމިނަތު ޝަައުނާ ދޫކޮއްލައިފި.\n18:24 ބާޣީ އިސްވެރިން އާޒިމާ، ހަސަން ސައީދު، ނާޒިމް އަދި ރިޔާޒް މިވަގުތު ވީ ހިލާލީގޭގައި.\n18:18 “ފުލުހުން ނުކުމެ ރައްޔިތުން ގަޔަށް ބަޑި ނުޖަހަނީސް، ރައްޔިތުން ނުކުމެ މި ބާޣީ މައުމޫނުއާއި ވަހީދު އަދި ބައިވެރިން ހައްޔަރުކުރަން ގޮވާލަން” ބާޣީ ވަހީދުގެ ކޮއްކޮ ނައުޝާދު ވަހީދު ޓްވީޓް ކުރައްވައިފި.\nބާޣީންނަށް އެއްވެސް ބޭރު ޤައުމެއްގެ ބޭންކްއަކުން ފައިނޭންސްއެއް ނުލިބޭނެ. ރައްޔިތުންނަށް އަނިޔާކުރުމަށް ޕެޕަރ ސްޕްރޭ ފަދަ ތަކެތި ގަންނަނީ ދިވެހި ރައްޔިތުންގެ ރުފިޔާއިން. ވީމާ، ބާޣީންނަށް ޓެކްސް ނުދެއްކުމަށާއި އަދި ބޭންކް އޮފް މޯލްޑިވްސް ގައި ހުރި އެކައުންޓްތައް އެހެން ބޭންކްތަކަށް ޓްރާންސްފަރ ކުރުމަށް އެންޑީއޯއިން ގޮވާލަން.\n18:05 ބާޣީ ސިފައިން އެމްޑީޕީގެ އަންހެން މެމްބަރުން ހައްޔަރުކުރަމުން މިގެންދަނީ ކީއްވެގެންތޯ ވިސްނާލަން އެބަޖެހޭ. އަބްދުﷲ ރިޔާޒްގެ އޯޑަރަށް ހައްޔަރުކުރާ އަންހެނުނަށް ދޫނިދޫގައި ޖިންސީގޯނާކުރާ ކަމުގެ އަޑުވަނީ ފެތުރިފައި.\n18:00 އެމްޑީޕީގެ ލީގަލް ޑިރެކްޓަރ ހިސާމް ހުސެއިން ސީގަލް ކެފޭ ކައިރިން ހައްޔަރުކޮށްފި.\n6 ކިޔުންތެރިންގެ ޚިޔާލު\tނާނު Reply\nJuly 14, 2012 at 2:55 pm\tޝައުނާ ހަމަ މިހާރު މުޒަހަރާގަ ބައިބެރިވުމައް އެދެން ޑަރޯނގާ Reply\nJuly 14, 2012 at 2:42 pm\tތިހެން ހަޅޭލަވަލަވަ ތިބެންޖެހޭނީ ތިއާތުން. ފަޑަބޮއި ބަކަރިތަކާ.\nJuly 14, 2012 at 2:27 pm\tމިހާރުނިކުންނަންޖެހޭނީމަރުވިޔަސްހެޔޮކަމައް މުޒާހަރާގެ އަސްލުސިފަރަނގަޅައް އެމީހުންނައްފެނުނީމަ މިބާގީންމައިތިރިވާނީ ރައްރަށައްއަރާ މީހުންގެއަނބިން ގާތައްވަންނަމުން މަތީމަގާމުތަކުގަތިބިމީހުންދުވެނަގާއިރު ސަރުއީކޯޓުތައް އެތިބެނީއަތްތިލަބަޑިޖަހަޖަހަ\nJuly 14, 2012 at 2:22 pm\tސިފައިންތިހެންފުއްޕިޔަކަސް މިގައުމުގަ ފުލުހުން މިގޮތުގަތިބިއްޔާ ޖެހޭނީހަމަ ބިޑިހަދަން ލާހިކުނޫންމަގުމަތިން ވައްޓާލާކައް ސިފައިން ވަޒީފާބޭނުންނޫނިއްޔާ ގޮސްގޭގައޮވޭ\nJuly 14, 2012 at 2:18 pm\tމިގައުމުގެސިފައިންނަކީއެއްވެސްބަޔެއްނޫން ފުލުހުންގެބާރުގަދަކަން މާބޮޑައް ފެނިގެންމިދަނީ ފުލުހުންލަވައިދިނީމަކާންތިބޭބަޔެއްއެއީ ވީމާހުރިހާހަތިޔާރަކާ ރައީސުންގެސަލާމަތީކަންކަންވެސް އެމީހުންނާހަވާލުކޮއްފަ ސިފައިންއުވާލަންވީ އެއްވެސްވަރަކައްދައުލަތުގެފައިސާބޭކާރުކުރާނިކަމެއް ނެތް ފުލުހަކުބާރައްފޮޑިޔެއްޖެހިޔަސް ސިއްސާގެންދާބަޔަކައް މިހާގިނަހަތިޔާރުދޭކައްނުވާނެ މުޙައްމަދު ފާރޫޤް Reply\nJuly 17, 2012 at 7:11 pm\tއަޅުގަނޑުގެ ހިތައް އަރަނީ ޤާނޫނާއި ޚިލާފަށް މި އަނިޔާ ކުރަމުން ދާ ފުލުހުން މައިތިރި ކުރެވޭނެ ގޮތަކީ ކޮބާ ބާއޭ. ހަމަ ގައިމު އެމީހުން އެވަނީ އަނިޔާ ކުރުމުގައި ހައްދު ފަހަނަ އަޅާފައެވެ. އެބައިމީހުން ރައްޔިތުންގެ ސީދާ ވޯޓަކުން އިންތިޚާބު ކޮށްފައިވާ ވެރިކަން ބަދަލު ކުރީ ޣައިރު ޤާނޫނީ އަމުރު ކުރަނީއޭ ކިޔާ ދޮގު ހަދާފައެވެ. މިހާރު މި އަނިޔާ ކުރަނީ ކާކުގެ އަމުރަކަށް ބާއެވެ. ހަމަ ގައިމުވެސް އަނިޔާވެރިންގެ ނިމުން ހިތި ވާނެއެވެ. ނަޞްރު ލިބޭނީ ހައްގަށެވެ.\nކޮންމެ އެއްޗަކާއިވެސް ހަމަލާ ދެވޭނެ އެއަށް ވުރެ ބާރުގަދަ އެހެން އެއްޗެއްވެއެވެ. އަޅުގަނޑުގެ އަބަދުގެ ދުއާ އަކީ މާތް ﷲ އަޅަމެން މި އަނިޔާ ވެރިކަމުން އަވަހަށް ސަލާމަތް ކޮށް ދެއްވުމެވެ. ޔާ ﷲ އަޅަމެން މި އަނިޔާވެރި ވެރި ކަމުން ސަލާމަަތް ކުރައްވާ ފާނދޭވެ. އާމީން……


މެދު ނުކެނޑި ބޯކޮށް ވާރޭ ވެހުމުގެ ސަބަބުން ގދ. ތިނަދޫގައި ފެންބޮޑުވެ ގޭގެ އަށް ގެއްލުން ލިބުމުގެ އިތުރުން ރަށުގެ ބޮޑު ބަޔަކުން ކަރަންޓު ކެނޑިއްޖެ އެވެ.\nގދ. އަތޮޅުގެ ވެރިކަން ކުރާ ރަށަށް ރޭ ދަންވަރު 00:3އިން ފެށިގެން މިއަދު ހެނދުނު 00: 11 ހާއިރާ ހަމައަށް ބޯކޮށް ވާރޭވެހި ގޭގެއަށް ފެން ވަދެފައިވާ ކަމަށް ރަށު އޮފީހުން ބުންޏެވެ.\nކައުންސިލަރު މުހައްމަދު ޒާހިރު ވިދާޅުވިގޮތުގައި ތިނަދޫގެ ބައެއް ހިސާބުތަކުގައި ދޮޅު ފޫޓަށް ވަނީ ފެންބޮޑުވެފަ އެވެ. އަދި މީހުން ދިރިއުޅޭ 1200 އެއްހާ ގޭގެ ތެރެއިން ފަންސާހަކަށް ގެއަށް ފެނުގެ އަސަރު ބޮޑަށް ކޮށްފައިވާ ކަމަށް އޭނާ ވިދާޅުވި އެވެ.\nކައުންސިލަރު ވިދާޅުވިގޮތުގައި ފެން ހިންދަން ކޯރު ކޮނުމުގެ ތެރޭގައި ކޭބަލަކަށް ގެއްލުން ލިބުމާ ގުޅިގެން ރަށުގެ ބޮޑު ބަޔަކުން ކަރަންޓު ވެސް ވަނީ ކެނޑިފަ އެވެ.\n"ގާތްގަނޑަކަށް މުޅި ރަށުގައިހެން ފެންބޮޑުވެފައި ވަނީ. ލަފާކުރެވޭ ގޮތުގައި ފަންސާހަކަށް ގެއަށް ވަނީ ކައްކާ، ކައި ނޫޅެވޭ ވަރަށް ގެއްލުން ލިބިފައި. ގެއްލުންތަކުގެ ތަފްސީލް އަދި ނުބެލޭ،" ޒާހިރު ވިދާޅުވި އެވެ. "އޭގެ އިތުރުން ކޯރު ކޮންނަން އުޅެނިކޮށް ކޭބަލެއް ކެނޑިގެން ވަރަށް ބޮޑު ސަރަހައްދަކުން ކަރަންޓު ގޮސްގެން މި އުޅެނީ."\nރަށު އޮފީހުން ބުނިގޮތުގައި ޕަމްޕު ވެސް ޖަހައިގެން ފެން މިހާރު ވަނީ ކޮންޓްރޯލް ކުރެވިފަ އެވެ. ނަމަވެސް ކުރިއަށް އޮތް ދެ ދުވަހު ވެސް ވިއްސާރަ ވާނެ ކަމަށް މޫސުމާ ބެހޭ އިދާރާ އިން މައުލޫމާތު ދީފައިވާތީ ކަމާ ބެހޭ އިދާރާތަކާއި ރައްޔިތުން ގުޅިގެން ރައްކާތެރިކަމުގެ ފިޔަވަޅުތައް އެޅުމަށް ދަނީ މަސައްކަތް ކުރަމުންނެވެ.\nޒާހިރު ވިދާޅުވީ ރާއްޖޭގެ އެކި ހިސާބުތަކަށް ކުރަމުންދާ ގަދަ ވިއްސާރަ ތިނަދު އަށް އައީ ކުއްލިއަކަށް ކަމަށެވެ.\n"ރޭ އިރުއޮއްސުނީއްސުރެ ވިއްސާރަ މި އުޅެނީ. އިއްޔެ ވެސް ވަރަށް އަވިދީފައި އޮތީ،" އޭނާ ވިދާޅުވި އެވެ. "ތިނަދު އަކީ އާއްމުކޮށް ފެންބޮޑުވާ ރަށެއް. އެހެންވީމާ އުތުރުކޮޅާއި ދެކުނުކޮޅު ދެން ފެން ކޮންޓްރޯލް ކުރަން އަލަށް ހިއްކި ސަރަހައްދުން ރަށާވީ ފަޅީގައި ހުރި ގެތަކަށް ބޮޑަށް ގެއްލުން ވެގެން މި އުޅެނީ."\nމުދާ ރައްކާތެރި ކުރުމަށް ރައްޔިތުން އިސް ނެގުމަށް ކައުންސިލަރު އެދިވަޑައިގެންނެވި އެވެ.\n* ތިނަދޫގައި ފެންބޮޑުވުމާ ގުޅޭ ފޮޓޯ ލިބިފައިވާނަމަ 2323 އަށް އެމްއެމްއެސް ކުރެއްވުން އެދެން\nއަރުޝީފަށް ނެގީ 23/03/2017 03:49\nއެންމެފަހުން އަޕްޑޭޓްކުރީ 23/03/2017 03:49


ނިއުކްލިޔަރ މުއާހަދާއަށް އީރާން އަނބުރާ އައުމަށް ގޮވާލައިފި\nއީރާންގެ ނިއުކްލިއަރ މުއާހަދާ\nޖޯ ބައިޑަން ވެސް މި މުއާހަދާއަށް އެއްބާރުލުން ދޭނެކަން ހާމަކޮށްފައިވޭ\nއީރާނުން ކުރިން އެއްބަސްވެފައިވާ މުއާހަދާއާ ޚިލާފަށް ގިނަ ކަންތައްތަކެއް ކޮށްފައިވޭ\nމުއާހަދާއަށް އަނބުރާ އަންނަން އީރާނުން ފެހި ސިގްނަލްތަކެއް ދޭން ޖެހޭ\n18 ފެބްރުއަރީ 2021 | ބުރާސްފަތި 07:17\nޖަރމަނީ ޗާންސެލަރ އެންގެލާ މަރކަލް، އީރާންގެ ހާލަތާ ގުޅިގެން އެކަމަނާ ކަންބޮޑުވުންފާޅު ކޮށްފައިވޭ\n2015 ވަނަ އަހަރު ވެފައިވާ ނިއުކްލިޔަރ މުއާހަދާއަށް އީރާން އަނބުރާ އައުމަށް ޖަރމަނީގެ ޗާންސެލަރ އެންގެލާ މަރކަލް ގޮވާލައްވައިފިއެވެ.\nއީރާންގެ ރައީސް ހަސަން ރޫހާނީއަށް ފޯނުން ގުޅުއްވާ ވާހަކަދައްކަވަމުން އެންގެލާ މަރކަލް ވިދާޅުވީ ނިއުކްލިއަރ މުއާހަދާއަށް އަނބުރާ އަންނަން އީރާނުން ފެހި ސިގްނަލްތަކެއް ދޭން ޖެހޭ ކަމަށާއި، އެމެރިކާ ފަދަ ގައުމުތަކާއެކު އުފެދިފައިވާ ނުތަނަވަސްކަން ހައްލުކުރުމަށް ވެސް އިރާނުން މަސައްކަތްކުރަން ޖެހޭ ކަމަށެވެ.\nއެންގެލާ މަރކަލްގެ ސްޕޯކްޕަރސަންގެ ވިދާޅުވީ އެކަމަނާ ހުންނެވީ އީރާންއާ މެދު ކަންބޮޑުވެފައި ކަމަށެވެ. ސަބަބަކީ އީރާނުން ކުރިން އެއްބަސްވެފައިވާ މުއާހަދާއާ ޚިލާފަށް ގިނަ ކަންތައްތަކެއް ކޮށްފައިވާތީއެވެ. އަދި މިހާރު ވެސް އެކަން އެގޮތަށް ހިނގަމުންދާ ކަމަށް އެންގެލާ މަރކަލް ވިދާޅުވެފައިވާކަމަށް ސްޕޯކްޕަރސަން ފާހަގަކުރެއްވިއެވެ.\nމީގެ އިތުރުން އެމެރިކާގެ ރައީސް ޖޯ ބައިޑަން ވެސް ވަނީ މި މުއާހަދާއަށް އެއްބާރުލުންދީ، އެ މުޢާހަދާއާ އެއްގޮތަށް ކުރިއަށް ގެންދަން ބޭނުންފުޅުވާކަން ހާމަކޮށްފައެވެ.\nއެމެރިކާގެ ރައީސް ޑޮނަލްޑް ޓްރަމްޕް ވަނީ 2018 ވަނަ އަހަރު ނިއުކްލިއަރ އެއްބަސްވުމުން އެމެރިކާ ވަކިކޮށް، އިރާނާމެދު އިޤުތިޞާދީ ގޮތުން ދަތިކުރުމުގެ ހަރުކަށި ފިޔަވަޅުތަކެއް އަޅާފައެވެ.\nޓްރަމްޕްގެ ވެރިކަމުގައި އެ މަނިކުފާނު ވަނީ އެމެރިކާއިން ގައުމަކާ ދެކޮޅަށް އެޅި އެންމެ ހަރުކަށި ފިޔަވަޅު އީރާނާ ދެކޮޅަށް އަޅައިފައެވެ. އެގޮތުން އިޤްތިޞާދީ ގޮތުން އީރާން އިނދަ ޖައްސާލާނެ ކަމުގެ އިންޒާރު އެތައް ފަހަރަކު ޓްރަންޕް ދެއްވާފައިވެއެވެ. ނަމަވެސް ޓްރަމްޕް އީރާނާ ދެކޮޅަށް އެޅި ފިޔަވަޅުތަކާ އެކުގައި ވެސް އީރާނުގެ އިޤްތިޞާދު ވަނީ އެއްވަރެއްގައި ހިފެހެއްޓިފައެވެ. އެއާއެކު ޓްރަމްޕްއަށް އާންމުންގެ ފާޑުކިޔުން ވެސް އަމާޒުވެފައިވެއެވެ.\nއެމެރިކާ އާއި ދުނިޔޭގެ ބޮޑެތި ބާރުތައް ހިމެނޭ ގޮތަށް އިރާނާއެކު ސޮއިކުރެވިގެން ދިޔަ ނިއުކްލިއަރ ހަކަތަ އުފެއްދުން މަދުކުރުމުގެ އެއްބަސްވުމަކީ، އެމެރިކާގެ ކުރީގެ ރައީސް ބަރަކް އޮބާމާގެ ވެރިކަމުގެ ދުވަސްވަރު ސޮއިކުރެވުނު އެއްބަސްވުމެކެވެ. އޭރު ޖޯ ބައިޑެން ހުންނެވީ ނައިބު ރައީސްގެ މަގާމުގައެވެ.


ބޮޑު ކުއްޔަށް ބޮޑުންގެ ބޮޑުލޮލުން ބަލައިލަން އަދިވެސް ނުވޭތޯ އެވެ؟ | Jazeera\tބޮޑު ކުއްޔަށް ބޮޑުންގެ ބޮޑުލޮލުން ބަލައިލަން އަދިވެސް ނުވޭތޯ އެވެ؟ - Jazeera\nބޮޑު ކުއްޔަށް ބޮޑުންގެ ބޮޑުލޮލުން ބަލައިލަން އަދިވެސް ނުވޭތޯ އެވެ؟\nއަހްމަދު ރަޝީދު December 16, 2018 69 views0\nއައު ސަރުކާރެއް ގެނައުމަށް އަރުވައިޖަހާފައި އެކިމީހުން ހޭބޯނާރައި އުޅުނީ އެކިއެކި މުހުތާދުތައް ފުއްދުމުގެ ބޭނުމުގައި ކަމީ އެންމެން ދަންނަ ބޮޑު ޙަޤީޤަތެކެވެ. ސިޔާސީ ބަންދުންވީއްލުމުގެ ބޭނުމުގައެވެ. ކުރީގެ ރައީސް ޔާމީނުގެ އަނިޔާވެރިކަމުން ސަލާމަތްވުމަށެވެ. ކޮރަޕްޝަނުގެ ހާއްޔަކަށް ވެފައިވާ ދިވެހި ވެށި ސަލާމަތް ކުރުމަށެވެ. ބޯހިޔާވަހިކަން ހަމަހަމަ އުސޫލުން ނުލިބޭތީ އެކަން ރަނގަޅު ކުރުމަށެވެ. މިހެން ގޮސް އެތައް އެތައް މުހުތާދުތަކެއް ފުއްދުުމުގެ ބޭނުުމުގައެވެ.\nދަންނަވައިލެވުނު ލިސްޓަށް އިތުރުކޮށްލެވޭ އެހެން ކަމެކެވެ. މާލޭގެ ރަންބިމުގެ ބޮޑުކުލީގެ ވާހަކައެވެ. ގެދޮރު ކުއްޔަށްދޭ މީހުން އެތިބަގެން ކިޔައިލާ ބޮޑު ކުލީގެ ވާހަކައެވެ.\n10 ފޫޓު ހަތް ފޫޓު ގޮޅިއެއްގެ ތެރޭގައި ޑަބަލް ބެޑެއް ބަހައްޓާފައި ހުރިއިރު، ފޮށްޓެއް ބަހައްޓައިލާނެ ޖާގައެއް ނެތެވެ. ފާހާނާ ފްލަޝްކުރަން ފިތްތާލާ ގޮބު ހަލާކުވެފައިވާތީ ސޯޓެއްގެ ނާޑުވައެއްގެ އެހީގައި ފްލަޝްކުރެވޭގޮތް ހަދާފައި ހުއްޓެވެ. ފާހާނާ ތެރެއިން ދުވާ ނުބައިވަހަށް ވުރެން ކޮޓަރިތެރެއިން ދުވާ ވަސް ވަކިން ކުޑައެއް ނޫނެވެ. ފަންކާ ޖަހައިލުމުން ހީވީ ހެލިކޮޕްޓަރެއްގެ ފިޔަގަނޑު އެނބުރެން ފެށުމުން އިވެންފަށާ އަޑުފަށްގަނޑު އިވެންފެށިހެންނެވެ. މިއީ އަޅުގަނޑު ކުއްޔަށްނެގި ކޮޓަރިއެއްގެ ހާލަތު ހުރިގޮތެވެ. ކޮޓަރީގެ ފެންވަރު މިހައި މަތިކޮށް ހުރިއިރު އަގުވެސް އެހާމެ މައްޗެވެ. ދުވަހު ކުއްޔަށް 550 ރުފިޔާ އެވެ. ދެމީހުންނަށްވުރެން އިތުރަށް މީހުން ތިބޭތީ އިތުރުވި ކޮންމެ ބޮލަކަށް 100 ރުފިޔާ ޗާޖުކުރިއެވެ.\nކޮންމެއަކަސް 750 ވަރަކަށް ރުފިޔާ ޗާޖުކުރި ކޮޓަރީގައި ހުރި އެނދުގައި އޮތީ އެންމެ ދެ ބާލީހެވެ. ގައިމަތީގައި އަޅައިލާނެ ފަލަނގުފޭއްޔެއްހައި ހިސާބުވެސް ނެތެވެ. ނަމަވެސް އަގު މި ކިޔަނީ ބޭރު ގައުމުތަކުގައި ތިންތަރީގެ ހޮޓާ ތަކުން ނަގާ ވަރުގެ ބޮޑު ކުއްޔެކެވެ. އަހަރުގެ ބޮޑު ޗުއްޓީ އައުމާއެކު ކޮޓަރި ކުލީގެ ބޮޑު ކުލިވެސް ބޮޑުތަނުން ބޮޑުވެގެން ދެއެވެ. ކަން މިހެން އޮތްއިރު، ރައްޔިތުންނަށް ހެޔޮވެރިކަމެއް ކޮށްދެއްވުމަށް ގައުމުގައި ތިއްބެވި އެންމެހައި ބޮޑުން އެކައްޗެއް ވިދާޅުވެ އުފެއްދެވި ބޮޑު ކޯލިޝަން ސަރުކާރަށް މަހެއްވެގެން ދާއިރު ބޮޑު ކުއްޔަށް ބޮޑުންގެ ބޮޑުލޮލުން ބަލައިލަން އަދިވެސް ނުވޭތޯ އެވެ؟ މާލޭގެ ގެދޮރުވެރި ބޮޑުން، އަތޮޅުތެރޭގެ ނިކަމެތިން ބޮޑުތަނުން ފެލައިލާތަން ބައްލަވަން އަދިވެސް ހަމަ މަޑުކުރައްވަނީތޯ އެވެ؟\nގެދޮރު ކުއްޔަށް ދިނުމާއިބެހޭ ހަރުދަނާ އުސޫލުތަކެއް ޤަވާޢިދެއް ނުވަތަ ޤާނޫނެއްގެ ސިފައިގައި ގެނެސްދެއްވަންވީ ވަގުތު އަދިވެސް ނުޖެހެނީތޯ އެވެ؟ ރައްޔިތުންނަށް އެންމެ ބޮޑަށް ހެޔޮއެދިވަޑައިގަންނަވާ ރައްޔިތުންގެ މަޖިލީހުގެ ޢިއްޒަތްތެރި މެންބަރުން މިކަމާމެދު ފިކުރު ހިންގައިލެއްވުން ކީއްތޯ އެވެ؟


Eh candidate kandaelhumuge mashvaraa ah mandhoobun nagaifi | Mihaaru\nއިދިކޮޅު ހަރަކާތުން މ. ކުނޫޒްގައި ބޭއްވި ޖަލްސާއެއް ކުރިއަށް ގެންދަނީ: އެ ހަރަކާތުން އަންނަ އަހަރުގެ ރިޔާސީ އިންތިޚާބުގައި އެއް ކެންޑިޑޭޓަކު ނެރުމުގެ މަޝްވަރާ ވަރަށް އަވަހަށް ފަށާނެ ކަމަށް ބުނޭ.---ފައިލް ފޮޓޯ/މިހާރު\nއެއް ކެންޑިޑޭޓަކު ހޮވުމުގެ މަޝްވަރާއަށް މަންދޫބުން ކަނޑައަޅައިފި\n31 ޑިސެމްބަރ 2017 - 13:04 41 comments\nމި މަޝްވަރާގައި އެންމެ ބޮޑު އިދިކޮޅު ޕާޓީ، އެމްޑީޕީ ތަމްސީލް ކުރާނީ އެނގިފައިވާ ގޮތުގައި، އެ ޕާޓީގެ ޗެއާޕާސަން ހަސަން ލަތީފާއި އެމްޑީޕީގެ ޕާލަމެންޓްރީ ގުރޫޕުގެ ލީޑަރު ހިންނަވަރު ދާއިރާގެ މެމްބަރު އިބްރާހިމް މުހައްމަދު ސޯލިހް (އިބޫ) އެވެ.\nކުރީގެ ރައީސް މައުމޫން އަބްދުލް ގައްޔޫމްގެ ފަރާތްޕުޅުން ބައިވެރިވެވަޑައިގަންނަވާނީ އެމަނިކުފާނުގެ ދަރިކަނބަލުން ޔުމްނާ މައުމޫން އަދި އާމިނަތު ނާދިރާ އެވެ.\nޖުމްހޫރީ ޕާޓީ ތަމްސީލް ކުރާނީ އެ ޕާޓީގެ ޑެޕިއުޓީ ލީޑަރުން ކަމަށްވާ ކިނބިދޫ ދާއިރާގެ މެމްބަރު އަބްދުﷲ ރިޔާޒް އަދި ޑރ. ހުސެއިން ރަޝީދު ހަސަނެވެ.\nމަޝްވަރާތައް ފަށާނެ ދުވަހެއް އަދި ޕާޓީތަކުގެ މަންދޫބުން ކަނޑައެޅުމާ ގުޅޭ ގޮތުން އިދިކޮޅު ހަރަކާތުން ރަސްމީކޮށް އަދި ވާހައެއް ނުދައްކަ އެވެ.\nރިޔާސީ އިންތިޚާބަށް އިދިކޮޅު ހަރަކާތުން އެއް ކެންޑިޑޭޓަކު ނެރުމަށް، އެ ހަރަކާތުގެ ލީޑަރުން އުސޫލެއްގެ ގޮތުން އެެއްބަސްވެވަޑައިގެންނެވި ނަމަވެސް އެކަން ކުރާނެ ފޯމިއުލާއެއް އަދިއެއް ކަނޑައަޅައެއް ނާޅަ އެވެ.\nއެމްޑީޕީގެ ގައުމީ މަޖިލީހުން ފާސްކޮށް އިދިކޮޅު ކޯލިޝަންގެ އިސްވެރިންނަށް ހުށަހަޅާފައިވާ ގޮތުން ނަމަ، އެއް ކެންޑިޑޭޓަކު ކަނޑައަޅާނީ އެ ކޯލިޝަންގައި ބާއްވާ ޕްރައިމަރީއަކުންނެވެ. އެކަމަކު އެކަން ކުރާނެ ގޮތަކާ މެދު އެމްޑީޕީން ވެސް އަދި ކޯލިޝަންގެ އެހެން ޕާޓީތަކުން ވެސް މަޝްވަރާކޮށް އެއްބަސްވުމަކަށް އައިސްފައެއް ނުވެ އެވެ.\nމިހާރު ޖަރުމަނުގައި ހުންނެވި، ޖުމްހޫރީ ޕާޓީގެ ލީޑަރު ގާސިމް އިބްރާހީމާ ބައްދަލުކުރެއްވުމަށް ފަހު، އެމްޑީޕީގެ ކުރީގެ ޗެއާޕާސަން އަލީ ވަހީދު ވިދާޅުވެފައި ވަނީ، ހަތަރު ޕާޓީއަށް އިންސާފުވެރި ހަމަހަމަ، ޑިމޮކްރެޓިކް ޕްރައިމަރީ އަކުން ގައުމީ ކެންޑިޑޭޓެއް އިންތިހާބު ކުރަން ގާސިމް ތާއީދުކުރެއްވީތީ ވެސް އުފާކުރައްވާ ކަމަށެވެ. އަދި މަޝްވަރާއިން ގޮތެއް ނުނިމިއްޖެ ނަމަ "ދުރުނުކުރެވޭ ވަރަށް ކައިރި ނުވެ، ކައިރި ނުވެވޭވަރަށް ދުރުނުވެ ގައުމާއި ރައްޔިތުންގެ މަސްލަހަތު އިސްކުރަން ޖެހޭ" ކަމަށް ވެސް އަލީ ވަހީދު ވިދާޅުވެފައިވެ އެވެ.\nEbbaivantha kamuge sarukaarakah emmenge eheetherikan beynunvey: Gasim\nއެއް ކެންޑިޑޭޓަކު ކަނޑައެޅުމަށް "އިންސާފުވެރި ޕްރައިމަރީ" އެއް ބޭއްވުމަށް ގާސިމް ވެސް ތާއީދު ކުރައްވާކަން އަލީ ވަހީދުގެ އެ ޓްވީޓުން ހާމަވާ ކަން ސިޔާސީ ފަރާތްތަކުން ފާހަގަކުރެ އެވެ.\nއަންނަ އަހަރުގެ ރިޔާސީ އިންތިޚާބުގައި އިދިކޮޅު ހަރަކާތުން ވާދަކުރައްވަން މިހާތަނަށް ޝައުގުވެރިކަން ފާޅުކުރައްވަނީ ކުރީގެ ރައީސް މުހައްމަދު ނަޝީދާއި ގާސިމެވެ. އެހެންވެ ޕްރައިމަރީގައި ވެސް ވާދަކުރައްވާނީ އެ ދެ ބޭފުޅުން ކަމަށް އިދިކޮޅު ހަރަކާތުގެ އިސް ބައެއް ބޭފުޅުން ލަފާކުރައްވަ އެވެ.\nއިތުރު ލިޔުންތައް އިދިކޮޅު ފަރާތްތައް އެމްޑީޕީ ޖުމްހޫރީ ޕާޓީ ރައީސް މައުމޫން އަބްދުލްގައްޔޫމް އަދާލަތު ޕާޓީ ރައީސް މުހައްމަދު ނަޝީދު މެމްބަރު ގާސިމް އިބްރާހިމް (މާމިގިލި) އިމްރާން އަބްދުﷲ، ހޯމް މިނިސްޓަރު


Dheebaajaa ah faisaa dheyn jeheynee6mas thereygai: Dhaulaiy – adduLIVE\nދީބާޖާއަށް ފައިސާ ދޭންޖެހޭނީ ހަމަސް ތެރޭގައި – ދައުލަތް\nMay 20, 2019, 12:55 މުހައްމަދު އައިމަން\nސިވިލް ކޯޓު ހިންގަމުންދާ ޖަސްޓިސް ބިލްޑިންގ -- ފޮޓޯ / މިހާރު\nދީބާޖާ އިންވެސްޓުމަންޓަށް ބަދަލު ދިނުމަށް ކޮށްފައިވާ ހުކުމަށް އަމަލު ކުރަންޖެހޭނީ ހަމަސް ފަހުން ކަމަށް ދަޢުލަތުން މިއަދު ބުނެފިއެވެ.\nދީބާޖާ އިންވެސްޓްމަންޓް ކުންފުންޏަށް ބަދަލު ދޭން ދައުލަތުގެ މައްޗަށް ކޮށްފައިވާ ހުކުމް ތަންފީޒު ކުރުމުގެ މައްސަލައިގެ ދެވަނަ އަޑުއެހުމުގައި ދަޢުލަތުން ވަކީލުން ބުނީ ދީބާޖާއަށް ފައިސާ ދައްކަން ސިވިލް ކޯޓުން އެންމެ ފުރަތަމަ 2014ވަނަ އަހަރު ކުރި ހުކުމްގައިވެސް ވަނީ ހަމަސް ތެރޭގައި ފައިސާ ދެއްކުމަށް ކަމަށެވެ. އަދި ފަހުން ސުޕްރީމް ކޯޓުގައި އެ މައްސަލަ އިސްތިއުނާފު ކުރުމަށް ކުރި ޙުކުމްގައި ފައިސާ ދައްކަން ވަކި ތާރީޚެއް ކަނޑައަޅާފައި ނުވާ ކަމަށް ދަޢުލަތުން ބުންޏެވެ. އެހެންކަމުން ދީބާޖާއަށް ފައިސާ ދައްކަން ޖެހޭނީ ހަމަސް ތެރޭގައި ކަމަށް ދަޢުލަތުން ވަނީ ސިވިލް ކޯޓުގައި މިއަދު ބުނެފައެވެ.\nދަޢުލަތުން މިއަދު ވަނީ ހުކުމް ތަންފީޒު ކުރުމުގެ އެ މައްސަލަ ކުރިއަށް ގެންދަނީ އުސޫލުތަކާ ޚިލާފަށް ކަމަށް ކަނޑައަޅައި، އެ މައްސަލަ ބާތިލްކޮށް ދިނުމަށްވެސް އެދިފައެވެ. ދީބާޖާގެ ފަރާތުން ވާހަކަދެއްކި ވަކީލު ވިދާޅުވީ ސިވިލް ކޯޓާއި ސުޕްރީމް ކޯޓުގެ ޙުކުމުންވެސް ދީބާޖާއަށް ލިބެންޖެހޭ ފައިސާއަކީ ދަޢުލަތުން ދޭންޖެހޭ ފައިސާއެއްކަން ސާފުވާ ކަމަށެވެ. އެހެންކަމުން އެ މައްސަލަ ވީ އެންމެ އަވަހަކަށް ނިންމައި ދެއްވުމަށްވެސް ދީބާޖާގެ ފަރާތުން ވަނީ ކޯޓުގައި އެދިފައެވެ.\nއުތުރު ޕްރޮވިންސްގައި ފެރީގެ ޚިދުމަތް ދިނުމަށް ދީބާޖާއާ އެކު ކުރީގެ ރައީސް މުޙައްމަދު ނަޝީދުގެ ސަރުކާރުން ހެދި އެއްބަސްވުން ކުރީގެ ރައީސް ޑރ. މުޙައްމަދު ވަހީދުގެ ސަރުކާރުން ވަނީ އުވާލައިފައެވެ. އަދި އެކަމުގެ ބަދަލެއްގެ ގޮތުގައި 348 މިލިއަން ރުފިޔާ ދައްކަން ދައުލަތުގެ މައްޗަށް 2014 ގައި ސިވިލް ކޯޓުން ވަނީ ހުކުމްކޮށްފަ އެވެ.


September 19, 2016 12\nދިވެހިރާއްޖެ ފަދަ ރީތި ތަނެއް ނޯންނާނެ: ކޭޓް މޮސް\nމަޝްހޫރު މަޖައްލާ ކޮންޑެނާސްޓް ޓްރެވަލާއިން "ޝިކް ސްޓޭޒް"ގެ ނަމުން ފޮތެއް ޝާއިއުކުރި އިރު، އޭގައި އިނގިރޭސިވިލާތުގެ ސުޕަ މޮޑެލް ކޭޓް މޮސް، ރާއްޖެއާ ބެހޭ ގޮތުން ބުނެފައިވާ ބަސްކޮޅެއް ހިމަނާފައިވެ އެވެ.\nތައިލެންޑްގެ އޮން އެރައިވަލް ވިސާ ފީ ބޮޑުކުރަނީ\nއޮން އެރައިވަލް ވިސާ ފީ އަށް ގެނައި ބަދަލަށް އަމަލްކުރަން ފަށާނީ އަންނަ މަހުގެ 27 ގައި\nJuly 26, 2016 25\nގައުމޭ، ރައްޔިތުންނޭ މި ކިޔަނީ ގައުމުދެކެ ލޯބިވާތީތަ؟\nސަރުކާރާއި ރައްޔިތުންގެ މަޖިލީހާއި އިދިކޮޅު ފަރާތްތަކުން ވެސް ހުރިހާ ކަމެއް ކުރަނީ "ގައުމު" ނިވާފަތްގަނޑެއްގެ ގޮތުގައި ދައްކައިގެންނެވެ. އެކި ނިންމުންތައް ނިންމާއިރު ހަރުއަޑުން ގޮވަނީ ގައުމު ދެކެ ލޯބިން، ގައުމަށްޓަކައި ނިންމާ ނިންމުމެއް ކަމަށެވެ. އެކަމަކު އެހެން ބުނާ އިރު ވެސް އާންމުން ތުންތަޅުވާލަ އެވެ. އެއީ ހަގީގަތް ނޫން ކަން...\nJuly 17, 2016 33\n"ބަޣާވާތުގެ ވެރިކަމަކަށް ޑިމޮކްރަސީގައި ޖާގައެއް ނެތް"\nބަޣާވާތްކޮށްގެން ވެރިކަން ވައްޓާލަން މަސައްކަތްކުރާ ބަޔަކަށް ޑިމޮކްރަސީގެ ހަމަތަކަށް އަމަލުކުރާ އެއްވެސް މުޖުތަމައެއްގައި ޖާގައެއް ނޯންނާނެ ކަމަށް ރައީސް އަބްދުﷲ ޔާމީން މިރޭ ވިދާޅުވެއްޖެ އެވެ.\nސްޓާ ވޯޒްގައި ރާއްޖެ އަކީ ޕްލެނެޓް "ސްކާރިފް"\nދޮންވެލި ގޮނޑުދޮށެކެވެ. ރާޅު ބީއްސާ ހިސާބެވެ. ސާފު، ނޫ ވިލެކެވެ. ފަހަތުން، އެއްގަމުގައި ރުއްގަސް ހެދި، މުޅި ތަން ވަނީ ފެހިކޮށްލާފަ އެވެ. މިއީ ގުދުރަތީ ރީތިކަމުގެ އެންމެ ފުރިހަމަ މިސާލެއްގެ ގޮތުގައި ބެލި ދާނެ ފަޅު ރަށެކެވެ. ފިނޮޅެއްހެން ވެސް ހީވެ އެވެ.\nފްރާންސްގައި ޔޫރޯ ކުޅޭއިރު ބެންޒެމާ ރާއްޖޭގައި\nއަހުލާގީ މައްސަލައަކާ ހެދި، ޔޫރޯގައި ވާދަކުރާ ފްރާންސް ގައުމީ ޓީމުން ޖާގަ ގެއްލިފައިވާ ރެއާލް މެޑްރިޑުގެ ފޯވާޑް ކަރިމް ބެންޒެމާ ޗުއްޓީ ހޭދަކުރަން ރާއްޖެ އަތުވެއްޖެ އެވެ.\nއާޝިޝް ޗައުދަރީ ރާއްޖޭގައި ކުރި އުފާވެރި ތަޖުރިބާ\nއެކްޓަރު އާޝިޝް ޗައުދަރީ ވަނީ ހޫނު މޫސުމުގެ ހޫނުން ސަލާމަތްވުމަށް ދިވެހިރާއްޖޭގައި ދާދިފަހުން ޗުއްޓީއެއް ހޭދަކޮށްފަ އެވެ. ޗުއްޓީ ނިންމާލުމަށް ފަހު އެނބުރި މުމްބައި އަށް އާޝިޝް އެނބުރި ގޮސްފައި ވިޔަސް ރާއްޖޭގައި ހޭދަކުރި އުފާވެރި މަޖާ ދުވަސްތަކުގެ ހަނދާންތައް އޭނާގެ ހިތުގައި އަދިވެސް އާލާވޭވޭ އެބަހުއްޓެވެ.\nރާއްޖޭގައި ޗުއްޓީ ހޭދަކޮށް ސިލްވާގެ ހުވަފެން ސީދާކޮށްފި\nދުނިޔޭގައި އުފެދުނު އެންމެ މޮޅު އެއް ޑިފެންޑަރު ބްރެޒިލްގެ ތިއާގޯ ސިލްވާގެ އުއްމީދުތަކަކީ ކޮބާ ހެއްޔެވެ؟ ބްރެޒިލާ އެކު ވޯލްޑް ކަޕް ކާމިޔާބުކުރުން ހެއްޔެވެ؟ ނުވަތަ ޕީއެސްޖީއާ އެކު ޗެމްޕިއަންސް ލީގު އުފުލާލުން ހެއްޔެވެ؟ ޔަގީނުން ވެސް އެނގޭ ކަމަކީ، އޭނާގެ ދެކެމުން އައި އެއް ހުވަފެނަކީ މި ކުޑަކުޑަ ދިވެހިރާއްޖޭގައި ޗުއްޓީ...\nއަބޫ ދާބީގައި ވެސް "ދިވެހިރާއްޖެ"\nދިވެހިރާއްޖޭގެ ޓޫރިޒަމްގެ ކާމިޔާބީން ފައިދާ ނަގައިގެން އެހެން ބައެއް ގައުމުތަކުގައި ޓޫރިޒަމާ ގުޅުން ހުރި ހިދުމަތްތައް ޕްރޮމޯޓްކުރޭ. ރާއްޖޭގެ ރަށްތަކާ އެއްގޮތަށް ސައުތު ޗައިނާ ސީގައި ރަށްތަކެއް ހަދައި ޓޫރިޒަމަށް ހުޅުވާލަން ތައްޔާރުވަމުން ދާއިރު ޔުނައިޓެޑް އަރަބި އެމިރޭޓްސްގެ އަބޫ ދާބީގައި މިހާރު ދަނީ "މޯލްޑިވްސް" ގެ ގޮތުގައި...


‘އާ ބާރެއް އެއްބުރުން’ ކެމްޕެއިން ޓީމް އދ،ފ،މ އަތޮޅުގައި – Maldivian Democratic Party\n‘އާ ބާރެއް އެއްބުރުން’ ކެމްޕެއިން ޓީމް އދ،ފ،މ އަތޮޅުގައި\nރިޔާސީ އިންތިޚާބަށް ދިވެހި ރައްޔިތުންގެ ޑިމޮކްރެޓިކް ޕާޓީގެ ރިޔާސީ ކެނޑިޑޭޓު ރައީސް މުހައްމަދު ނަޝީދަށް ތާއީދު ހޯދުމުގެ ގޮތުން ރައްޔިތުންގެ މަޖިލީހުގެ ރައީސް އަބްދﷲ ޝާހިދު އިސްވެހުންނަވައި ‘އާ ބާާރެއް އެއްބުރުން’ ގެ ނަމުގައި ކެމްޕެއިން ދަތުރެއް އދ، ފ، އަދި މ އަތޮޅަށް މިއަދު ފައްޓަވައިފައެވެ. އެމަނިކުފާނާއެކު ޕާޓީގެ ގައުމީ މަޖިލީހުގެ ބަައެއް މެންބަރުންނާއި، ޕަރލިމެންޓްރީ ގްރޫޕްގެ ބައެއް މެންބަރުން އަދި އަތޮޅު ކޯރޑިނޭޓަރުން ބައިވެރިވެވަޑައިގަންނަވައެވެ.\nމިއަދު (24 އޮގަސްޓް 2013)ގައި ކެމްޕެއިން ޓީމުން ވަނީ އދ އަތޮޅުން އޮމަދޫ، ހަންޏާމީދޫ، ކުނބުރުދޫ، މަހިބަދޫ، މަންދޫއަށް ވަޑައިގެންފައެވެ. ރައްޔިތުންގެ މަޖިލީހުގެ ރައީސް އަބްދުﷲ ޝާހިދު މާލޭގައި ބޭއްވުނު މެނިފެސްޓޯ ޕެރޭޑް އަދި ޖަލްސާގައި ބައިވެރިވަޑައިގަތުމަށްފަހު ކެމްޕެއިން ޓީމް އައި ގުޅިވަޑައިގެންފައިވަނީ މިރޭގެ ވަގުތެއްގައެވެ. 25 އަދި 26 އޮގަސްޓް ގައި ‘އާ ބާރެއް އެއްބުރުން’ ކެމްޕެއިން ޓީމް އިން ވަޑައިގަތުމަށް ހަމަޖެހިފައިވަނީ ނިލަންދޫ، މުލި، ދިއްގަރު އަދި މަޑުއްވަރީއަށެވެ.\nކެމްޕެއިން ޓީމުން ހަރަކާތްތެރިވާ ރަށްރަށުގައި ދޮރުން ދޮރަށް ހިނގާ މިއަދު ނެރެވިގެންދިޔަ އެމްޑީޕީގެ މެނިފެސްޓޯގައި ހުރި ކަންތައްތައ އޮޅުންފިލުވައިދެއްވާނެއެވެ. އަދި ކަންމަތީ ބައްދަލުވުންތަކާއި ހަރުގެ ޖަލްސާތައް ބާއްވަވައި ރައްޔިތުންނާއި ބައްދަލުކުރެއްވުމަށް ހަމަޖެހިފައިވެއެވެ. ކެމްޕެއިން ދަތުރު ނިންމަވާލެއްވުމަށްފަހު މާލެ ވަޑައިގަންނަވާނީ 26 އޮގަސްޓްގައެވެ.


އަޅުކަން | ފިޤުހު | ދީނާއިދުނިޔެ | Page 3\nއިސްލާމްދީނުގައި ވަނީ ޙަރާމްކަމުގެ ދާއިރާ ވަރަށް ހަނިކޮށްފައެވެ. ހަމަ މިހިނދުގައި، ޙަރާމްކަންކަމާމެދު ދީން ވަރަށް ހަރުކަށިވެސް މެއެވެ. މިގޮތުން، ޙަރާމްކަންތަކަށް ދެވޭ، ފާޅު އަދި ވަންހަނާ، މަގުތައް ވަނީ ބަންދުކޮށްފައެވެ. ޙަރާމްކަމަކަށް މަގުފަހިކޮށްދޭ ކޮންމެ ކަމެއް އަދި ކޮންމެ އެއްޗެއް ޙަރާމެވެ. އަދި ޙަރާމްކަމެއް ކުރުމަށް އެހީތެރިވާ ކޮންމެ ކަމެއް އަދި ކޮންމެ އެއްޗެއްވެސް ޙަރާމެވެ. ޙަރާމްކަމެއް ކުރަން ހީލަތް ހެދުމަކީ ވެސް ޙަރާމްކަމެކެވެ. އަދި މިނޫންވެސް، އަހަރެން ކުރިން ބުނެފައިވާފަދަ އުޞޫލުތަކާއި އިރުޝާދުތައް، ދީނުގައި ވަނީ ކަނޑައަޅާފައެވެ.\n17 މޭ 2006\nއެއްވެސް މީހަކަށް އޮޅިވަޑައިގެން ނުވާނޭފަދައިން އިސްލާމްދީން ފައުޅުވުމުގެ ކުރިން ޢާއްމުކޮށް ކަންތައް އޮތް ގޮތަކީ، އަންހެނުންގެ ޙައްޤު ނިގުޅައިގަތުމެވެ. އަންހެނުންނަކީ އަބަދުވެސް މަލާމާތް ރައްދުކުރެވޭ، ދަށުދަރަޖައިގެ ބައެއްގެ ގޮތުގައި ސިއްކަ ޖެހިފާ ވާބައެކެވެ. ޢަރަބީންގެ ތެރޭގައި ޖާހިލިއްޔަ ޒަމާނުގައި މީހަކަށް އަންހެންދަރިއަކު ލިބިއްޖެނަމަ އެއީ އޭނާ އަށް ލިބުނު ބަދުނަސީބު ކަމެއްކަމުގައި ހިތާ، އަންހެން ކުދިން ވަޅުލަމުން ދިޔަ ދުވަސްވަރެއްވެސް އައެވެ. އަދި އަންހެނުންނަކީ މުޖުތަމަޢް ބިނާކޮށް ތަރައްޤީ ކުރުމުގައި ބައިވެރި ނުވެވޭ ގޮތަށް ބާކީ ކޮއްލާފާތިބިބައެކެވެ.\n18 ޑިސެމްބަރު 2005\nޙައްޖަށް ދިއުމަކީ ﷲގެ އަމުރުފުޅަށް ބޯލެނބުމުގެ ގޮތުން، ޠަވާފްކުރުމާއި ކަނޑައެޅިފައިވާ އެހެނިހެން އަޅުކަންތައްވެސް ކުރުމަށް، ކަނޑައެޅިފައިވާ ވަގުތެއްގައި މައްކާ ޤަސްދުކޮށް އެތަނަށް ދިއުމެވެ. ޙައްޖުވުމަކީ އިސްލާމްދީނުގެ ފަސްރުކުނުގެ ތެރެއިން އެއް ރުކުނެވެ. ކެރިކުޅަދާނަ ވެގެންވާ ކޮންމެ މުސްލިމެއްގެ މައްޗަށް ޢުމުރުން އެއްފަހަރު ވާޖިބުވެގެންވާ މަތިވެރި އަޅުކަމެކެވެ. ކަނޑައެޅިގެން އެއާއިމެދު އިންކާރުކޮށް ދޮގުކޮށްފިމީހާ މިއްލަތުން ބޭރުވެއެވެ. ކުޅަދާނަކަން ލިބިގެންވާމީހާ، ވީހާވެސް އަވަހަކަށް ޙައްޖުވުމަކީ މުސްތަޙައްބު ކަމެކެވެ.\nރަނގަޅު ޒީނަތަށް ދީން ބާރު އަޅައެވެ. ޒީނަތްތެރި ވުމަށް އިސްލާމް ދީން އަންހެނުންނާއި ފިރިހެނުންނަށް ވެސް، ވަރަށް ބޮޑަށް ބާރުއަޅައެވެ. އެގޮތުން އަޢްރާފް ސޫރަތުގެ 31 ވަނަ އާޔަތުގައި ﷲ ވަޙީކުރައްވަނީ: يَا بَنِي آدَمَ خُذُواْ زِينَتَكُمْ عِندَ كُلِّ مَسْجِدٍ وكُلُواْ وَاشْرَبُواْ وَلاَ تُسْرِفُواْ إِنَّهُ لاَ يُحِبُّ الْمُسْرِفِينَ\nމާނައަކީ: "އޭ އާދަމުގެ ދަރިންނެވެ. ތިޔަބައި މީހުން އަޅުކަން ކުރާ ކޮންމެ ހިނދެއްގައިމެ، ޒީނަތްތެރިވެ ރިވެރިގޮތުގައި ހިފާށެވެ. އަދި ތިޔަބައި މީހުން ކައިބޮއި އުޅޭށެވެ. އަދި އިސްރާފު ނުކުރާށެވެ. ހަމަކަށަވަރުން، އިސްރާފު ކުރާ މީހުންދެކެ އެކަލާނގެ ރުހިވޮޑިގެން ނުވެއެވެ.''\nކީރިތި ރަސޫލާގެ ބޭފުޅުން


"Hahdhu" mi mahu alun Olympus cinema ah | Mihaaru\n"ހައްދު" ގެ ޕޯސްޓަރެއްގައި އައްޒަ އާއި ޝިބާން: މިއީ ސެޕްޓެމްބަރު މަހު އެޅުވި ފިލްމެއް.\n"ހައްދު" ގެ ޝޯތަކެއް އަނެއްކާވެސް އޮލިމްޕަހުގައި ދައްކަން ނިންމައިފި\n01 ޖެނުއަރީ 2018 - 08:45 1 comment\nޑައިރެކްޓަރު އަބްދުލް ފައްތާހްގެ އެންމެ ފަހުގެ ފިލްމު "ހައްދު" ގެ ޝޯތަކެއް އަނެއްކާވެސް އޮލިމްޕަހުގައި ދައްކަން ނިންމައިފި އެވެ.\nމިދިއަ އަހަރުގެ ސެޕްޓެމްބަރުގައި އެޅުވި ފިލްމުގެ އާ ޝޯތެއް ކުރިއަށް ގެންދަން ނިންމާފައި ވަނީ ޖެނުއަރީ 25 އިން ފެށިގެންނެވެ. އެގޮތުން ޖުމްލަ 10 ޝޯ އަށް އޮލިމްޕަސް ނަގާފައިވާ އިރު، އަންނަ ޖެނުއަރީ5އިން ފެށިގެން ޓިކެޓް ވިއްކަން ފަށާނެ އެވެ.\n"ހައްދު" އާ މިހާރު ހަވާލުވެ ހުރި އަދި ފިލްމުގެ ކެމެރާމަން އިބްރާހީމް ވިޝާން (ކަނޑި) ބުނީ ތަރުހީބު ލިބޭ ވަރަކުން ޝޯތައް ކުރިއަށް ގެންދާނެ ކަމަށެވެ.\nއޭނާ ބުނި ގޮތުގައި މަހުދީ އަހުމަދުގެ ސްކްރީންޕްލޭއަކަށް ހަދާފައިވާ ލޯބީގެ އަސަރު ގަދަ ފިލްމު އަލުން އޮލިމްޕަހަށް ގެންނަ އިރު، ކުރިން ފިލްމުން ނުފެންނަ މަންޒަރުތަކެއް ވެސް ހިމެނުން އެކަށީގެންވާ ކަމަށެވެ.\n"ހައްދު" އަލުން އޮލިމްޕަހަށް އަންނަނީ\n"އަލުން އަޅުވާ އިރު، އެކަހަލަ ޗޭންޖަސްތަކެއް ފެނި ވެސް ދާނެ،" ކަނޑި ބުންޏެވެ.\nފިލްމީ ދާއިރާ އަށް އަލަށް ތައާރަފުވި އަހުމަދު ޝިބާންއާ އެކު މަރިޔަމް އައްޒަ އާއި އައިމިނަތު ރިޝްފާ ލީޑް ރޯލް ކުޅެފައިވާ "ހައްދު" އޮލިމްޕަހަށް ގެންނަ އިރު، މި ފިލްމުގެ ޖުމްލަ 54 ޝޯ މާލެ ސަރަހައްދުގައި ދައްކާފައިވެ އެވެ. އަދި މިހާތަނަށް 89 ރަށަކާއި 10 ރިސޯޓެއްގައި ވެސް ފިލްމު ވަނީ ދައްކައިފަ އެވެ.\nކަނޑި ބުނީ ރަށްރަށުން އެދޭ ނަމަ ފިލްމު ދެއްކުމުގެ ފުރުސަތު އޮންނާނެ ކަމަށެވެ.\n"އަހަރެމެންގެ ރިސޯސް ވެސް ހުރި ގޮތުންނާ އެކު ހުރިހާ ދިމާއަކަށް އިތުބާރު ކުރެވޭ ވަރުގެ މީހުން ފޮނުވައިގެން ފިލްމު ދެއްކުމަކީ ތަންކޮޅެއް އުނދަގޫ ކަމެއް. އެކަމަކު ރަށްރަށުން ރިކްއެސްޓް އަންނަ ކަމަށް ވަންޏާ އެ ދިމަދިމާލަށް އަހަރެމެންގެ ޓީމުގެ މީހުން ފޮނުވައިގެން ފިލްމު އަޅުވައި ދޭނަން،" އޭނާ ބުންޏެވެ.\n"ހައްދު" ގެ ޓްރެއިލާއެއް.\nފައްތާހްގެ 12 ވަނަ ފީޗާ ފިލްމު "ހައްދު" އަކީ މި އަހަރު އެޅުވި ހަތް ހަ ވަނަ ފިލްމެވެ. އަދި މި ފިލްމުގެ ޕްރިމިއާތަކެއް މާލޭގެ އިތުރުން އައްޑު އާއި ހދ. ކުޅުދުއްފުށިީގައި ވެސް ވަރަށް ކުލަގަދަކޮށް ބޭއްވި އެވެ.\nފައްތާހް "ހައްދު" ސިފަކޮށްފައި ވަނީ އޭނާގެ އެންމެ ފުރިހަމަ، ރީތި އަދި މޮޅު ފިލްމުގެ ގޮތުގަ އެވެ.\nއިތުރު ލިޔުންތައް ފައްތާހު ދިވެހި ފިލްމް އިންޑަސްޓްރީ އޮލިމްޕަސް ސިނަމާ\n"ހައްދު" މިރެއިން ފެށިގެން އޮލިމްޕަހަށް\n"ހައްދު" ގެ އާ ޝޯތަކުގެ ޓިކެޓް ވިއްކަން ފަށައިފި\nކުރިއަށް އޮތީ "ހައްދު"ގެ ވަދާއީ ފަސް ޝޯ


Islamdheen Qaboolu kurumakee amilla ninmume:Dipika - AO News\nއިސްލާމްދީން ގަބޫލުކުރުމަކީ އަމިއްލަ ނިންމުމެއް: ދީޕިކާ\nއިސްލާމްދީން ގަބޫލުކުރުމަކީ އަމިއްލަ ނިންމުމެއްކަމަށާއި އެ ނިންމުމާއި މެދު ފަހުރުވެރިވެ އުފާވާ ކަމަށް “ސަސުރާލް ސިމަރް ކާ” އިން ގިނަ ބައެއްގެ ލޯބި ހޯދާފައިވާ ޓީވީ ތަރި ދިޕިކާ ކައްކަރް ބުނެފިއެވެ.\nދިޕިކާ އާއި ޓީވީ ތަރި ޝުއައިބް ކައިވެނިކޮށްފައި ވަނީ 2018 ވަނަ އަހަރު ފެބުރުއަރީ 22 ވަނަ ދުވަހު ބޯޕާލް ގަ އެވެ. ދިޕިކާ އިސްލާމް ވެފައި ވަނީ ކައިވެނީގެ ކުރިންނެވެ. އަދި އިސްލާމް ވުމަށް ފަހު، އޭނާގެ ނަން ފާއިޒާ އަށް ބަދަލުކޮށްފައިވާއިރު މި ކައިވެންޏަށް 02 އަހަރުވި އިރުވެސް ދީޕިކާ އިސްލާމްދީން ގަބޫލުކުރި ވާހަކައަކީ ގިނަ މީޑިއާތަކުގެ ސަމާލުކަން ހޯދާފައިވާ ވާހަކަތަކެކެވެ.\nދާދިފަހުން ޓައިމްސް އޮފް އިންޑިއާއަށް ދިން އިންޓަވިއުއެއްގައިވެސް އޭނާގެ ދީނާއި ބެހޭ ގޮތުން ސުވާލުކުރުމުން ދީޕިކާ ބުނީ އެއީ އޭނާގެ ޒާތީ ކަމެއްކަމަށާއި އެކަމާއި ގުޅޭ ގޮތުން އާއިލާ އާއި ފިރިމީހާ ފިޔަވައި އެހެން އެއްވެސް ބަޔަކާއި ދައްކާނެ ވާހަކައެއް ނެތް ކަމަށެވެ. އަދި އޭނާ ދީން ބަދަލުކުރި ނަމަވެސް އާއިލާއިން އެކަމަށް ތަރުހީބު ދީފައިވާ ކަމަށާއި އެކަމުގައި އާއިލާގެ އެއްވެސް ނުރުހުމެއް ނެތްކަމަށެވެ.\n“އަހަރެން އިސްލާމްދީން ގަބޫލުކުރި ވާހަކައަކީ ތެދު ވާހަކައެއް. އެކަމަކު އަހަންނަކަށް ހިއެއް ނުވޭ އެ ވާހަކަދެއްކުމުގެ ބޭނުމެއް އޮތްހެނެއް. އެއީ އަހަރެންގެ ޒާތީ ކަމެއް. އެހެންކަމުން މީޑިއާގައި އެ ވާހަކަދައްކަންވީ ސަބަބެއް ނެތް. އަހަރެމެންނަކީ ފިލްމީ ތަރިން. އަހަރެމެންނާއި ދިމާވާ ހުރިހާ އުފާވެރިކަމެއް ބެލުންތެރިންނާއި ހިއްސާކުރަން. އެކަމަކު އަހަރެމެންގެ އަމިއްލަ ދިރިއުޅުމެއްވެސް އޮންނާނެ. އެކަންކަމާއި ބެހުމުގެ ހުއްދައެއް އަހަރެން އެއްވެސް މީހަކަށް ނުދެން. “ދީޕިކާ ބުނެފައިވެއެވެ.\nމީގެ ކުރިން ޓައިމްސް އޮފް އިންޑިއާ އަށް ދިން އިންޓަވިއުއެއްގައިވެސް ދިޕިކާ ބުނީ، އިސްލާމްވީ މީހަކު ބުނެގެން ނޫން ކަމަށާއި އަމިއްލަ އުފަލާއި ހިތްހަމަ ޖެހުމަށް ކަމަށެވެ.އަދި ދީޕިކާގެ ނަން ބަދަލުކުރުމާއި ގުޅިގެން އެކަމާއި ސުވާލުކުރުމުން އޭނާ ބުނީ އެއީ އަމިއްލަ ދިރިއުޅުމާއި ގުޅިފައިވާ ކަމެއްކަމަށާއި އަބަދުވެސް އޭނާއަކީ ބެލުންތެރިންގެ ދީޕިކާ ކަމުގައެވެ.“އަހަރެންގެ ނަން ބަދަލުކުރުމުގެ ފަހަތުގައިވާ ސިއްރުތައް އަހަރެންނާއި ފިރިމީހާ އަދި ގާތް ތިމާގެ މީހުންނަށް އެގޭނެ. އަހަރެން ބޭނުމެއް ނޫން އެކަންތައްތައް އެންމެންނާ ހިއްސާކުރާކަށް” ދީޕކާ ބުނެފައިވެއެވެ.\n“ސަސުރާލް ސިމަރްކާ” ފެށުނީއްސުރެ ދީޕިކާ އާއި ޝުއައިބު އަކީ ގާތް ދެ އެކުވެރިންނެވެ. ނަމަވެސް ދެ މީހުންގެ މެދުގައި އެކުވެރިކަމަށް ވުރެ ގާތް ގުޅުމެއް އޮތްކަން ޔަގީންކުރެވުނީ 2013 ގައި ޝުއައިބު އެ ސިލްސިލާއިން ވަކިވުމުން ކަމަށް ދީޕިކާވަނީ ބުނެފައެވެ.\nޓީވީ އިންޑަސްޓްރީއަށް ވަނުމުގެ ވެސް ކުރިން ވެސް ދީޕިކާ ވަނީ ކައިވެންޏެއް ކޮށްފައެވެ. ނަމަވެސް ކައިވެންޏަށް ތިން އަހަރު ފުރުނު ފަހުން 2015ގެ ޖެނުއަރީ މަހު ދީޕިކާ ވަނީ އޭނާގެ ފިރިމީހާ ކައިރިން ވަރިވެފަ އެވެ. ދީޕިކާ ވަރިވީ ޝުއައިބުއާ ހެދި ކަމަށް ބުނެ އޭރުވެސް ގިނަ ބަޔަކު ތަފާތު ވާހަކަތައް ދެއްކި ނަމަވެސް ދީޕިކާ އެ ވާހަކަތައް ދޮގުކުރެ އެވެ. އޭނާ ބުނީ ޝުއައިބުއާ ލޯބީގެ ގޮތުން ގުޅުނީ ވަރިވި ފަހުން ކަމަށެވެ.


ކިއުއެނަންއަށް ނިސްބަތްވާ ގެއްލުންދެނިވި ނަޒަރަިއްޔާތުތައް ފަތުރާ މީހުން ޓްވިޓަރ އިން ބޭރުކުރީ ކީއްވެ؟ | Sandhaanu\nކިއުއެނަންއަށް ނިސްބަތްވާ ގެއްލުންދެނިވި ނަޒަރަިއްޔާތުތައް ފަތުރާ މީހުން ޓްވިޓަރ އިން ބޭރުކުރީ ކީއްވެ؟\nކިއުއެނަން ހަރަކާތަކީ އެއްއިރެއްގައި ސައިންސް ފިކްޝަން ސީރީސްއެއްގޮތަށް އޮންލައިންކޮށް ހިންގި ހަރަކާތެކެވެ. މި ނުރައްކާތެރި ހަރަކާތްވަނީ ޓްރަމްޕްގެ ސަރުކާރުގެ ކުރީގެ އޮފީޝަލުނަނާއެކު ތަފާތު ޓްރެްންޑެއްގެ ގޮތުގައި މަގުބޫލުކަން ހޯދަން ފަށާފައެވެ.\nޓްވިޓަރއިން ވަނީ ކިއުއެނަންއަށް ނިސްބަތްވާ ގެއްލުންދެނިވި ނަޒަރަިއްޔާތުތައް ފަތުރާ މީހުންނާއި ދެކޮޅަށް ފިޔަވަޅު އެޅުމަށް މަސައްކަތް ފަށާފައެވެ. އެ ގޮތުން މިފަދަ 7000 އެކައުންޓް ބަންދުކޮށް، މިހަރަކާތް ކުރިއަރުވާ، ޓްރެންޑްކުރަން ދުނިޔޭގެ އެކި ކަންކޮޅުތަކުގައި ބޭނުންކުރާ ވެބް ލިންކާއި ހެޝްޓެގްތައް ދަނީ ނަގަމުންނެވެ.\nއެމެރިކާގެ ރައީސް ޑޮނަލްޑް ޓްރަމްޕް އަށް ތާއީދުކުރާ މީހުންގެ ތެރޭގައި ހިމެނޭ، ކިއުއެނަން އަށް ތަބާވާ މީހުން، އެއްވެސް ހެއްކެތް ނެތި، ގަބޫލު ކުރަނީ ދުނިޔެ ހިންގަނީ ޝައިތާނާއަށް އަޅުކަންކުރާ މަތިވެރިބައެއް ހިމެނޭ ޖަމާއަތަކުން ކަމަށާއި، އެ މީހުންނަކީ ދީނީ ކަންކަމުގައި ގުރުބާންކުރުން އިތުރު އަދި ކުޑަކުދިންނާއި އަޅައިގަނެގެން އުޅޭ މީހުންކަމަށެވެ.\nމި ނުރައްކާތެރި ނަޒަރިއްޔާތުގައި ބުނެފައިވާ ވަރުގަދަ ޝަޚުސިއްޔަތު ތަކުގެ ތެރޭގައި ބިލިއަނަރު ފިނޭންޝިއަރ ޖޯޖް ސޮރޮސް އާއި ޓްރްމްޕަށްވުރެ ކުރިން ރައީސްކަންކުރެއްވި ބަރަކް އޮބާމާއާއި، 2016 ގައި އޮބާމާއާއި ވާދަކުރެއްވި ހިލަރީ ކްލިންޓަން ހިމެނެއެވެ. މި ނުރައްކާތެރި ނަޒަރިއްޔާތަށް ތަބާވާ މީހުން ގަބޫލު ކުރާގޮތުގައި ޓްރަމްޕް މަސައްކަތް ކުރައްވަނީ މިއަނދިރި ދައުލަތް ހަރަކާތްކުރުވާ މީހުންނާއި ހަނގުރާމަކުރުމަށެވެ.\nމި ހަރަކާތުންވަނީ ކުރިން ހިންގި ޕިއްޒާގޭޓް ފަދަ ގާނޫނާއި ޚިލާފު ހަރަކާތްތައް މަޑުޖައްސާލާފައެވެ. ޕިއްޒާގޭޓް ހަރަކާތުން ބުނާ ގޮތުން ޑިމޮކްރެޓް އަޑީދައުލަތުގެ ހަރަކާތްތެރިންވަނީ އިޓަލީގެ ކާތަކެތީގެ ނަން ކަމަށްވާ، ޕިއްޒާ، ޕާސްޓާ އަދި ޗީޒް ސޯސް ފަދަ ކޯޑުތައް ބޭނުންކޮށްގެން މުޢާމަލާތުކޮށް، ކުޑަކުދިންނަށް ގޯނާކޮށް، އެތައް ބަޔަކު މަރާލުމުގައި ބައިވެރިވެފައެވެ.\n“ކިއުއެނަން” މިނަން އުފެދުނީ ކާކުކަން ނޭނގޭ ފަރާތަކުން4ޗަން އަދި 8 ޗަންގެ ނަމުގައި މެސެޖް ބޯޑެއްގައި ލިޔުނު މާނަފުން ޕޯސްތަކަކަށް ނިސްބަތްކޮށެވެ. މި ޕޯސްޓް ތައް ބުނާގޮތުން އެމީހުންނަށް އެމެރިކާގެ ސަރުކާރުގެ ކިއު ފެންވަރުގެ ރުހުންވަނީ ލިބިފައެވެ. އަދި އަޑީސަރުކާރުގެ ހަރަކާތްތަކުގެ މަޢުލޫމާތުވެސް ލިބިފައިވެއެވެ. އަދި ކުޑަކުދިންނާއި އަޅަިގަނެގެން އުޅޭ ޝައިތާނުންނާއި ކުރިމަތިލާނެ ބާރުވެސް ލިބިފައިވެއެވެ.\nކިއު އިން ލަފާކުރިގޮތަށް މީހުން ހައްޔަރުކުރުމާއި މެރުން ފަދަ ކަމެއް ހަގީގަތަށް ނުވިއަސް، އެ ހަރަކަާތްދަނީ އިތުރަށް މަޝްހޫރުވެ ފުޅާވަމުންނެވެ.\nއެމެރިކާގެ ޚަބަރު ފަތުރާ ވަސީލަތްތަކުން ކިއުއެނަންގެ ވާހަކަތައް ދޮގުކޮށް ފާޑުކިޔަމުންދާއިރު، ޓްރަމްޕްގެ ކުރީ ގައުމީ ސަލާމަތީ އެޑްވައިޒަރު ޖެނެރަލް މައިކަލް ފްލީން އާއި ކުރިއަށް އޮތް 2020ގެ އިންތިޚާބުގައި ކުރިމަތިލައްވާފައިވާ 11 ރިޕްބަލިކަން ކެންޑިޑޭޓުންވަނީ ކިއުއެނަންއަށް ތާއީދުކޮށް ވާހަކަދައްކާފައެވެ.\nއެމެރިކާގެ ފުލުސް އޮފިސަރުންވަނީ ކިއު ނިޝާންޖެހި ހެދުންލައިގެން ތިއްބާ ފޮޓޯތަކަށް އަރާފައެވެ. އަދި މިފަދަ މަންޒަރުތައް ޓްރަމްޕްގެ ކެމްޕޭނު ހަރަކާތްތަކުން ދަނީ ފެންނަމުންނެވެ. އެފް.ބީ.އައި އިން ސިފަކުރާގޮތުގައި ކިއުއެނަން ހަރަކާތަކީ ގައުމަށް އޮތް ނުރައްކަލުގެ އިންޒާރެކެވެ. މި ނުރައްކާތެރި ނަޒަރަިއްޔާތު ބަލައިގަނެ، ފޮލޯކުރާމީހުންވަނީ ނިރުބަވެރި އަމަލުތަކުގައި ބައިވެރިވެފައެވެ.\nކިއުއެނަންގެ ގަބޫލުކުރުންތައް ގަބޫލު ކުރާ ކެނެޑާގެ މީހަކުވަނީ އޭނާގެ ކާރު ބޮޑުވަޒީރު ޖަސްޓިން ޓްރޫޑާގެ ގެކޮޅުގައި ޖެއްސުމުގެ ސަބަބުން ހައްޔަރުކޮށްފައެވެ. މިމީހާއަކީ ސިޔާސީމީހަކަށް ރައިފަލަކުން ހަމަލާދީ މަަރާލުމަށް އުޅުނުކަމުގެ ތުހުމަތު ކުރެވޭ މީހެކެވެ. 2019ގައި ނިއުޔޯކް ސިޓީގައި ހަމަނުޖެހުން ހިންގި ޖަމާއަތެއްގެ ވެރިއަކު މަރާލިކަމަށް ތުހުމަތުކުރެވޭ މީހަކު ބުނެފައިވާ ގޮތުގައި، އޭނާ އެމީހާ މަރާލީ ، އެމީހާއަކީ އަޑީދައުލަތަށް ނިސްބަތްވާ މީހަކަށްވާތީއެވެ. ކިއުއެނަން އަށް ތަބާވާ މީހުން ބުނާގޮތުގައި އަޑީދައުލަތުން ކުދިންނަށް ގޯނާކުރާ ނެޓްވޯކު ހިންގައެވެ.


Council inthihaabu faskurumu ge sunset bill faaskohfi\nތުޅާދޫ ދާއިރާގެ މެންބަރު ހިސާން ހުސައިން: ހިސާން ހުށަހެޅުއްވި ކައުންސިލް އިންތިހާބުގެ ހާއްސަ ގާނޫނު ފާސްކޮށްފި -- ފޮޓޯ: މަޖިލީސް\nކޮވިޑް-19 ގެ ސަބަބުން މި އަހަރުގެ ލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބު ފާސް ކުރުމަށް ބޭނުންވާ ހާއްސަ ވަގުތީ ގާނޫނުގެ ބިލު މިއަދު ފާސްކޮށްފި އެވެ.\nސަރުކާރުގެ ފަރާތުން ތުޅާދޫ ދާއިރާގެ މެންބަރު ހިސާން ހުސައިން ހުށަހަޅުއްވާފައިވާ ބިލު މިއަދުގެ ޖަލްސާގައި ފާސްކުރީ 63 މެންބަރުންގެ ވޯޓުންނެވެ. ބިލު ފާސްކުރުމާ ދެކޮޅަށް އެއްވެސް މެންބަރަކު ވޯޓެއް ނުދެއްވަ އެވެ.\nމި މަހުގެ ހަތަރުވަނަ ދުވަހަށް ތާވަލު ކުރި ކައުންސިލް އިންތިހާބު ވަނީ މުއްދަތެއް ނެތް ގޮތަކަށް ފަސްކޮށްފަ އެވެ. އިލެކްޝަންސް ކޮމިޝަން (އީސީ) އިން ނިންމާފައި ވަނީ ރާއްޖޭގައި އިއުލާން ކޮށްފައިވާ ސިއްހީ ކުއްލި ހާލަތުގައި އިންތިހާބު ނުބޭއްވޭނެ ކަމަށެވެ. އޭގެ ސަބަބުން ދިމާވާ ކަންކަން ހައްލު ކުރުމުގެ ގޮތުން އިންތިހާބު ފަސް ކުރުމުގެ ވަގުތީ ނުވަތަ ސަންސެޓް ގާނޫނެއްގެ ބިލެއް ސަރުކާރުން ހުށަހެޅީ އެވެ.\nބިލުގައިވާ ގޮތުން ފަސްވެގެން ދާނީ ކައުންސިލް އިންތިހާބުގެ ވޯޓުލުމުގެ ކަންކަމެވެ. އެ އިންތިހާބުގައި ވާދަ ކުރާނީ މިހާރު ވެސް ކުރިމަތިލާފައިވާ ކެންޑިޑޭޓުން ކަމަށް ބިލުގައި ބުނެ އެވެ. ކުރިމަތިލި ކެންޑިޑޭޓުންގެ ތެރެއިން ނަން ނަގަން ބޭނުންވާ މީހުނަށް އެ ފުރުސަތު އޮންނާނެ ކަމަށް ބިލުގައިވެ އެވެމިހާރު ގޮނޑި ކަށަވަރު ވެފައިވާ ކެންޑިޑޭޓުން މަގާމާ ހަވާލު ވާނީ ފާސްކުރެވޭ އިންތިހާބު ބޭއްވުމަށް ފަހު އިންތިހާބުވާ މެންބަރުންނާ އެކު ކަމަށް ވެސް ބިލުގައިވެ އެވެ.\nބިލު ދިރާސާ ކުރި މިނިވަން މުއައްސަސާތަކުގެ ކޮމިޓީން ވަނީ އިންތިހާބާ ގުޅޭ އިތުރު މަސައްކަތެއް އީސީން ކުރާ ގޮތަށް ބިލަށް މާއްދާއެއް އިތުރުކޮށްފަ އެވެ. އެއީ ވޯޓު ލުމުގެ ހައްގު ލިބިގެންވާ މީހުންގެ ލިސްޓާއި ރަޖިސްޓްރީވެފައިވާ ރަށް ނޫން އެހެން ރަށަކަށް ވޯޓުލާން ބޭނުންވާ މީހުން ރީރަޖިސްޓްރީ ކުރުމުގެ މަސައްކަތް އަލުން ކުރަން ޖެހޭ ގޮތަށެވެ.\nއިންތިހާބަށް ކުރިމަތިލި ސިވިލް ސާވިސް މުވައްޒަފުންގެ ސަންޕެންޝަން ވެސް އުވި، ކުރިން ތިބި މަގާމަށް ރުޖޫއަވާނެ ކަމަށް ބިލުގައިވެ އެވެ. އެ ހިސާބުން އަލުން އިންތިހާބު ބާއްވަން އިއުލާން ކުރަން ދެން އިންތިހާބާ ގުޅޭ ގޮތުން ކެމްޕޭން ކުރުމުގެ އެއްވެސް ހަރަކާތެއް މުވައްޒަފުންނަށް ކުރިއަށް ނުގެންދެވޭނެ ކަމަށް ކަމަށް ބިލުގައި ބުނެ އެވެ. އިންތިހާބު ބާއްވާނެ ތާރީހު އިއުލާން ކުރާ ދުވަހުން ފެށިގެން އަލުން ސަސްޕެންޝަން ފެށޭނެ ކަމަށް ވެސް ބިލުގައި ބުނެ އެވެ.\nމީގެ އިތުރުން އާ ކައުންސިލަރުން އިންތިހާބު ކުރެވެން ދެން މިހާރު ތިބި ކައުންސިލަރުންގެ ދައުރު ދިގު ކުރާ ގޮތަށް ގާނޫނު އަސާސީއަށް އިސްލާހު ގެންނަ ބިލެއް ސަރުކާރުގެ ފަރާތުން ބިލެތްދޫ ދާއިރާގެ މެންބަރު އަހުމަދު ހަލީމް ހުށަހެޅުއްވި އެވެ. ޖޫން މަހުގެ ތިންވަނަ ދުވަހަށް މިހާރު ތިބި ކައުންސިލަރުންގެ ދައުރު ހަމަވެ އެވެ.\nނަމަވެސް މި ހާލަތުގައި ގާނޫނު އަސާސީ އިސްލާހު ކުރަން ބައެއް މެންބަރުން ދެކޮޅު ހެއްދެވުން ގާނޫނު އަސާސީ އިސްލާހު ނުކޮށް ވަގުތީ ގާނޫނެއްގެ ގޮތުގައި އެ ކަން ކުރުމަށް ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވެސް ބިލެއް ހުށަހެޅުއްވި އެވެ. އެ ގޮތަށް ފާސްކުރެވޭނެ ކަމާ މެދު ވެސް މެންބަރުންގެ މެދުގައި ހިޔާލު ތަފާތެވެ.\nރައްޔިތުންގެ މަޖިލިސް އިލެކްޝަންސް ކޮމިޝަން ލޯކަލް ކައުންސިލްތަކުގެ އިންތިހާބު + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު\nއިންތިހާބު ފަސްކުރާ ބިލުގެ މަސައްކަތް އަންނަ ހަފުތާގައި


Dho?! Anwar beynumee 25 furumuge kurin 50 gaumakah dhaan\nއަންވަރު ބޭނުމީ 25 ފުރުމުގެ ކުރިން 50 ގައުމަކަށް ދާން\n"ސްކޫލް ނިންމި ގޮތަށް ސޭވްކޮށްގެން ހަމަ ޓްރެވަލް ކުރަނީ. ވަޒީފާގެ އިތުރުން އެހެން މަސައްކަތް ވެސް ކޮށްގެން ސޭވް ކުރަނީ"\nހުސެއިން އަންވަރުގެ އިންސްޓަގްރާމް ފީޑު ބަލައިލީމާ، މިއީ ޓްރެވަލް ކުރުމުގައި އަރާ ހުރި މީހެކޭ ހިތަށް އަރާނެ އެވެ. އުމުރުން 22 އަހަރުގެ މި ޒުވާނާ އޭނާގެ ދަތުރުނާމާ ކިޔައިދެނީ "މޯލްޑިވޯޓްރެވެލާ"ގެ ނަމުގައި ހަދާފައިވާ އިންސްޓަގްރާމް އެކައުންޓަކުންނެވެ.\nނޭޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ)ގެ ޕްރޮކިއުމެންޓް އޮފިސަރެއްގެ ގޮތުގައި 2015 ވަނަ އަހަރުން ފެށިގެން ވަޒީފާ އަދާކުރަމުން އަޔަސް، އަންވަރުގެ ދަތުރުފަތުރުގެ ޕްލޭނަށް ބުރުލެއް އެރިޔަކަ ނުދެއެވެ. މިހާރު ކިޔަވަމުން އަންނަ ބެޗެލާސް އޮފް ހިއުމަން ރިސޯސް މެނޭޖްމެންޓް ކޯހުގައި އުޅެމުން ވެސް ދަތުރުކުރަން ވަގުތު ހޯދަނީއެވެ.\nއަންވަރުގެ އަމާޒަކީ އުމުރުން 25 އަހަރުވުމުގެ ކުރިން، 50 ގައުމަކަށް ދަތުރުކޮށްލުން--\nއަހަރަކު އެއް ފަހަރު ވެސް ޗުއްޓީއެއް ހަދާނުލެވިގެން އުޅޭ ކަމަށް ބައެއް މީހުން ބުނާ ވާހަކަ އަންވަރު ގަބޫލެއް ނުކުރެއެވެ. އޭނާ ދެކޭ ގޮތުގައި އެކަމަށް ޝައުގުވެރި ނަމަ، ޗުއްޓީ ވެސް ލިބޭނެއެވެ. ވަގުތު ހޯދައިގެންވެސް ދެވޭނެއެވެ.\n"މިދިޔަ އަހަރު ޖުލައިން ފެށިގެން މި އަހަރުގެ ފެބުރުއަރީއާ ހަމައަށް ނީންނާނެ އަޅުގަނޑު އެއްވެސް ގައުމަކަށް ނުގޮސްއެއް. ބައެއް މަސްމަހުގަ ހުންނާނެ ހަތަރު ފަހަރު ވެސް ގޮސް. ދާން ބޭނުވީމަ ދެވޭނެ ހަމަ،" މަސައްކަތްކުރާ އޮފީހުގެ ހުއްދަ ކުރިއާލައި ހޯދައިގެން އަންވަރު މިކަން ކުރަނީ އަހަރަކަށް ވާ ވަރަށް ޕްލޭން ވެސް ކޮށްގެނެވެ.\nއެކަމަކު ވަގުތާ އެއްވަރަށް އަންވަރު އަންނަނީ ދަތުރުކުރަން ފުރުސަތު ވެސް ހޯދަމުންނެވެ. ވިލާ ކޮލެޖްގެ ސްޓޫޓެންޑް އެސޯސިއޭޝަންގެ ޗެއާ ސެކްރެޓަރީ ކަމުގައި އުޅެމުން، އިތުރު އެހެން ވޮލަންޓަރީ މަސައްކަތްތައް ވެސް ކުރެއެވެ. އެއީ މިފަދަ ކަންކަމުގައި އުޅެގެން އެކި ދާއިރާތަކުން ފުރުސަތު ފަހިވެގެން ދިއުމަކީ އަންވަރަށް ދަތުރު ކުރުމުގައި ލިބޭ ފަސޭހަކަށް ވެފައި، ދެމި ހުންނަން ލިބޭ ހިތްވަރަކަށް ވެސް ވާތީއެވެ. އެހެންވެ އޭނާ ހުރީ ކުރިއަށް އޮތްތާ ވެސް ޖަމިއްޔާތަކުގައި ހިލޭސާބަހަށް ހަރަކާތްތެރި ވުމަށް ނިންމައިގެންނެވެ.\nއަންވަރު ބުނާ ގޮތުން، އެކި އެކި ގައުމުތަކަށް ޓްރިޕްތަކަށް ގޮސް އުޅޭއިރު އެ ގައުމުތަކުގެ ކަލްޗާ ވަރަށް ރަނގަޅަށް ދަސްވެ އިތުރު ކަންކަމަށް ލޯ ހުޅުވެ އެވެ. އަދި މީހުންގެ ތެރޭގައި އުޅެންވީ ރީތި ގޮތް ދަސްވެ، ތަފާތު ކާއެއްޗެހި ތަޖުރިބާކުރަން ލިބެއެވެ. ހިތްގައިމު ތަންތަނުގައި ނަގާފައިވާ ފޮޓޯއެއް އިންސްޓަގްރާމް ކޮށްލަން ލިބުމަކީ ވެސް އޭނާގެ އެއް އުފަލެވެ.\nA post shared by Anwar | Maldivo (@maldivotraveller) on Jun 23, 2019 at 9:50pm PDT\nއެކަމަކު އަންވަރުގެ ޓްރެވެލް ލައިފްގެ ފެށުމުގައި މިއަދު މި ފެންނަހާ ސަޕޯޓާއި ލޯތްބާއި އަރާމެއް ނެތެވެ. ދަތުރުކުރާ ހިތްވާލެއް ބޮޑުކަމުން ފުރަތަމަ ދަތުރެއް ކުރީ މައިންބަފައިންނަށް ނޭނގި ރައްޓެއްސަކާއެކު އެކަންޏެވެ. އޭރު އުމުރުން 16 އަހަރުގައި، އުފަށް ރަށް ރ. އިނގުރައިދޫން އޯލެވެލް ނިންމާލުމަށް ފަހު ކިޔަވަން މާލެ ފޭބި ގޮތަށް ވަޒީފާ އަށް ގޮސް ސޭވްކުރި ފައިސާ އިން އެފަހަރުގެ ތަޖުރިބާ ހަނދާނުން ނުފިލާހާ ފޮނިކޮށްލާފައި، ޓްރެވަލިން އަކީ ހޮބީއަކަށް ހެދީއެވެ.\n"(ވަގަށް ދިޔަކަން) ބޭބެ އަށް އެނގިގެން ވަރަށް ހިތްހަމަ ނުޖެހިފަ ހުރީ. އެދުވަސްކޮޅު ވާހަކަ ވެސް ނުދައްކާ. އެކަމަކު މިހާރު ވަރަށް ސަޕޯޓިވް،" ބޭބެ އަކީ ފޮޓޯގްރަފަރަކަށް ވުމުން ދަތުރުތަކުގައި ނަގާ ފޮޓޯތައް އެޑިޓްކުރުމުގައި މިހާރު އެންމެ ބޮޑު އެހީތެރިއަކީ އެއީއެވެ.\nމިހާތަނަށް އަންވަރު 12 ގައުމަކަށް ދަތުރުކޮށްފައި\nދަތުރެއް ދާން ބޮލުތެރޭގައި އެނބުރޭ ހިސާބުން އެތަނަކާ ބެހޭ ރިސާޗްތައް ހަދައިގެން ކުރީ ބައިގައި އަންވަރު ހުންނަނީ ތައްޔާރު ވެގެންނެވެ. އެހެންވެ، ތާރީހީ ތަންތަނަށް ގޮސް އެކްސްޕްލޯ ކުރަން ވެސް ފަސޭހައެވެ. އެއްފަހަރު ދިޔަ ގައުމުތަކަށް ދެވަނަ ފަހަރު ދިޔަ ނަަމަވެސް އަންވަރު ގެންގުޅޭ އުސޫލަކީ އެ ގައުމުތަކުން މުޅިން ނުދާ އެހެން ހިސާބުގަޑަކަށް ގޮސް އަލުން އާ ތަޖުރިބާއެއް ކޮށްލުމެވެ.\nއިންސްޓަގްރާމް ފީޑް ރީތިކުރަން މަސައްކަތްކުރާ އަންވަރު ބުނީ އޭނާގެ ފޮޓޯތައް ފެނިގެން ބައެއް ގައުމުތަކުގެ ހޮޓެލް ތަކުން އޮފާތައް ލިބޭ ކަމަށެވެ. ފްރީ ސްޓޭ ނުވަތަ ފްރީ ޓިކެޓް ލިބިގެން ވެސް އެތައް ގައުމަކަށް ގޮސްފިއެވެ. އެފަހަރުތަކުގައި މާ ބޮޑަށް ބަޖެޓާ މެދު ވިސްނާކަށް ވެސް އޭނާއަކަށް ނުޖެހެއެވެ.\nA post shared by Anwar | Maldivo (@maldivotraveller) on May 8, 2019 at 7:19am PDT\nޓްރެވެލް ކުރަނީ ސޭވް ކޮށްގެން\n"ސްކޫލް ނިންމި ގޮތަށް ސޭވްކޮށްގެން ހަމަ ޓްރެވަލް ކުރަނީ. ވަޒީފާގެ އިތުރުން އެހެން މަސައްކަތް ވެސް ކޮށްގެން ސޭވް ކުރަނީ. ހަމަ ވަރަށް ބުރަކޮށް އުޅެގެން މިކަމަށް ބަޖެޓް ހޯދަނީ. އަޅުގަނޑާ އެއްކޮށް ދެން ޓްރެވަލްކުރާ ކުއްޖާ ވެސް ހަމަ ސޭވް ކުރާނެ."\nޓްރެވަލް ކުރަން ބޭނުން މީހުންނަށް އޭނާ ބުނަި އެއީ އުނދަގޫ ކަމެއް ނޫންކަމަށެވެ.\n"އަދިވެސް މީހުންނަށް ހީވެފަ އޮންނަނީ ޓްރެވަލް ކުރުމަކީ ބޭކާރު ހަރަދެކޭ. އެކަމަކު ލާރި ހޯދަނީ ވެސް ސެޓިސްފެކްޝަނަކަށްނު. އެހެންވީމަ އެ ލާރިން ޓްރެވަލް ކޮށްގެން ބޭކާރު ކަމަކަށް ނުވާނު. ވަކި ބަޖެޓެއްގެ ދަށުން ސޭވް ކުރީމަ އޯކޭ ވާނެ."\nއަންވަރަށް މިހާތަނަށް ގިނައިން ދެވިފައި ހުރީ އޭޝިއާގެ ގައުމުތަކަށެވެ. ބައެއް ގައުމުތަކަށް ދެވޭލެއް ގިނަކަމުން ދެވުނު އަދަދު ވެސް އޭނާގެ ހަނދާނަކު ނެތެވެ. އެކަމަކު އަންވަރުގެ އިންސްޓަގްރާމް ފީޑުން ހުރިހާ ތަފްސީލެއް ފެންނަން އެބަ ހުއްޓެވެ. މަދުން ނަމަވެސް ރާއްޖޭގެ ރިސޯޓުތަކަށް ވެސް ދެއެއެވެ. އޭނާގެ ޓްރެވަލް ޕާޓްނަރު ލައްވާ ނަގާފައިވާ އަންވަރުގެ ފޮޓޯތަކުން އެ ފީޑު އެ އޮތީ ފުރިފައެވެ.\nއަންވަރުގެ ޓްރެވަލް ޕްލޭނުގައި ކުރިއަށް އޮތީ ކޮލެޖް ޓްރިޕަކާ ގުޅުވާލައިގެން ތުރުކީ އަށް ދާށެވެ.\nކުޑަ ބަޖެޓަކުން ޓްރެވަލް ކުރަން ބޭނުން ނަމަ ޓިޕްސްކޮޅެއް\n1. އެކޮމޮޑޭޝަން އަށް އެއާ.ބީން.އެން.ބީ ކަހަލަ އަގުހެޔޮ ޕްލެޓްފޯމެއް އިހްތިޔާރު ކުރުން\n2. ސޯލޯކޮށް ޓްރެވެލް ކުރާ ނަމަ ހޮސްޓަލްގައި ހުރުން. އެއްޗެހި ގެއްލުމުގެ ބިރު އޮތަސް ފަރުވާތެރިވެގެން އުޅުނީމަ ރަނގަޅުވާނެ.\n3. ކުރީ ބައިގައި ބުކް ކުރުން. އޭރުން ޕްރޮމޯޝަންތަކުން އަގު ހެޔޮކޮށް ޓިކެޓް ލިބޭނެ.\n4. ދިޔުމުގެ ކުރިން އަގު ހެޔޮކޮށް ހުރެވޭނެ ތަންތަން ރިސާޗް ކޮށްލުން.\n5. ދިޔުމުގެ ކުރިން ރަފްކޮށް ބަޖެޓެއް ހެދުން.


Badhalu Hifumattakai Iran ah Kurevidhaane Kankan - vNews.mv\nއީރާނުގެ ޒަމާނީ މިސައިލްތަކެއް ތައްޔާރީ ހާލަތުގައި: ބަދަލުހިފާނޭކަން ވަނީ ކަށަވަރުވެފައި\nބަދަލުހިފުމަށްޓަކައި އީރާނަށް ކުރެވިދާނެ ކަންކަން\nއިމާދު ލަތީފު 05 January 2020, 20:37\nއެމެރިކާއިން އީރާނުގެ އަސްކަރިއްޔާގެ ވެރިޔާ ޖެނެރަލް ގާސިމް ސުލައިމާނީ އަވަހާރަކޮަށްލުމުން ވޭންދެނިވި ގޮތަކަށް ބަދަލުހިފާނޭކަމަށް އީރާނުން ވަނީ ބުނެފައެވެ. މިހާތަނަށް ދުވަހަކުވެސް ނަގާފައި ނުވާ ހަގުރާމައިގެ ބޮޑު ރަތްދިދަ ނަގައިފިއެވެ. ދުނިޔެ އޮތީ އީރާނުން އަޅާ ފިޔަވަޅެއް ދެނެގަތުމުގެ އިންތިޒާރުގައެވެ. ތަޖުރިބާކާރުން އެއްބަސްވާގޮތުގައި ރައީސް ޓްރަމްޕާއި އޭނާގެ އެޑްވައިޒަރުން ވަރަށް ބޮޑު ގޯހެއް ހައްދަވައިފިއެވެ. އީރާނު ދަސްނުކޮށް ނުރައްކާތެރި ކަމެއް ކޮށްފިއެވެ. ޖެނެރަލް ސުލައިމާނީ އަވަހާރަކޮށްލީމާ ހިތްވަރު އެލި ދޫދީފާނެކަމަށް ހީކޮަށްފިއެވެ.\nއީރާނުން ބަދަލު ހިފާނީ އީރާން ބޭނުންވާ ވަގުތަކާއި ތަނެއްގައެވެ. މިކަން އައުންގާތީ އެންމެ ދިމާލަކުން ނޫނެވެ. އެއްފަހަރާ އެތައް ދިމާލަކުންނެވެ. އެމެރިކާގެ ކުރީގެ ދިފާއީ ވަޒީރު ޑޮނަލްޑް ރަމްސްފެލްޑުވެސް ވިދާޅުވިފަދައިން ހުޅުވިފައިވާ ހަގުރާމައެއްގައި އީރާނުގެ އަމާޒުފަތްގަޑަކަށް ވެދާނެ އެމެރިކާގެ ކިތަންމެ މަރުކަޒެއް އީރާނުގެ އަރްފޯރާ ފަށުގައި އެބަހުއްޓެވެ. އޭގެ ތެރެއިން އެއްތަނަކީ އެމެރިކާގެ ކަނޑުގެ ލަޝްކަރުގެ ފަސްވަނަ ފުލީޓުގެ ހެޑްކުއާޓަރެވެ. މިތަން ހުންނަނީ ބަހުރޭނުގައެވެ. އެއީ ގޮނޑުދޮށުގައި ތިބެގެން ގާ އުކިޔަސް ފޯރާ ހިސާބެވެ. އެމެރިކާގެ އަމާޒަކަށް މިހާ ފާޅުކަންބޮޑުކޮށް ސީދާ ހަމަލައެއް ދިނުމަކީ ތަޖުރިބާކާރުން ގަބޫލުކުރާ ގޮތުގައި އީރާނުން ކުރާނޭ ކަމެއް ނޫނެވެ.\nބޮޑަށް ގާތީ އީރާނުގެ މަދަދު ލިބޭ އެކި ޖަމާއަތްތައް މެދުވެރިކޮށް ހަރަކާތްތަކެއް ހިންގުމެވެ. ގަލްފުގައިވާ އެމެރިކާގެ އެންމެ މުހިންމު ދެ ބައިވެރިންނަކީ ސައުދީ އަރަބިޔާ އާއި އެމިރޭޓްސްއެވެ. އެތަންތަނުގެ ތެޔޮ އުފައްދާ ކާރުޚާނާތަކަށް ވަރަށް ފަސޭހައިން ހަމަލަދީ ފުނޑައިލެވިދާނެއެވެ. އީރާން ބޭނުން ކޮންމެ ވަގުތެއްގައި ހޮރްމުޒް ކަނޑުއޮޅި ބަންދުކޮށް ގަލްފުގެ ތެރެއިން ދުނިޔޭގެ ބާޒާރަށް ނެރޭ ތެޔޮ ހުއްޓުވިދާނެއެވެ. އޭރުން އިސާހިތަކު ދުނިޔެ ތެލަށް ޖެހޭނެއެވެ. އިޒްރޭލަށް ހަމަލާދީނުމަކީވެސް ވަރަށް ފަސޭހައިން ކުރެވިދާނެ ކަމެކެވެ. ލުބުނާނާއި ސީރިޔާގައި އީރާނުން މަދަދުކުރާ ޖަމާއަތްތައް ގިނަގުނައެވެ. އެމީހުންގެ އަތުގައި އިޒްރޭލުގެ ކޮންމެ ސަހަރަކަށްވެސް ފޮނުވާލެވޭވަރުގެ މިސައިލާއި ރޮކެޓް އެބަހުއްޓެވެ. އީރާނުން ކުރަންޖެހޭނެހާވެސް ކަމަކީ ހުއްދަ ދިނުމެވެ. އިޒްރޭލަށް ހަމަލައެއް އަމާޒުކުރާނަމަ އެކަން ކުރާނީ ލުބުނާނުގެ ހިޒްބު ﷲ ޖަމާއަތުންނެވެ. އެއީ އިޒްރޭލުވެސް ޖެހިލުންވާ ޖަމާއަތެކެވެ.\nއިރާގަކީވެސް އީރާނު ބޭނުންވެއްޖެނަމަ ހަގުރާމައިގެ މައިދާނަކަށް ހެދިދާނެ ތަނެކެވެ. ޖެނެރަލް ސުލައިމާނީ އަވަހާރަކޮށްލުމާ ގުޅިގެން ބައުދާދުގައި ހުންނަ އެމެރިކާ އެމްބަސީއަށް ދެވުނު ހަމަލަޔާއި އެމެރިކާ ސިފައިންގެ މަރުކަޒަކަށް ދެވުނު ހަމަލަޔަކީ މިކަމުގެ ހެއްކެކެވެ. ޑްރޯން ބޭނުންކޮށްގެން އެކި އަމާޒުތަކަށް ހަމަލާދިނުމާއި ބޮންގޮއްވުމުގެ އެތަކެއް ހަމަލާވެސް އެކި ޖަމާއަތްތައް މެދުވެރިކޮށް މުޅި މެދުއިރުމަތީގައި އެއްވަގުތެއްގައިވެސް ދެވިދާނެއެވެ. ސައުދީ އަރަބިޔާއަކީ ފަސޭހައިން ސިހޭ ގައުމެކެވެ. އެހެންވީމާ އީރާނުން ހަމަލާއެއް އެބައާދެޔޭ ހީވަންޏާ އިސްވެ އީރާނަށް ހަމަލައެއް ދިނުމަކީ ސައޫދީންވެސް ކޮށްފާނެ ކަމެކެވެ. އެކަހަލަ ކަމެއްވެއްޖެނަމަ ދެން އެއްވެސް ބަޔަކަށް ފަސްއެނބުރި ބަލައިލާން ފުރުސަތެެއް ނުލިބޭނެއެވެ.\nއީރާނަށް ޑިޕްލޮމެޓިކް މައިދާނުގައިވެސް ކުރެވިދާނެ ކަންތައް ގިނަގުނައެވެ. އިރާގުގެ ސަރުކާރަށް މަޖުބޫރުކޮށްގެން އެމެރިކާ ސިފައިން ބާލަން ޕްރެޝަރު އިތުރު ކުރެވިދާނެއެވެ. ރަޝިޔާއާއި ޗައިނާ އަދި ތުރުކީގެ އެހީގައި ބައިނަލްއަގުވާމީ ކެމްޕޭނެއްވެސް ހިންގިދާނެއެވެ. އެމެރިކާގެ އަމަލަކީ ދުނިޔޭގެ ހުރިހާ ގާނޫނުތަކެއް މުގުރައިލުމުގެ ޓެރަރިޒަމެވެ. އެހެންވީމާ އދ ގެ ސަލާމަތީ މަޖިލީހަށް މައްސަލަ ގެންދެވިދާނެއެވެ. ބައިނަލްއަގުވާމީ ކޯޓަށްވެސް މައްސަލަ ހުށައެޅިދާނެއެވެ. އެކަމަކު އީރާނުގެ ރަތްދިދަޔާއި ބަސްމަގަށް ވިސްނާއިރު ޑިޕްލޮމަސީއާއި ގާނޫނީ ވިޔުގައިގެ ތެރެއިން ބަދަލެއް ބޭނުންވެގެން އެކަމުގެ އިންތިޒާރުގައި ތިބޭނޭކަމަށް ލަފައެއް ނުކުރެވެއެވެ.


Member Saneef ah maru ge inzaaru dheefi\nމެމްބަރު އަބްދުﷲ ސަނީފު--\n28 ނޮވެންބަރ 2020 - 15:13:12\nރައްޔިތުންގެ މަޖިލީހުގައި ތިނަދޫ އުތުރު ދާއިރާގެ މެމްބަރު އަބްދުﷲ ސަނީފް ދެއްކެވި ވާހަކަތަކަކާ ގުޅިގެން އޭނާއަށް މަރުގެ އިންޒާރު ދީފި އެވެ.\nސަނީފު ދެއްކެވި ވާހަކަތަކާއެކު ސޯޝަލް މީޑިއާގައި އޭނާއަށް އިންޒާރުދިން ފަރާތްތަކުން ވަނީ ފްރޭމްކޮށް ޖަލަށް ލާނެކަމުގެ އިންޒާރުތަކެއް ވެސް ދީފަ އެވެ.\nއެކަމާއި ގުޅިގެން ސަނީފް މިއަދު ސީއެންއެމްއަށް ވިދާޅުވީ މަރުގެ އިންޒާރުތައް ވެސް ދެމުން އަންނަ ކަމަށާއި އެކަމަކު އެންމެ ބޮޑު ވަރަކަށް ވެސް ކުރެވޭނީ ހައްޓަށް ގެއްލުން ދިނުން ކަމަށެވެ. އަދި ބަޔަކު ދެމުންދާ އިންޒާރުތަކަކާއި ގުޅިގެން އެފަދަ ވާހަކަތައް ދެއްކުން ހުއްޓާނުލައްވާނެ ކަމަށް ވެސް އޭނާ ވިދާޅުވި އެވެ.\nސަނީފަށް ބަހުގެ ހަމަލާތައް އަމާޒުވީ ވަސީލަތްތައް ހުރީ ހުވަދޫގައި ނަމަވެސް އެ އަތޮޅަށް ތަރައްގީ ލިބެމުންނުދާތީ އެކަމާއި ކަންބޮޑުވުން ފާޅުކުރައްވާ ދެެއްކެވި ވާހަކަތަކަކާ ގުޅިގެންނެވެ.\nސަނީފް ވިދާޅުވީ ތިނަދޫއަށް ބަލާއިރު އެތަނުގައި ވެސް ސިއްހީ ހިދުމަތް ނަމެއްގައި ލިބޭތީ ގިނަ ފަހަރަށް ދާން ޖެހެނީ ރާއްޖޭގެ ކޮންމެވެސް އެހެން ހިސާބަކަށް ކަމަށެވެ. އަދި ކުރިން ވެސް ހުވަދޫ ރައްޔިތުންނަކީ ވަކި ދައުލަތެއް ގާއިމުކުރަން އުޅުން ބައެއް ނޫން ކަމަށާއި އޭރު ވެސް ބޭނުންވީ އިގްތިސާދީ ގޮތުން ކުރިއަރަން ކަމަށް ވިދާޅުވި އެވެ.\nއޭގެ އިތުރުން އޮޅުވާލައިގެން ތަރައްގީ ކުރުމުގެ ބަދަލުގައި ގުޅިގެން ތަރައްގީގެ މަޝްވަރަތާއް ފަށާއި އެކުގައި ތަަރައްގީގެ މަސައްކަތް ފެށުން މުހިއްމުކަން ފާހަގަކުރެއްވި އެވެ.\nމަޖިލިސްއިންޒާރު ދިނުންމެމްބަރު ސަނީފު


Simdi in anhen muvahzafun masahkai kuraa restaurant eh hulhuvaifi\nސިމްޑީ ކުންފުނީގެ ލެވޯގެ މުވައްޒަފުން ފޮޓޯއަކަށް ހުއްޓިގެން- ފޮޓޯ: ސިމްޑީ\nރާއްޖޭގެ މަޝްހޫރު ވިޔަފާރި ކުންފުނި، ސިމްޑީ އިން ހުސް އަންހެން މުވައްޒަފުން މަސައްކަތް ކުރާ ރާއްޖޭގެ ފުރަތަމަ ރެސްޓޯރެންޓް ހުޅުވައިފި އެވެ.\n"ލީވޯ" ގެ ނަމުގައި ހުޅުމާލޭގައި ސިމްޑީ ކުންފުނިން ހުޅުވި މި ރެސްޓޯރެންޓުގައި ދިވެހި އަންހެނުން މަސައްކަތް ކުރާއިރު، މި ތަނުގެ އެންމެ ހާއްސަ ކަމަކީ ރާއްޖޭގައި މިހާތަނަށް ހުޅުވި ހުސް އަންހެން މުވައްޒަފުން މަސައްކަތް ކުރާ ހަމައެކަނި ރެސްޓޯރެންޓަށްވުމެވެ. މި ރެސްޓޯރެންޓުގެ ހުރިހާ މަސައްކަތްތަކެއްގައި ވެސް އުޅޭނީ އަންހެނުންނެވެ.\nސިމްޑީ ކުންފުނިން ބުނި ގޮތުގައި ލީވޯގައި ދިވެހިން ޝައުގުވެރިވާނެ ތަފާތު ޑިޝްތަކެއް ތައްޔާރު ކޮށްފައި ހުންނާނެ އެވެ. މި ތަނުގައި ވޭޓަރުން އިން ފެށިގެން ޝެފުންނާ ހަމައަށް މަސައްކަތް ކުރާނީ ހުސް އަންހެނުން ކަމަށެވެ.\nމި ރެސްޓޯރެންޓުގެ ހާއްސަ އެއް ކަމަކީ ޕޭސްޓްރީގެ ބާވަތްތަކާއި ޕާސްތާ ފަދަ ތަކެތި މި ތަނުގައި އަމިއްލަ އަށް އުފެއްދުމެވެ.\nލީވޯ ރެސްޓޯރެންޓުގައި ހާއްސަ ހަތް މެނޫއެއް ހުރެ އެވެ. ހެނދުނުގެ ސަޔަށް ހާއްސަ މެނޫއަކާއި މެންދުރުގެ ކެއުމަށް ހާއްސަ މެނޫއެއްގެ އިތުރުން މީރު ފޮނި ކާތަކެތި ހިމެނޭ ގޮތަށް މެނޫއެއް ހިމެނެ އެވެ. މީގެ އިތުރުން ޕިއްޒާ އަށް ހާއްސަ މެނޫއަކާއި ސޫޝީ އަދި މީރު ބުއިންތަކަށް ހާއްސަ މެނޫއެއް ވެސް ހުރުމެވެ.


Ingisreysi noo passport alun beynun kuranee | Mihaaru\nލައިފްސްޓައިލް / އީޔޫ\nއިނގިރޭސި ނޫ ޕާސްޕޯޓް އަލުން ބޭނުންކުރަން ނިންމައިފި\n24 ފެބުރުއަރީ 2020 - 07:08\nމިކަމާ ބެހޭ ގޮތުން އިނގިރޭސި ހޯމް އޮފީހުން ބުނީ އީޔޫގެ މެމްބަރަކަށް އެ ގައުމު ވުމާ ގުޅިގެން 1988 އިން ފެށިގެން ބޭނުންކުރަމުން ދިޔަ ކަވަރުގައި ބާގަންޑީ (ގަދަ ވައިލެޓް ކުލައެއް) ހުންނަ ޕާސްޕޯޓްގެ ބަދަލުގައި އަންނަ މަހުން ފެށިގެން ބޭނުންކުރާނީ ކުރިއަށް ވުރެ ސެކިއުރިޓީ ފީޗާތައް ވަރުގަދަ، ގަދަ ނޫކުލައިގެ ކަވަރު ހުންނަ ޕާސްޕޯޓް ކަމަށެވެ. ހޯމް އޮފީހުން ބުނީ އެ ޕާސްޕޯޓަކީ އިނގިރޭސިވިލާތުގެ އަމިއްލަވަންތަކަން ދައްކުވައިދޭ އެއްޗެއް ކަމަށެވެ.\nނޫކުލައިގެ ކަވަރެއް އިންނަ ޕާސްޕޯޓް އެ ގައުމަށް އެންމެ ފުތަތަމަ ތައާރަފުކުރީ 1921 ގަ އެވެ. އޭގެ ކަވަރުގައި ހުންނަނީ ނުލާއި ރަން ކުލައިގެ ލިޔުންތަކާއި ކުރެހުންތަކެވެ.\nހޯމް ސެކްރެޓަރީ ޕްރިތީ ޕަޓޭލް ވިދާޅުވީ އިނގިރޭސީންގެ އައިޑެންޓިޓީ ރަމްޒުކޮށްދޭ ނޫ ޕާސްޕޯޓް އަލުން އިޔާދަވުމަކީ އިނގިރޭސިންނަށް ލިބޭ ވަރަށް ބޮޑު ފަހުރެއް ކަމަށެވެ.\nބާގަންޑީ ކުލައިގެ ޕާސްޕޯޓް އަންނަ މަހުން ފެށިގެން އުވައިލަން ނިންމާފައިވާ އިރު މިދިޔަ އަހަރުގެ މާމް މަހުގެ 30 ހައި ވަނީ ޕާސްޕޯޓްގެ ބޭތުގައި ލިޔެފައި އިންނަ ޔޫރަޕިއަން ޔުނިއަން އެ ލަފުޒު ވެސް އުނިކޮށްފަ އެވެ.\nޕާސްޕޯޓްގެ ކަވަރުގެ މަތީގައި ކުރިން ރަން އަކުރުން ޔޫރަޕް ޔުނިއަން ލިޔެފައިވާ އިރު އޭގެ ދަށުން ދެން އިންނަނީ "ޔުނައިޓެޑް ކިންގްޑަމް އޮފް ގްރޭޓް ބްރިޓްން އެންޑް ނޮދަން އަޔަލެންޑް" އެވެ.\nބީބީސީން ރިޕޯޓްކޮށްފައިވާ ގޮތުގައު ނޫ ޕާސްޕޯޓް އަލުން އިޔާދަކުރާ އިރު، އެ ޕާސްޓް ތައްޔާރުކުރުމުމުގެ މަސައްކަތް ހަވާލުކޮށްފައި ވަނީ ފްރާންސްގެ ކުންފުންޏެއް ކަމަށްވާ ތާލެސްއާ އެވެ. ހޯމް އޮފީހުން ލަފާކޮށްފައިވާ ގޮތުގައި އެ ގައުމުގައި މިހާތަނަށް ދޫކޮށްފައިވާ ޕާސްޕޯޓްތައް އަންނަ މެއި މަހުގެ ކުރިން ނޫ ޕާސްޕޯޓަށް ބަދަލުކުރެވޭނެ އެވެ.\nއެކަމަކު ބާގަންޑީ ކަވަރު ހުރި ޕާސްޕޯޓްތަކުގެ މުއްދަތު ހަމަވަންދެން ރަސްމީކޮށް ބޭނުންކުރެވޭނެ އެވެ.\nދުނިޔޭގައި ނޫކުލައިގެ ޕާސްޕޯޓް ބޭނުންކުރާ ގައުމުތަޖުގެ އަދަދު 81 އަށް އަރަ އެވެ. އޭގެ ތެރޭގައި އޮސްޓްރޭލިއާ އާއި އެމެރިކާ އާއި ކެނެޑާ، އިންޑިއާ އަދި ހޮންކޮންގް ހިމެނެ އެވެ. ކެރީބިއަން ގައުމުތަކުގެ ތެރެއިން ނޫކުލައިގެ ޕާސްޕޯޓް ގެންގުޅޭ ގައުމުތަކުގެ ތެރޭގައި ޖެމެއިކާ، ބާބެޑޯސް، ބާބުޑާ އަދި އަންޓިގްއާ ފަދަ ގައުމުތައް ހިމެނެ އެވެ.\nIngireysi aa passport in European Union unikoffi\nޔޫރަޕްގެ ގައުމުތަކުގެ ތެރެއިން ކްރޮއޭޝިއާ އާއި އައިސްލެންޑާއި ބޮސްނިއާ އަދި މެދު އިރުމަތިން އިރާގާއި އިޒްރޭލާއި ސީރިއާ ފަދަ ގައުމުތަކުގައި ވެސް ބޭނުން ކުރަނީ ނޫ ކުލައިގެ ޕާސްޕޯޓެވެ.\nޕާސްޕޯޓަކީ ގައުމުތަކަށް ދަތުރުކުރާ އިރު، ބޭނުން ކުރަން މަޖުބޫރު ރަސްމީ ޑޮކިއުމަންޓެކެވެ.\nއީޔޫ އިނގިރޭސިވިލާތް ޕާސްޕޯޓް


#Addu bondo magi Speed-breaker edaah fahtagathaa\nހިތަދޫ ބޮނޑޮ މަގި ސްޕީޑް ބްރޭކަރަ އެޑާއް ފައްޓަގަތާ\n1 Dec 19, 2015, 19:41 ޙުސައިން ޒަހީން\nހިތަދޫ ބޮނޑޮމަގި ސްޕީޑް ބްރޭކަރަ އެޑުމުގެ މަސައްކަތް އެމްއާރްޑީސީ މުވައްޒަފުން ކެރަނީ.\nއައްޑޫ ސިޓީ ހިތަދޫ ބޮނޑޮ މަގި ސްޕީޑް ބްރޭކަރަ އެޑުމުގެ މަސައްކަތް މޯލްޑިވްސް ރޯޑް ޑިވޮލޮޕްމެންޓް ކޯޕަރޭޝަން (އެމްއާރްޑީސީ) އިން ފައްޓަގަތާ.\nއެގޮތުން އެންމެ ފެރެތުމަ ސްޕީޑް ބްރޭކަރާ، ހިތަދޫ ބޮޑޮ މަގި ހިންނެ އާގަލާ މާޓެ ހިސާބި އެޑުމުގެ މަސައްކަތް މިރެއި އެމްއާރްޑީސީ ވެނީ ފައްޓަފެއި. ބޮނޑޮ މަގި އެޑަމުން އޭ ސްޕީޑް ބްރޭކަރާއި ފެޅޫމިނެ ހިންނެއި ގާތްގަނޑަކަށް 1 ފޫޓު ވަރަ.\n'އައްޑޫލައިވް' އަށް މައުލޫމާތު ދެމުން އެމްއާރްޑީސީއެއި އޮފިޝަލަކާ ބެނިގޮތެ، އެ ކުންފުނިއެއި އަމާޒަކީ ވީ އެންމެ އަވަހަކަށް އައްޑޫ އެއި ތާރަ އެޑަގެން ހަދަފެއި ތިބި މަގަތަކި، ސްޕީޑް ބްރޭކަރަ އެޑައި ނިންމުން.\nއޮފިޝަލް ބެނިގޮތެ، ތާރައެޑަގެން ހަދަފެއިވޭ މަގަތަކި، ހުށިހެއި ހިސާބަކި ސްޕީޑް ބްރޭކަރަ އެޑުމުގެ މަސައްކަތް ކެރާއް ވެނީ ނިންމަފެއި. އެހެން ކަމަކި 60 ކިލޯ މީޓަރަށް ދިއްވާއް ހުއްދަ އޮންނެ ހިސާބަތަކި ބްރޭކަރަ ނިއެޑާހެއް ކަމަށް އޮފިޝަލް މައުލޫމާތު ދެއި.\nއެމްއާރްޑީސީގެ ފަރާތުން އައްޑޫ އެއި އެކުންފުނީގެ ފަރާތުން ތާރައެޑަގެން ހެދި ހުށިހެއި މަގަކި މިކޯ ވެނީ ރޯޑް ސައިންތައް ކުރަހައި ނިންމަފެއި. އެގޮތުން ހިތަދޫ ރަށްދެބައި މަގަ، މެދެއާރި މަގަ އަދި ފޭދޫ ރަށްދެބައި މަގި އަސް ރޯޑް ސައިންތައް ކުރަހައި ވެނީ ނިންމަފެއި.\nމައުލޫމާތު ލިބިފެއިވޭ ގޮތެ ހިތަދޫ ބޮނޑޮ މަގި އަސް ރޯޑް ސައިންތައް ކުރެހުމުގެ މަސައްކަތް އެމްއާރްޑީސީ އިން ކެރާގޮތައް ވެނީ ހަމަޖެހިފެއި.\nހިތަދޫ ބޮނޑޮ މަގި އެޑި ސްޕީޑް ބްރޭކަރާ.


6 ޖުލައި 2022\nހުޅުމާލޭގައި ޑޭކެއާ ސެންޓަރެއް ހަދައިދޭނެ ބަޔަކު ހޯދަނީ\nއޮސްޓްރޭލިއާގެ އެމްބަސީއެއް ރާއްޖޭގައި ގާއިމުކުރަން ނިންމައިފި\nމާތް ﷲށް އަދާކުރަންޖެހޭ ހައްގުތަކަށްފަހު، އެންމެ އިސްކަންދޭން ޖެހޭނީ މައިންބަފައިންނަށް ކަމޭހިތުމަށް\nކަނޑަށް ވެއްޓި މަރުވި ނާހިދާހާދިސާ ހިނގި ސަރަހައްދު---ކަނޑަށް ވެއްޓި ގެއްލުނު ނާހިދާގެ ދަރިފުޅު ޖުއެލް-- ނާހިދާގެ އާއިލާ ދަތުރުކުރި ލޯންޗު--ނާހިދާ އޭނާގެ ކުޑަ ދަރިފުޅާއެކު ---\nހާއިޒް ޒަމީން· 17 އޮކްޓޫބަރު 2021\nމާލެއިން ފުރައިގެން ވ. ފުލިދޫއަށް އިއްޔެ ދަތުކުރި ލޯންޗުން ކަނޑަށް ވެއްޓި މަރުވި މަރިޔަމް ނާހިދާ، 33، ގެ މަރާއެކު އޭނާގެ އާއިލާއަށް ވަނީ ޝޮކެއް ލިބިފަ އެވެ. އެ ޝޮކާއެކު އާއިލާއަށް އިތުރު ހިތްދަތި ކަމެއް ކުރިމަތިވީ ހަމަ އެ ހާދިސާގައި ނާހިދާގެ ކުޑަކުޑަ ފިރިހެން ދަރިފުޅު ވެސް ކަނޑުވެ ގެއްލިފައި ވުމުން ނެެވެ. މިއީ ނާހިދާގެ އާއިލާގެ މެމްބަރަކު ކަނޑުވެ މަރުވި ފުރަތަަމަ ފަހަރެއް ނޫނެވެ. މީގެ ކުރިން ހިނގި އެހެން ދެ ހާދިސާއެއްގައި ވެސް އޭނާގެ އާއިލާގެ އިިތުރު ދެ މީހަކު ކަނޑުވެގެން ވަނީ މަރުވެފަ އެވެ.\nމާލޭގައި ދިރިއުޅެމުން ދިޔަ ނާހިދާ އޭނާގެ ފިރިމީހާއާއެކު ފުލިދޫއަށް ދަތުރު ފެށީ ސްކޫލު ބަންދާ ދިމާކޮށެވެ. ދަތުރު ފެށިއިރު ވެސް މޫސުން ގޯސްކޮށް އޮތް ކަން އެނގެ އެވެ. ނަމަވެސް އެކަން ރެއަކާލައި ދަތުރު މަޑުޖައްސާލަން ނިންމި އިރު އޮތީ މާ ލަސްވެފަ އެވެ. އޮޅިވެލި ރިސޯޓާ ހިސާބުގައި އޮތް އެ ލޯންޗު އޭރު އޮތީ ވަރުގަދަ ކޮޅިގަނޑެއްގެ ކުރިމަތީގަ އެވެ.\nކޮޅިގަނޑުން ސަލާމަތް ވާން ވެގެން ލޯންޗު އަނބުރާލި ވަގުތު ކުރިމަތިލާން ޖެހުނީ ބޮޑެތި ބިޔަ ރާޅުތަކާ އެވެ. އެއާއެކު ލޯންޗުގެ ސަތަަރިގަނޑު ފޫއަޅުވާލައި ލޯންޗުގެ އެންމެ ފަހަތުގަ ތިބި ނާހިދާ އާއި އޭނާގެ ދަރިފުޅު ވިއްސައިގެން ގޮސް ކަނޑަށް ވެއްޓެން ނެގީ މަދު ސިކުންތު ކޮޅެކެވެ.\nނާހިދާ ކަނޑަށް ވެއްޓުމާއެކު އޭނާ ސަލާމަތް ކުރީ އޭނާގެ ފިރިމީހާ ޖިނާހު އާދަމެވެ. ވަލެއް ހިފައިގެން ނާހިދާ ސަލާމަތް ކުރި އިރުވެސް ދަރިފުޅު ފެންނަން އޮތެވެ. ނަމަވެސް ކުޑަ ހިނދުކޮޅެއްގެ ތެރޭގައި ދަރިފުޅު ގެއްލުނު ގޮތަށް އެތައް ފަަހަރަކު ހޯދިއިރު ވެސް ދަރިފުޅު ފެންނަ ގޮތެއް ނުވިއެެވެ. ދެން ފެނުނީ ނާހިދާ ވެސް މި ދުނިޔެއާ އަލްވަދާއު ކީތަނެވެ.\nނާހިދާގެ އާއިލާއިން ދެކޭ ގޮތުގައި ނާހިދާ މަރުވީ ދަރިފުޅު ގެއްލުމާ ގުޅިގެން ލިބުނު ޝޮޮކާއި ދަރިފުޅު ހޯދަން ލޯންޗު މަޑު ކުރުމުން އެކަށީގެންވާ ފަރުވާ ނުލިބުމުން ނެވެ.\n“ލޯންޗަށް ނެގި ފަހުން އާއިލާއަށް ނާހިދާ ގުޅާފައި ވަރަށް އަސަރާއެކު ކިޔައިދިން ދަރިފުޅު ސަލާމަތް ކުރަން ވަރަށް މަސައްކަތް ކުރި ވާހަކަ. މީގެ ކުރިން ބުނެފައިވެސް ހުންނާނެ ދަރިފުޅަށް ކަމެއްވާ ދުވަހު ތިމަންނަ ދުނިޔޭގެ ނުހުންނާނެ ކަމަށް،” ނާހިދާގެ ދެބެންގެ ދެދަރި މީހެއް ކަމަށްވާ ބުޝްރީ މޫސާ އަވަސް އަށް ކިޔައިދިނެވެ\nނާހިދާ މަރުވި އިރު އޭނާގެ އެއްބަނޑު އެއްބަފާ ބޭބެ ނާސިހު މަރުވިތާ މާ ގިނަ އަހަރު ތަކެއް ނުވެއެވެެ. މީގެ ހަ އަހަރު ކުރިން ނާސިހު މަރުވީ ފުލިދޫ ކައިރީގައި އޮންނަ ފިނަޅޮކަށް ދާން އުޅެނިކޮށެވެ.\n” އެއީ މިރަށާ [ފުލިދޫއާ] 300 ވަރަކަށް ފޫޓު ދުރުގައި އޮންނަ ފިނޮޅެއް. އޭރު ނާސިހު ވާނީ 15 ވަރަަކަށް އަހަރު. އާއިލާ މީހުންނަށް ވެސް ނޭނގި އޭނާ އެ ފިނޮޅަށް ދާން އުޅުނީ. އެ ފިނޮޅަށް ދާން ވަކި ހިސާބަކަށް ހިނގާފައި ދެވޭނެ. ދެން ޖެހޭނީ ކޮންމެވެސް ވަރަަކަށް ފަތަން. ދެން އަނެއްކާވެސް ހިނގާފައި ދެވޭނެ. ބޮޑަށް ބެލެވެނީ އޭނާ ވަކި ހިސާބަކަށް ދަނިކޮށް ގެނބުނީހެން” ނާސިހާ ނާހިދާގެ ދެބެންގެ ދެދަރި ބުޝްރީ މޫސާ ބުންޏެވެ.\nނާސިހުގެ ކުރިން ނާހިދާގެ ބޮޑު ބޭބެ އަދުނާން ހުސެއިން ވެސް މަރުވީ ވެސް ކަނޑުވެގެން ނެވެ. މީގެ 12 އަަހަރު ކުރިން އަދުނާން ގެއްލުނު ގޮތަށް އަދިވެސް ނުވެސް ފެނެއެވެ. އަދުނާން ގެއްލުނީ ކެނޯއެއްގައި ވަދާ ނުކުމެ ނުކުމެ އުޅެނިކޮށެވެ. ރޯދަމަހެއްގައި ފަތިހު ވަދައަށް ނުކުތް އަދުނާނަށް ވީ ގޮތެއް އަދިވެސް ނޭނގެ އެވެ.\nއަދުނާން ނުފެނިގެން ހޯދަން ކުރި މަސައްކަތުން އޭނާގެ ކެނޯ ފުށި ފަރު ފިނޮޅު ކައިރިން ފެނުނު ނަމަވެސް އަދުނާނުގެ ހިލަމެއް ނުވި އެވެ.\n“އެ ކެނޯ ފަޅުގެ 15 ވަަރަކަށް ފޫޓުގެ އަޑީގައި ރީއްޗަށް ފެންނަން އޮތް. އެއީ ކަނޑާ ވަރަށް ކައިރީގައި. އެ ކެނޯގައި އޮތް ވަދާ ގޮސްުއުޅުނު އިރު ބޭނުންކުރި ރޯލް ވެސް ފަންނަން އޮތް. ނަމަވެސް ކޯސްޓުގާޑުން މުޅި އެ ސަރަަހައްދު ބެލިއިރު ވެސް އަދުނާންގެ ގަމީހެއް އެއްޗެއްހާ ހިސާބު ވެސް ނުފެނުނު. ދެން އެ ދުވަހަކީ މޫސުން ވެސް ގޯސްވެސް ދުވަހެއް ނޫން. ވަރަށް ރީތިކޮށް އޮތީ،” ނާހިދާގެ ދެބެންގެ ދެދަރި ބުޝްރީ ކިޔައިދިިނެވެ.


SunOnline: އިންޑިޔާ ކަނޑުގައި ކުރެވުނު ދަތުރުތަކާއި ދިވެހިރާއްޖެ\nއިޔާޒު ނަސީމް 28 Dec 2011, 21:27\nއިންޑިޔާ ކަނޑުގައި ދިވެހިރާއްޖެ އޮތް މަޤާމުގެ ސަބަބުން، އެފްރިކާ އާއި ޕަރޝިޔަން ގަލްފުގެ ޤައުމުތަކުގެ މީހުން އިރުމައްޗަށް ކުރާ ދަތުރުތައް ކޮށްފައިވަނީ ރާއްޖޭގެ މަގުން ކަމަށް ވާތީ، ދިވެހިރާއްޖޭގެ މައްޗަށް ވެރިކަން ހިންގުމަށް ދެކުނު އިންޑިޔާގެ މަލާބާރުގެ ވެރީން މަސައްކަތްކޮށްފައިވެއެވެ. މި ގޮތުން ދެކުނު އިންޑިޔާގެ ސަންގަމް ލިޔުންތަކުން އެނގޭ ގޮތުގައި ކަނޑު ދަތުރުގެ މަގުތައް މަލާބާރީންގެ ބާރުގެ ދަށަށް ގެނައުމަށް މީލާދީން ފުރަތަމަ ޤަރުނުގެ ތެރޭގައި އެ މީހުންގެ ހަނގުރާމަވެރި ނައުފަހަރު ދިވެހިރާއްޖެއަށާއި ލަކްޝަދީބަށް ދަތުރުކޮށްފައިވެއެވެ. އޭރުގައި ލަކްޝަދީބާއި ދިވެހިރާއްޖޭގައި ހިނގަމުން ދިޔައީ އެއް ވެރިކަމެއްކަން ދަނބިދޫ ލޯމާފާނުން އެނގެއެވެ. އެހެން ކަމުން ހަނގުރާމައެއް ކޮށް ރާއްޖޭގެ ސަރަޙައްދު ހިފުމުގެ ޝައުޤުވެރިކަމެއް ބައެއްގެ ކިބައިގައި އުފެދިގެން ދިޔައީ ވެސް އިންޑިޔާ ކަނޑުގައި ކުރެވުނު ވިޔަފާރީގެ ސަބަބުން ކަން އެނގެއެވެ. އެހެންވީމާ މިއީ ވެސް ޤަދީމީ ޒަމާނުގައި އިންޑިޔާ ކަނޑުގައި ކުރެވުނު ވިޔަފާރީގެ ދަތުރުފަތުރާއި ރާއްޖެއާ އޮތް ގުޅުމުގެ ބޮޑުކަން ދައްކައިދޭ ހެތްކެކެވެ.\nއިންޑިޔާ ކަނޑުގައި ދަތުރުކުރި ޤައުމުތަކުގެ ތެރެއިން އިންޑިޔާއިން ފެށިގެން ގަޑީގެ ކަށި ހިނގާ ބުރުން ބަލައިފި ނަމަ ދެން ފާހަގަ ކުރެވެނީ އޮޅުދޫކަރައެވެ. ނުވަތަ ސިލޯނެވެ. ސިލޯނުގެ މީހުންނަކީ ހުޅަނގު އިންޑިޔާގެ މީހުން ފަދައިން މާ ގިނަ ދަތުރުތަކެއް ކުރި ބައެއް ނޫނެވެ. އަދި އެ މީހުންގެ ވިޔަފާރި ބޮޑަށް ގުޅިފައި އޮތީ އިރުމަތީ އިންޑިޔާއާ ކަމަށް ވެފައި، ސިލޯނު އޮތީ ދިވެހިރާއްޖޭގެ އިރުމަތީގައި ކަމަށް ވާތީ، ދިވެހިރާއްޖެ އޮތް މަގުން ލާފައި ސިލޯނުގެ މީހުން ވިޔަފާރި ދަތުރުތަކެއް ކުރާކަށެއް ނުޖެހެއެވެ. އޮޅުދޫ ކަރައިން ދިވެހިރާއްޖެއަށް ދަތުރުކޮށްފައި ވަނީ އެ ޤައުމުގައި ހިނގި ހަނގުރާމަތަކާއި ސިޔާސީ ހަމަނުޖެހުންތަކުގެ ސަބަބުން އެހެން ރަށަކަށް ދަތުރުކުރަން މަޖުބޫރުވެގެން ކަމާއި މިކަން ދިވެހިރާއްޖޭގެ ތާރީޚުން ފެންނަ ކަމަށް ނަސީމާ މުޙައްމަދު ލިޔުއްވައިފައިވެއެވެ. ސިލޯނު މީހުން ދިވެހިރާއްޖެ އޮތް މަގުން ވިޔަފާރި ދަތުރުތަކެއް ނުކުރި ކަމަށް ވިޔަސް، ޤަދީމީ ޒަމާނުން ފެށިގެން ދިވެހީން ވިޔަފާރި ދަތުރުތަކުގައި އޮޅުދޫކަރައަށް ދާކަން އެނގެއެވެ. ދިވެހިރާއްޖޭގެ އުތުރުގެ ރަށްތަކުގެ މީހުން ވިޔަފާރި ދަތުރުތަކުގައި ހުޅަނގު އަދި ދެކުނު އިންޑިޔާއަށާއި އިރުމަތީ އިންޑިޔާގެ ބަންގާޅާއި ގަންޖާމު ފަދަ ތަންތަނަށް ދަތުރުކޮށްފައިވާއިރު، ރާއްޖޭގެ ދެކުނުގެ އަތޮޅުތަކުގެ މީހުން ގިނައިން ދަތުރުކޮށްފައި ވަނީ އޮޅުދޫ ކަރައަށެވެ. މިކަމުގެ ސަބަބުން ދެކުނުގެ ބަހުރުވަތަކުން އުތުރުގެ ބަހުރުވަތަކަށް ވުރެ މާ ބޮޑަށް ސިންގަޅަ ބަހުގެ އަސަރު ފެންނަކަން ވެސް ފާހަގަ ކުރެއްވޭ ކަމަށް އަލްއުސްތާޛު މުޙައްމަދު އިބްރާހީމް ލުޠުފީ (1997) ލިޔުއްވައިފައިވެއެވެ.\nއިންޑިޔާ ކަނޑުގެ އިރުމަތީ ބިތުގައި އޮތް ސިޔާމުގެ މީހުން ރާއްޖެ މަގުން ނުވަތަ ހުޅަނގަށް މާ ގިނަ ދަތުރުތަކެއް ކުރި ކަން އެނގެން ނެތް ކަމުގައި ވިޔަސް، އަސޭ ކަރައިގެ މީހުން މަޑަގަސްކަރަ ފަދަ ތަންތަނަށް ދަތުރު ކުރި ކަމާއި މި މީހުން ވެސް ރާއްޖެއަށް އައިސްފައިވާ ކަން ތާރީޚުން އެނގެއެވެ (މުޙައްމަދު އިބްރާހީމް ލުޠުފީ، 1987، ޞަފްޙާ 31).\nދިވެހިރާއްޖޭގައި އަސޭކަރަ ނުވަތަ މިހާރުގެ އިންޑޮނޭޝިޔާ އާއި މެލޭޝިޔާގެ މީހުންގެ ސިފަ ހުރި މީހުން ތިބި ކަމަށް ޕްރޮފެސަރ ސްޓޭންލީ ގަރޑިނަރ ދިވެހީންގެ ނަސްލާ މެދު ކުރެއްވި ދިރާސާއިން ހާމަވެފައި ވާ ކަމަށް ނަސީމާ މުޙައްމަދު (2011) ލިޔުންތެރިޔާ ގާތު ވިދާޅުވިއެވެ. ހަމަ އެހެންމެ ދިވެހި ބަހުގައި މެލޭ ބަހުގެ ލަފްޒުތައް ހުރި ކަމަށް ވެސް ނަސީމާ މުޙައްމަދު ވިދާޅުވިއެވެ. މަސްހުނި ދިވެހި ނަސްލުގައި އަސޭކަރައިގެ މީހުންގެ ސިފަ ހުރުމުން ދިވެހީންނާއި އަސޭކަރައިގެ މީހުންނާ ދެމެދު ލޭގެ ގުޅުން ހިނގާފައި ވާ ކަން އެނގެއެވެ. ދިވެހި ބަހުގައި މެލޭ ބަހުގެ އަސަރު ހުރި ކަމުން ނުވަތަ މެލޭ ބަހުގެ ލަފްޒުތަކެއް ދިވެހި ބަހުގެ ތެރޭގައި ބޭނުން ކުރެވޭ ކަމީ ދިވެހި ބަހަށް އިރުމަތީ އޭޝިޔާގެ ނުފޫޒު ފޯރާފައިވާ ކަން އެނގޭ ހެތްކެކެވެ. އެހެން ކަމުން ޤަދީމީ ޒަމާނުގައި އިންޑިޔާ ކަނޑުގައި ކުރެވުނު ވިޔަފާރި ދަތުރުތަކުގެ ސަބަބުން އަސޭކަރައިގެ މީހުންގެ ބަހާއި ނަސްލުގެ ނުފޫޒު ދިވެހީންގެ ބަހަށާއި ނަސްލަށް މި ވަނީ ކޮށްފައެވެ.\nބައެއްގެ ބަހަށާއި ނަސްލަށް އެހެން ބަހަކާއި ނަސްލެއްގެ ނުފޫޒު ފޯރާފައިވާ ނަމަ އެއިން ދައްކައިދެނީ އެ ދެބައެއްގެ ދެމެދުގައި ވަރުގަދަ ގުޅުންތަކެއް ހިނގައިފައިވާ ކަމެވެ. މި ގޮތުން ބަލާއިރު އަސޭކަރަ އާއި ދިވެހިންނާ ދެމެދު އޮތް ގުޅުމުން ވެސް ޤަދީމީ ޒަމާނުގައި އިންޑިޔާ ކަނޑުގައި ކުރެވުނު ވިޔަފާރިތަކާއި ދިވެހިރާއްޖެއާ ވަރަށް ބޮޑަށް ގުޅިފައިވާ ކަން ސާބިތުވެއެވެ.\nޤަދީމީ ޒަމާނުގައި އިންޑިޔާ ކަނޑުގައި ވިޔަފާރި ދަތުރުތައް އެންމެ ގިނައިން ކޮށް އުޅުނީ އަރަބީންނާއި ފާރިސީންނެވެ (ޙަސަން އަޙްމަދު މަނިކު، 1983). ޓިމް ގޮޑްފްރޭ (1998) ހާމަ ކުރައްވާ ގޮތުގައި އަރަބި ވިޔަފާރިވެރީން ސީނު ކަރަ އާއި ސުމަޓްރާއާ ދެމެދު ވިޔަފާރީގެ ގުޅުން ހިންގިއެވެ. އަދި އެއިރު އެބައިމީހުން މަޑުކޮށްލާ މަންޒިލަކަށް ވެފައި އޮތީ ދިވެހިރާއްޖެއެވެ.\nމުޙައްމަދު އިބްރާހީމް ލުޠުފީ (1992) ލިޔުއްވާ ގޮތުގައި ބީ.ސީގެ2ވަނަ ޤަރުނުގެ ކުރީކޮޅުން ފެށިގެން ސީނު ކަރައިގެ ވިޔަފާރި ނައުފަހަރު އިންޑިޔާ ކަނޑުގައި ދަތުރުކޮށް އުޅެފައިވެއެވެ. އަދި ސީނު ކަރައިގެ މި އުޅަނދުތައް ޕަރޝިޔަން ގަލްފާއި ރަތްކަނޑުގެ ބަނދަރުތަކަށް ގޮސްފައިވެއެވެ.\nދިވެހިރާއްޖެ އިސްލާން ކުރެއްވި މައުލާނާ ޖަލާލު ޔޫސުފު އައްތަބްރޭޒީ އަކީ ވެސް ފާރިސްކަރައަށް ނުވަތަ އީރާނަށް ނިސްބަތްވާ ބޭކަލެކެވެ (މުޙައްމަދު އިބްރާހީމް ލުޠުފީ، 1997). ދިވެހީންގެ ދީނީ ބަސްކޮށާރުގައި ހުރި ފާރިސީ ލަފްޒުތަކުން ވެސް ދިވެހީންނާއި އީރާނާ ދެމެދު ދީނީ ގޮތުން ގުޅުމެއް ހިނގާފައިވާކަން ސާބިތުވެއެވެ. ފާރިސްކަރައިގެ މީހުންނެކޭ އެއް ގޮތަށް އަރަބީން ވެސް ވަރަށް ގިނައިން ރާއްޖެއަށް އައިސްފައިވެއެވެ. މި ގޮތުން އައި ބައެއް މީހުން ދިވެހިރާއްޖޭގެ ފަނޑިޔާރުކަމާއި ރަސްކަން ވެސް ކޮށްފައިވާއިރު ބައެއް މީހުން ވަނީ ދިވެހިރާއްޖެއިން މީހުންނާ އިނދެ، ދިވެހިރާއްޖޭގައި ވަޒަންވެރިވެފައި ކަމަށް ނަސީމާ މުޙައްމަދު (2011) ލިޔުންތެރިޔާ ގާތު ވިދާޅުވިއެވެ.\nދިވެހިރާއްޖޭގައި ވަޒަންވެރިވެފައިވާ ޢަރަބީންގެ ތެރޭގައި އެންމެ ގިނައީ ޙަޟްރަމައުތަށް ނިސްބަތްވާ މީހުން ކަމަށާއި، ދިވެހިރާޢްޖޭގައި ތިބި ސައްޔިދު ދަރިކޮޅުތައް ގުޅެނީ މި ގޮތުން ރާއްޖެއަށް ވަޑައިގެންނެވި ޢަރަބި ސައްޔިދުންނާ ކަމަށް ފާޠިމަތު މުނީރާ (2011) ލިޔުންތެރިޔާ ގާތު ވިދާޅުވިއެވެ.\nޕްރޮފެސަރ ސްޓޭންލީ ގަރޑިނަރގެ ދިރާސާއިން ވެސް ދިވެހީންގެ ނަސްލުގައި ޢަރަބި އަދި އީރާނީ ސިފަތައް ހުރިކަމަށް ބަޔާން ކުރައްވާފައިވާތީ، ދިވެހީންނާއި އެމީހުންނާ ދެމެދު ކައިވެންޏާއި ޅިޔަން ފަހަވެރިކަމުގެ ގުޅުން ހިނގާފައިވާކަން އެނގެއެވެ. ދިވެހީންގެ ނަސްލާއި ދީނާއި އާދަކާދައަށާއި ބަހަށް އަރަބި އަދި ފާރިސީ ނުފޫޒު ފޯރީވެސް ޤަދީމީ ޒަމާނުގައި އިންޑިޔާ ކަނޑުގައި ކުރެވުނު ދަތުރުތަކުގެ ސަބަބުންކަން މިކަންތައްތަކުން ސާބިތުވެއެވެ.